text:
ທ່ານນາງປະທານສະພາແຫ່ງຊາດຫວຽດນາມ ຫງວຽນທີ້ກິມເງິນ ເຂົ້າຮ່ວມພິທີປິດກອງປະຊຸມສຸດຍອດ ບັນດາທ່ານນາງປະທານສະພາແຫ່ງຊາດຂອງໂລກ ຄັ້ງທີ 11. (ພາບ: TTXVN)
ວກ.ອອນໄລ - ແຕ່ວັນທີ 11 ຫາ 13 ທັນວາ 2016, ຢູ່ທີ່ນະຄອນຫຼວງ ອາບູ ດາບີ ແຫ່ງສະຫະລັດອາຣັບເອມິເຣດ, ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ພ້ອມດ້ວຍຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ໄດ້ຮ່ວມກອງປະຊຸມສຸດຍອດ ບັນດາທ່ານນາງປະທານສະພາແຫ່ງຊາດຂອງໂລກ ຄັ້ງທີ 11. ນີ້ແມ່ນຄັ້ງທຳອິດທີ່ຫວຽດນາມມີທ່ານນາງປະທານສະພາແຫ່ງຊາດ ເຂົ້າຮ່ວມກອງປະຊຸມ.
ທ່ານນາງ ອາມານ ອາບດູນລາ ອານ ຄິວບາຍຊີ ປະທານສະພາແຫ່ງຊາດສະຫະລັດອາຣັບເອມີເຣດ ກ່າວຄຳຂອບໃຈຜູ້ແທນບັນດາປະເທດທີ່ມາຮ່ວມກອງປະຊຸມ; ພ້ອມນັ້ນ ກໍຢືນຢັນ ການເຂົ້າຮ່ວມຂອງທ່ານນາງປະທານສະພາແຫ່ງຊາດ 50 ທ່ານ ພ້ອມດ້ວຍຜູ້ແທນອົງການລັດຖະບານບັນດາປະເທດ, ອົງການຈັດຕັ້ງສາກົນ… ໄດ້ປະກອບສ່ວນເຂົ້າໃນຄວາມສຳເລັດລວມຂອງກອງປະຊຸມ. ພາຍຫຼັງການເຮັດວຽກໃນເວລາສອງວັນ, ບັນດາທ່ານນາງປະທານສະພາແຫ່ງຊາດ ໄດ້ເປັນເອກະພາບຮັບຮອງຜ່ານຖະແຫຼງການ ອາບູ ດາບີ ທີ່ມີຫົວຂໍ້ວ່າ “ສາມັກຄີເພື່ອກຳນົດທິດອະນາຄົດ, ເພື່ອໂລກທີ່ດີງາມກວ່າ”.
ຖະແຫຼງການໄດ້ຢືນຢັນ 38 ປະການ ໃນຖະແຫຼງການຂອງກອງປະຊຸມໂລກຄັ້ງທີສີ່ ຂອງບັນດາປະທານສະພາແຫ່ງຊາດ ກ່ຽວກັບປະຊາທິປະໄຕສຳລັບສັນຕິພາບ ແລະ ການພັດທະນາແບບຍືນຍົງ ກໍ່ສ້າງໂລກຕາມຄວາມປະສົງຂອງປະຊາຊົນ; ລຶ້ມຄືນບັນດາຫຼັກການ ແລະການກະທຳທີ່ໄດ້ແນະນຳໃນລາຍງານສະຫຼຸບ ຂອງກອງປະຊຸມບັນດາທ່ານນາງປະທານສະພາແຫ່ງຊາດຄັ້ງທີ 10 ກ່ຽວກັບການປ່ຽນແປງໃໝ່ເພື່ອຄວາມສະເໝີພາບທາງດ້ານເພດ: ຫັນເປັນຄວາມຈິງການພັດທະນາ, ສັນຕິພາບ ແລະ ປະຊາທິປະໄຕ ເພື່ອແມ່ຍິງ ແລະ ຜູ້ຊາຍ.
ຖະແຫຼງການມຸ່ງໝັ້ນປະກອບສ່ວນປະຕິບັດ ບັນດາເປົ້າໝາຍພັດທະນາແບບຍືນຍົງ 2030 ຊອງສະຫະປະຊາຊາດ, ຂໍ້ຕົກລົງປາຣີ ກ່ຽວກັບການປ່ຽນແປງສະພາບອາກາດ ແລະ ຂອບການກະທຳ ແຊນດາຍ ກ່ຽວກັບ ຫລຸດຜ່ອນຄວາມສ່ຽງຈາກໄພພິບັດ; ຍັງມຸ່ງໝັ້ນປະກອບສ່ວນປະຕິບັດຖະແຫຼງການ ແລະ ໂຄງການການດຳເນີນງານ ປັກກິງ, ກໍ່ຄືແກ້ໄຂບັນດາຮູບການຈຳແນກການປະພຶດ ແລະ ຄວາມຮຸນແຮງຕ້ານແມ່ຍິງ ແລະ ເດັກຍິງ ທຸກຮູບການ...
ຖະແຫຼງການເປັນເອກະພາບ “ສາມັກຄີເພື່ອກຳນົດທິດອະນາຄົດ” ໂດຍຜ່ານຄວາມມຸ່ງໝັ້ນຮ່ວມມື ແລະ ຊຸກຍູ້ການພົວພັນຄູ່ຮ່ວມມື ລະຫວ່າງລັດຖະບານ, ຂົງເຂດເອກະຊົນ ແລະ ສັງຄົມເວົ້າລວມ ເພື່ອແກ້ໄຂບັນດາສິ່ງທ້າທາຍທີ່ໂລກຂອງພວກເຮົາພວມປະເຊີນໜ້າ.
ໃນຖະແຫຼງການ ອາບູ ດາບີ, ບັນດາທ່ານນາງປະທານສະພາແຫ່ງຊາດ ໃຫ້ຄຳໝັ້ນສັນຍາ: ຕັ້ງຄວາມຜາສຸກຂອງປະຊາຊົນ, ສັນຕິພາບ, ຄວາມວັດທະນາຖາວອນ ແລະ ຄວາມຄົບຖ້ວນຂອງໜ່ວຍໂລກແລະມະນຸດຊາດ ເຂົ້າໃນທີ່ຕັ້ງຫຼັກ ໃນບັນດາເປົ້າໝາຍຍຸດທະສາດຂອງສະພາແຫ່ງຊາດ, ແລະ ເຂົ້າໃນທີ່ຕັ້ງໃຈກາງ ໃນຄວາມພະຍາຍາມພັດທະນາ.
ກ່ອນນັ້ນ, ກ່າວປາໄສໃນວາລະສົນທະນາສະເພາະ ກ່ຽວກັບຖະແຫຼງການ ອາບູ ດາບີ, ທ່ານນາງປະທານສະພາແຫ່ງຊາດຫວຽດນາມ ຫງວຽນທີ້ກິມເງິນ ໄດ້ສະແດງຄວາມຊົມເຊີຍສະພາແຫ່ງຊາດສະຫະລັດເອມິເຣດ ແລະ ຄະນະເລຂາທິການສະຫະພາບລັດຖະສະພາໂລກ (IPU) ທີ່ໄດ້ສ້າງຮ່າງຖະແຫຼງການ ອາບູ ດາບີ ຊຶ່ງໄດ້ສະແດງອອກເຖິງເຈດຈຳນົງ, ຄຳໝັ້ນສັນຍາ ຂອງບັນດາທ່ານນາງປະທານສະພາແຫ່ງຊາດ ໃນການຮ່ວມມືຮ່ວມແຮງກັນແກ້ໄຂບັນດາສິ່ງທ້າທາຍທົ່ວໂລກ ຕໍ່ສັນຕິພາບ, ສະຖຽນລະພາບ ແລະ ການພັດທະນາແບບຍືນຍົງ.
ກອງປະຊຸມສຸດຍອດ ບັນດາທ່ານນາງປະທານສະພາແຫ່ງຊາດຂອງໂລກ ຄັ້ງທີ 11 ໄດ້ດຳເນີນການປະຊຸມສົນທະນາບັນຫາສະເພາະ 4 ຄັ້ງ. ຕໍ່ຈາກນັ້ນ, ບັນດາຜູ້ແທນກໍ່ໄດ້ສົນທະນາບັນດາເນື້ອໃນຄື: “ຄວບຄຸມຄວາມອະນຸໂລມຜ່ອນຜັນ”, “ທັດສະນະຂອງຊາວໜຸ່ມ”, “ເຕັກໂນໂລຊີການຫັນປ່ຽນ: ບັນດາໂອກາດ ແລະ ສິ່ງທ້າທາຍ”, “ປ່ຽນແປງໃໝ່ລັດຖະສະພາ ເພື່ອອະນາຄົດທີ່ດີງາມກວ່າ”
ພາຍຫຼັງທີ່ກອງປະຊຸມສຸດຍອດ ບັນດາທ່ານນາງປະທານສະພາແຫ່ງຊາດຂອງໂລກ ຄັ້ງທີ 11 ປິດລົງ, ຄ່ຳວັນທີ 13 ທັນວາ, ຢູ່ທີ່ນະຄອນຫຼວງ ອາບູ ດາບີ, ທ່ານນາງປະທານສະພາແຫ່ງຊາດຫວຽດນາມ ຫງວຽນທີ້ກິມເງິນ ໄດ້ພົບປະ ແລະ ໂອ້ລົມກັບພະນັກງານ, ລັດຖະກອນ ສະຖານທູດຫວຽດນາມ ແລະ ຜູ້ແທນຂອງຊຸມຊົນຊາວຫວຽດນາມຢູ່ສະຫະລັດເອມິເຣດ. ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ໄດ້ໃຫ້ທຸກຄົນຮູ້ກ່ຽວກັບຜົນສຳເລັດຂອງກອງປະຊຸມ ກໍ່ຄືສ່ວນປະກອບຂອງຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ເຂົ້າໃນຜົນສຳເລັດລວມຂອງ ກອງປະຊຸມສຸດຍອດບັນດາທ່ານນາງປະທານສະພາແຫ່ງຊາດ ຂອງໂລກ ຄັ້ງທີ 11. ທ່ານນາງປະທານສະພາແຫ່ງຊາດໃຫ້ຮູ້ວ່າ, ຖະແຫຼງການ ອາບູ ດາບີ ໄດ້ຮັບເອົາຄຳສະເໜີຂອງຫວຽດນາມກ່ຽວກັບເນື້ອໃນສັນຕິພາບ ແລະ ຄວາມສະຫງົບ. ເນື້ອໃນນີ້ຖືກຮັບຮອງຜ່ານແມ່ນໄດ້ສະແດງໃຫ້ເຫັນເຖິງເຈດຈຳນົງ, ຄຳໝັ້ນສັນຍາຂອງບັນດາທ່ານນາງປະທານສະພາແຫ່ງຊາດ ໃນການຮ່ວມແຮງຮ່ວມມືກັນແກ້ໄຂບັນດາສິ່ງທ້າທາຍທົ່ວໂລກ ທີ່ມີຕໍ່ສັນຕະພາບ, ຄວາມສະຫງົບ ແລະ ການພັດທະນາແບບຍືນຍົງ, ເຖິງບົດບາດຂອງສະພາແຫ່ງຊາດໃນການຊຸກຍູ້ແກ້ໄຂຄວາມຂັດແຍ້ງພິພາດດ້ວຍສັນຕິວິທີ, ເຄົາລົບກົດໝາຍສາກົນຢ່າງຄົບຖ້ວນ. ພ້ອມກັນນັ້ນ, ທ່ານນາງປະທານສະພາແຫ່ງຊາດຫວຽດນາມ ໄດ້ມີບົດປາໄສ ແລະ ເປັນປະທານຮ່ວມການສົນທະນາກ່ຽວກັບຫົວຂໍ້ "ສາມັກຄີກັນປົກປັກຮັກສາໜ່ວຍໂລກໃຫ້ມີຄວາມສົກໃສ" ແລະ ມີບັນດາການພົບປະຂັ້ນສູງສອງຝ່າຍ...
ຕອນເຊົ້າວັນທີ 14 ທັນວາ, ທ່ານນາງປະທານສະພາແຫ່ງຊາດ ຫງວຽນທີ້ກິມເງິນ ແລະ ຄະນະຜູ້ແທນຂັ້ນສູງສະພາແຫ່ງຊາດຫວຽດນາມ ໄດ້ອອກເດີນທາງກັບເມືອປະເທດ, ສຳເລັດສິ້ນສຸດການເຄື່ອນໄຫວເຂົ້າຮ່ວມກອງປະຊຸມສຸດຍອດບັນດາທ່ານນາງປະທານສະພາແຫ່ງຂາດ ຄັ້ງທີ 11 ຕາມຄຳເຊີນຂອງທ່ານ ຊາເບີ ໂຈພູຣີ ປະທານສະຫະພາບລັດຖະສະພາໂລກ (IPU) ແລະ ຂອງທ່ານນາງ ອາມານ ອາບດູນລາ ອານ ຄິວບາຍຊີ ປະທານສະພາແຫ່ງຊາດສະຫະລັດເອມິເຣດ./.
ໂດຍ ບນ (ສັງລວມຈາກຂ່າວສານຫວຽດນາມ)


c: text/html

text:
ອົງການໄອຍະການປະຊາຊົນສູງສຸດປາຖະກະຖາ ວັນການສ້າງຕັ້ງອົງການໄອຍະການປະຊາຊົນ ຄົບຮອບ 27 ປີ (09/01/1990 – 09/01/2017)
ໃນຕອນບ່າຍຂອງວັນທີ6ມັງກອນ2017;ອົງການໄອຍະການປະຊາຊົນສູງສຸດໄດ້ຈັດປະຖະກະຖາກ່ຽວກັບວັນສ້າງຕັ້ງອົງການ
ໄອຍະການປະຊາຊົນຄົບຮອບ27ປີຂື້ນໂດຍການໃຫ້ກຽດເປັນປະທານຂອງທ່ານໄຊຊະນະ ໂຄດພູທອນຮອງຫົວໜ້າອົງການໄອຍະ
ການປະຊາຊົນສູງສຸດແລະຜູ້ເຂົ້າຮ່ວມມີຫົວໜ້າຫ້ອງການ,ຮອງຫົວໜ້າຫ້ອງການ,ຫົວໜ້າກົມ,ຮອງຫົວໜ້າກົມ, ສະຖາບັນຝຶກອົບຮົມໄອຍະການ,
ອົງການໄອຍະການປະຊາຊົນພາກກາງ,ຫົວໜ້າພະແນກ,ຮອງຫົວໜ້າພະແນກແລະວິຊາການທັງໝົດ100ກວ່າຄົນ.
ກອງປະຊຸມສໍາມະນາວິທະຍາສາດ ທາບທາມຄວາມຄິດເຫັນ ໃສ່ຮ່າງກົດໝາຍ ວ່າດ້ວຍອົງການໄອຍະການປະຊາຊົນ ສະບັບປັບປຸງໃໝ່ ທີ່ໂຮງແຮມຈໍາປາພຣາເລດ ແຂວງຈໍາປາສັກ ແຕ່ວັນທີ 26-27 ທັນວາ 2016
ກອງປະຊຸມສໍາມະນາວິທະຍາສາດ ທາບທາມຄວາມຄິດເຫັນ ໃສ່ຮ່າງກົດໝາຍ ວ່າດ້ວຍອົງການໄອຍະການປະຊາຊົນ ສະບັບປັບປຸງໃໝ່ ແລະ ການຈັດຕັ້ງປະຕິບັດ ກົດໝາຍ ວ່າດ້ວຍການດໍາເນີນຄະດີອາຍາ ໄລຍະຜ່ານມາ, ຊຶ່ງໄດ້ຈັດຂຶ້ນ ເວລາ 08:30 ຂອງວັນທີ 26 ທັນວາ 2016 ແລະ ຈະອັດລົງໃນຕອນແລງ ຂອງວັນທີ 27 ທັນວາ 2016 ທີ່ໂຮງແຮມຈໍາປາພຣາເລດ ແຂວງຈໍາປາສັກ, ໂດຍພາຍໃຕ້ ການເປັນປະ ທານ ຂອງທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ ທັງເປັນຫົວໜ້າຄະນະຄົ້ນຄວ້າເພື່ອປັບປຸງກົດໝາຍ ວ່າດ້ວຍອົງການໄອຍະການປະຊາຊົນ, ມີບັນດາທ່ານຄະນະນໍາ ທີ່ຕາງໜ້າໃຫ້ ພາກສ່ວນກ່ຽວຂ້ອງ ເຊັ່ນ: ສະພາປະຊາຊົນແຂວງ, ກອງບັນຊາການ ປກສ ແຂວງ, ສານປະຊາຊົນແຂວງ, ພະແນກຍຸຕິທໍາແຂວງ, ອົງການໄອຍະການປະຊາຊົນແຂວງ ທີ່ມາຈາກ ແຂວງຄໍາມ່ວນ, ສະຫວັນນະເຂດ, ສາລະວັນ, ເຊກອງ, ອັດຕະປື ແລະ ພາຍໃນແຂວງຈໍາປາສັກ ຍັງມີອົງການໄອຍະການປະຊາຊົນພາກໃຕ້ ແລະ ແຂວງ, ສານປະຊາຊົນພາກໃຕ້ ແລະ ແຂວງ, ອົງການໄອຍະການທະຫານພາກໃຕ້ ແລະ ແຂວງ, ພະແນກກວດກາລັດແຂວງ, ຂະແໜງກວດກາປ່າໄມ້ແຂວງ ແລະ ຫ້ອງການພາສີແຂວງ ເຂົ້າຮ່ວມທັງໝົດ ເກືອບ 100 ທ່ານ.ອ່ານຕໍ່ >>>
ພິທີເຊັນຄໍາແນະນໍາຮ່ວມລະຫວ່າງຫົວໜ້າອົງການໄອຍະການປະຊາຊົນສູງສຸດແລະປະທານສານປະຊາຊົນສູງສຸດ
ເພື່ອຈັດຕັ້ງປະຕິບັດແຜນພັດທະນາວຽກງານໄອຍະການໄລຍະ5 ປີ 2016-2020 ໂດຍສະເພາະແມ່ນແຜນງານຍົກສູ
ງຄຸນນະພາບການຕິດຕາມກວດກາການປະຕິບັດກົດໝາຍແລະເພື່ອເປັນການສ້າງຄວາມເຂັ້ມແຂງໃຫ້ແກ່ອົງການໄອຍະການ
ປະຊາຊົນໃນການຕິດຕາມກ ວດກາການດໍາເນີນຄະດີແພ່ງແຮງງານ,ການຄ້າ,ຄອບຄົວແລະເດັກຢູ່ສານຂັ້ນຕົ້ນ.ເຮັດໃຫ້ການ
ດໍາເນີນຄະດີຢູ່ສານຂັ້ນຕົ້ນມີຄວາມຄົບຖ້ວນ, ຮອບດ້ານ, ພາວະວິໄສ ແລະ ຮັບປະກັນຄຸນນະພາບສູງຂື້ນກວ່າເກົ່າ. ໃນວັນ
ທີ 29 ທັນວາ 2016 ເວລາ8:30ໂມງໄດ້ມີພິທີເຊັນຄໍາແນະນໍາຮ່ວມລະຫວ່າງຫົວໜ້າອົງການໄອຍະການປະຊາຊົນສູງສຸດແລ
ະປະທານສານປະຊາຊົນສູງສຸດ ວ່າດ້ວຍການເຂົ້າຮ່ວມດໍາເນີນຄະດີແພ່ງ, ແຮງງານ, ການຄ້າ, ຄອບຄົວ ແລະ ເດັກ ຢູ່ສານຂັ້ນ
ຕົ້ນຂື້ນ. ເຂົ້າຮ່ວມໃນພິທີໃນຄັ້ງນີ້ມີ ທ່ານ ຄໍາສານສຸວົງກໍາມະການສູນກາງພັກຫົວໜ້າອົງການໄອຍະການປະຊາຊົນສູງສຸດ,
ທ່ານຄໍາພັນ ສິດທິດໍາພາກໍາມະການສູນກາງພັກປະທານສານປະຊາຊົນສູງສຸດ,ມີຮອງຫົວໜ້າອົງການໄອຍະການປະຊາຊົນສູງ
ສຸດ, ຮອງປະທານສານປະຊາຊົນສູງສຸດ, ຄະນະພັກ-ຄະນະນໍາຂອງອົງການ ແລະ ແຂກຖືກເຊີນຈໍານວນໜຶ່ງເຂົ້າຮ່ວມ.
ພິທີພົບປະຂອງຄະນະຜູ້ແທນອົງການໄອຍະການປະຊາຊົນສູງສຸດແຫ່ງ ສປປ ລາວ ແລະ ຄະນະຜູ້ແທນມະຫາວິທະຍາໄລກວາງຊີແຫ່ງ ສປຈີນ
ໃນຕອນບ່າຍຂອງວັນທີ 22 ທັນວາ 2016; ທີ່ໂຮງແຮມລາວ ພຮາຊາ ນະຄອນຫລວງວຽງຈັນ
ໄດ້ມີກອງປະຊຸມພົບປະສອງຝ່າຍ ລະຫວ່າງອົງການໄອຍະການປະຊາຊົນສູງສຸດແລະຄະນະຜູ່ແທນມະຫາ
ວິທະຍາໄລກວາງຊີແຫ່ງສປຈີນ ເຊິ່ງຕາງໜ້າຄະນະນຳອົງການໄອຍະການປະຊາຊົນສູງສຸດທ່ານ ໄຊຊະນະ
ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດແລະ ຕາງໜ້າໃຫ້ຄະນະຜູ່ແທນມະຫາວິທະ
ຍາໄລ ກວາງຊີ ແຫ່ງ ສປ ຈີນ ທ່ານ ສຈ. ປອ ຈ້າວ ຢຽນຫຼິນ ອະທິການບໍດີມະຫາວິທະຍາໄລກວາງຊີ ແຫ່ງ
ສປ ຈີນ.
ອົງການໄອຍະການປະຊາຊົນສູງສຸດ ໄດ້ຫວນຄືນມູນເຊື້ອ 2 ວັນປະຫວັດສາດ ວັນສະຖາປະນາ ສປປ ລາວ ຄົບຮອບ 41 ປີ (02/12/1975 - 02/12/2016) ແລະ ວັນຄ້າຍວັນເກີດທ່ານ ປະທານ ໄກສອນ ພົມວິຫານ ຄົບຮອບ 96 ປີ (13/12/1920 - 13/12/2016) ຄັ້ງວັນທີ 21/12/2016
ໃນຕອນເຊົ້າວັນທີ 21 ທັນວາ 2016 ຢູ່ທີ່ອົງການໄອຍະການປະຊາຊົນສູງສຸດ ໄດ້ຈັດພິທີຮັບຟັງປາຖະກະຖາ
ຫວນຄືນມູນເຊື້ອ 2 ວັນປະຫວັດສາດຂອງຊາດຄື:ວັນສະຖາປະນາສປປ ລາວ ຄົບຮອບ 41 ປີ (02/12/1975 -
02/12/2016)ແລະ ວັນຄ້າຍວັນເກີດທ່ານ ປະທານ ໄກສອນ ພົມວິຫານຄົບຮອບ96ປີ(13/12/1920 - 13/12/2016).
ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ທ່ານໄຊຊະນະໂຄດພູທອນຮອງຫົວໜ້າອົງການໄອຍະການປະຊາຊົນສູງສຸດ,ປະຖະກະ
ຖາຄັ້ງນີ້ມີຄະນະພັກ, ຄະນະນຳອົງການໄອຍະການປະຊາຊົນສູງສຸດ,ບັນດາຫົວໜ້າກົມ,ຮອງຫົວໜ້າກົມ-ຫ້ອງການ,ອົງການ
ໄອຍະການພາກກາງແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ, ເຂົ້າຮ່ວມ100 ກ່ວາຄົນ.
ກອງປະຊຸມການເຜີຍແຜ່ຜັນຂະຫຍາຍເນື້ອໃນກອງປະຊຸ່ມວຽກງານກວດກາທົ່ວ ປະເທດ ຄັ້ງທີ III
ໃນຕອນເຊົ້າວັນທີ07ທັນວາ2016;ທີ່ອົງການໄອຍະການປະຊາຊົນສູງສຸດ
ໄດ້ຈັດກອງປະຊຸມການເຜີຍແຜ່ຂະຫຍາຍເນື້ອໃນກອງປະຊຸມວຽກງານກວດກາທົ່ວປະເທດ ຄັ້ງທີ່ III ຂຶ້ນ ພາຍໃຕ້ການເປັ
ນປະທານ ທ່ານ ບຸນຍັງ ຈັນດາລາສານ ຄະນະປະຈໍາພັກ,ຮອງຫົວໜ້າອົງການໄອຍະການປະຊາຊົນສູງສຸດ, ໃຫ້ກຽດເຂົ້າຮ່ວ
ມກອງປະຊຸມໃນຄັ້ງນີ້ມີ ທ່ານ ໄຊຊະນະ ໂຄດພູທອນ ຮອງເລຂາຄະນະພັກຜູ່ປະຈຳການ,ຮອງຫົວໜ້າອົງການໄອຍະການປ
ະຊາຊົນສູງສຸດ, ຄະນະພັກ, ຄະນະນໍາອົງກແລະ ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານ,
ເຂົ້າຮ່ວມ100 ກ່ວາຄົນ.
ກອງປະຊຸມສ້າງຄວາມອາດສາມາດພາຍໃນກ່ຽວກັບການຕ້ານອາຊະຍາກຳຂ້າມຊາດທີ່ເປັນໄພຂົ່ມຂູ່ທົ່ວໂລກໂດຍສະເພາະການຄ້າມະນຸດ ແລະ ການເຂົ້າ-ອອກເມືອງຜິດກົດໜາຍ
ໃນລະຫວ່າງວັນທີ 28 - 30 ພະຈີກ 2016; ກອງປະຊຸມສ້າງຄວາມອາດສາມາດພາຍໃນກ່ຽວກັບການ
ຕ້ານອາຊະຍາກຳຂ້າມຊາດທີ່ເປັນໄພຂົ່ມຂູ່ທົ່ວໂລກໂດຍສະເພາະການຄ້າມະນຸດ ແລະ ການເຂົ້າ-ອອກເມືອງຜິດກົດໜາຍ
ໄດ້ໄຂຂື້ນຢ່າງເປັນທາງການ ທີ່ໂຮງແຮມດອນຈັນພາເຣດ ໂດຍແມ່ນການຮ່ວມມືລະຫວ່າງ ອົງການໄອຍະການປະຊາຊົນ
ສປປ ລາວ ແລະ ສະຖາບັນຊ່ວຍເຫຼືອທາງດ້ານກົດໜາຍ ແລະ ວິຊາການ ແຫ່ງຣາຊະອານາຈັກລຸກຊຳບວກ ພາຍໃຕ້ກ
ານເປັນປະທານຂອງ ທ່ານ ຄຳສານ ສຸວົງ ກຳມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ
ກອງປະຊຸມ ຫົວໜ້າອົງການໄອຍະການສູງສຸດ ອາຊຽນ-ຈີນ ຄັ້ງທີ X ໄດ້ໄຂຂຶ້ນຢ່າງເປັນທາງການ ຢູ່ ນະຄອນຫຼວງວຽງຈັນ
ກອງປະຊຸມຫົວໜ້າອົງການໄອຍະການສູງສຸດອາຊຽນ-ຈີນຄັ້ງທີXພາຍໃຕ້ຫົວຂໍ້
“ເພີ່ມທະວີການຮ່ວມມືໃນການຕ້ານອາຊະຍາກໍາຂ້າມຊາດຢ່າງມີປະສິດທິຜົນ”ໄດ້ໄຂຂຶ້ນຢ່າງເປັນທາງການໃນຕອນເຊົ້າຂອງ
ວັນທີ9 ພະຈິກ 2016 ນີ້ ຢູ່ທີ່ໂຮງແຮມດອນຈັນພາເລດ, ນະຄອນຫຼວງວຽງຈັນ ໂດຍໄດ້ຮັບກຽດເຂົ້າຮ່ວມ ແລະ ກ່າວເປີ
ດກອງປະຊຸມຂອງ ທ່ານ ບຸນປອນ ບຸດຕະນະວົງ ຮອງປະທານສະພາແຫ່ງຊາດ, ມີທ່ານ ຄໍາສານ ສຸວົງ ຫົວໜ້າອົງການໄ
ອຍະການປະຊາຊົນສູງສຸດ ສປປ ລາວແລະທ່ານຊາວຈຽນມິງຫົວໜ້າອົງການໄອຍະການປະຊາຊົນສູງສຸດແຫ່ງສປຈີນ,
ມີຫົວໜ້າອົງການໄອຍະການສູງສຸດພ້ອມດ້ວຍຄະນະຈາກບັນດາປະເທດສະມາຊິກອາຊຽນ,ສ.ປຈີນແລະ ຫົວໜ້າອົງ
ການໄອຍະການປະຊາຊົນບັນດາແຂວງ, ນະຄອນຫຼວງວຽງຈັນ ເຂົ້າຮ່ວມ.
ອ່ານຕໍ່ >>>

robotstxt: allowed

filter: keep


text:
ທ່ານຮອງນາຍົກລັດຖະມົນຕີຟ້າມບີງມິງພົບປະ2ຝ່າຍຢູ່ນອກກອງປະຊຸມສະມັດຊາໃຫຍ່ສະຫະປະຊາຊາດ
ທ່ານຮອງນາຍົກລັດຖະມົນຕີ ຟ້າມບີງມິງພົບປະກັບ
ທ່ານນາຍົກລັດຖະມົນຕີ ແບນຊິກ Charles Michel
ເນື່ອງໃນໂອກາດເຂົ້າຮ່ວມກອງປະຊຸມສະມັດຊາໃຫຍ່ສະຫະປະຊາຊາດຊຸດທີ 71 ຢູ່ ນິວຢອກ, ຕອນບ່າຍວັນທີ 22/09 (ຕາມເວລາທ້ອງຖິ່ນ), ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ ຟ້າມບີງມິງ ມີບັນດາການພົບປະ 2 ຝ່າຍກັບທ່ານນາຍົກລັດຖະມົນຕີ ແບນຊິກ Charles Michel, ທ່ານລັດຖະມົນຕີການຕ່າງປະເທດ ບຸນກາຣີ Daniel Mitov ແລະ ທ່ານລັດຖະມົນຕີກະຊວງການຕ່າງປະເທດ ແລະ ເສດຖະກິດການຕ່າງປະເທດ ຮຸງກາຣີ Szijjarto Peter.
ທີ່ການພົບປະກັບທ່ານນາຍົກລັດຖະມົນຕີ ແບນຊິກ Charles Michel, ທ່ານຮອງນາຍົກລັດຖະມົນຕີ ຟ້າມບີງມິງ ຢືນຢັນວ່າ ນະໂຍບາຍສະເໝີຕົ້ນສະເໝີປາຍຂອງ ຫວຽດນາມ ໃນການເພີ່ມທະວີສາຍພົວພັນກັບ ແບນຊິກ, ຄູ່ຮ່ວມມືສຳຄັນຂອງ ຫວຽດນາມ ໃນສະຫະພາບ ເອີລົບ (ອີຢູ). 2 ຝ່າຍເຫັນດີເປັນເອກະພາບສືບຕໍ່ໃຫ້ບຸລິມະສິດແກ່ການຂຸດຄົ້ນບັນດາຄວາມສາມາດບົ່ມຊ້ອນຮ່ວມມືໃນບັນດາຂົງເຂດພະລາທິການ, ເຕັກໂນໂລຢີສູງ, ການເຕີບໂຕຂຽວ, ການສຶກສາ, ສອນວິຊາຊີບ.
ທີ່ການພົບປະກັບທ່ານລັດຖະມົນຕີການຕ່າງປະເທດ ບຸນກາຣີ Daniel Mitov, ທ່ານຮອງນາຍົກລັດຖະມົນຕີ ຟ້າມບີງມິງ ສະເໜີ ບຸນກາຣີ ຊຸກຍູ້ ອີຢູ ເຊັນສັນຍາການຄ້າເສລີ ຫວຽດນາມ - ອີຢູ (EVFTA) ແລະ ຮັບຮອງພື້ນຖານເສດຖະກິດການຕະຫລາດຂອງ ຫວຽດນາມ ໂດຍໄວ.
ທີ່ການແລກປ່ຽນກັບທ່ານລັດຖະມົນຕີກະຊວງການຕ່າງປະເທດ ແລະ ເສດຖະກິດການຕ່າງປະເທດ ຮຸງກາຣີ Szijjarto Peter, 2 ຝ່າຍລ້ວນແຕ່ປາດຖະໜາວ່າ ຈະເພີ່ມທະວີການພົວພັນຮ່ວມມືທີ່ເປັນມູນເຊື້ອລະຫວ່າງ 2 ປະເທດໃນຫລາຍຂົງເຂດກ່ວາອີກ.
(ແຫຼ່ງຄັດຈາກ VOV)


text:
ສະເຫຼີມສະຫຼອງວັນຄ້າຍວັນເກີດປະທານ ໂຮ່ຈີມິນ ຢູ່ໂຮງຮຽນສອງພາສາລາວ-ຫວຽດນາມຫງວຽນຢູ
ພິທີສະເຫຼີມສະຫຼອງ ວັນຄ້າຍວັນເກີດ
ປະທານໂຮ່ຈີມິນ ຄົບຮອບ 126 ປີຢູ່ ລາວ
ຕອນບ່າຍວັນທີ 17/5, ຢູ່ນະຄອນຫຼວງວຽງຈັນ, ປະເທດລາວ, ໂຮງຮຽນສອງພາສາລາວ-ຫວຽດນາມ ຫງວຽນຢູ ໄດ້ຈັດພິທີສະເຫຼີມສະຫຼອງ ວັນຄ້າຍວັນເກີດປະທານໂຮ່ຈີມິນ ຄົບຮອບ 126 ປີ (19/5/1890-19/5/2016). ທີ່ພິທີ, ທ່ານ ຟ໋າມຊວນເຟີນ ຜູ້ອຳນວຍການໂຮງຮຽນ ເນັ້ນໜັກວ່າ: ຊີວິດ ແລະ ພາລະກິດ ຂອງປະທານ ໂຮ່ຈີມິນ ເປັນແບບຢ່າງທີ່ໃສແຈ້ງ ກ່ຽວກັບລັດທິຮັກຊາດ, ກ່ຽວກັບຄຸນນະທາດກອມມູນິດ, ພູມປັນຍາທີ່ສະຫຼາດສ່ອງໃສ, ຄຸນສົມສິນທຳບັດປະຕິວັດ ປອດໄສ ແລະ ແມ່ນການລະດົມກຳລັງໃຈອັນໃຫຍ່ຫຼວງ ສຳລັບບັນດາລຸ່ນຄົນຫວຽດນາມ. ບັນດານັກຮຽນສັງກັດ ໂຮງຮຽນສອງພາສາລາວ-ຫວຽດນາມ ຫງວຽນຢູ ກໍ່ໄດ້ທຳການສະແດງສິລະປະ ບັນດາລາຍການສິລະປະວັນນະຄະດີທີ່ເປັນເອກະລັກສະເພາະ, ຮ້ອງບັນດາບົດເພງຍ້ອງຍໍສັນລະເສີນ ປະທານໂຮ່ຈີມິນທີ່ແສນເຄົາລົບຮັກແພງ, ປະເທດຫວຽດນາມ ແລະ ການພົວພັນແບບພິເສດຫວຽດນາມ-ລາວ, ລາວ-ຫວຽດນາມ
(ແຫຼ່ງຄັດຈາກ VOV)


text:
ວາລະປະຊຸມທີ 10ຂອງຄະນະຊີ້ນຳສູນກາງກ່ຽວກັບການປ້ອງກັນ, ຕ້ານການສໍ້ລາດບັງຫຼວງ.
ທ່ານ ຫງວຽນຟູ໋ຈ້ອງ ເປັນປະທານກອງປະຊຸມ
ຕອນເຊົ້າວັນທີ 27/4 ຢູ່ຮ່າໂນ້ຍ, ຄະນະຊີ້ນຳສູນກາງກ່ຽວກັບການປ້ອງກັນ, ຕ້ານການສໍ້ລາດບັງຫຼວງ ໄດ້ຈັດວາລະປະຊຸມທີ 10. ທ່ານເລຂາທິການໃຫຍ່ຄະນະບໍລິຫານງານສູນກາງພັກຄອມມູນິດຫວຽດນາມ ຫງວຽນຟູຈ້ອງ, ຫົວໜ້າຄະນະຊີ້ນຳ ເປັນປະທານກອງປະຊຸມ. ທີ່ກອງປະຊຸມ, ຄະນະຊີ້ນຳສູນກາງກ່ຽວກັບການປ້ອງກັນ, ຕ້ານການສໍ້ລາດບັງຫຼວງ ໄດ້ປະກາດບັນດາມະຕິຂອງກົມການເມືອງກ່ຽວກັບການບູລະນະທົ່ວຄະນະຊີ້ນຳ. ຄະນະຊີ້ນຳຮັບຮອງເອົາແຜນການກວດກາ, ຕິດຕາມກວດກາກ່ຽວກັບກໍລະນີຕ່າງໆ, ການເປີດການສືບສວນສອບສວນ, ການຟ້ອງສານ, ການພິພາກສາບັນດາຄະດີ ສໍ້ລາດບັງຫຼວງ, ເສດຖະກິດ, ທີ່ມີຄວາມສັບສົນ, ແລະໄດ້ຮັບຄວາມສົນໃຈທີ່ສຸດຈາກສັງຄົມໃນປີ2016. ພ້ອມທັງດຳເນີນການກວດກາສະເພາະ ກ່ຽວກັບການສະກັດກັ້ນ, ການຄົ້ນພົບ, ແລະ ແກ້ໄຂການສໍ້ລາດບັງຫຼວງໃນຂົງເຂດພາສີ, ອາກອນ. ຄະນະຊີ້ນຳສູນກາງກ່ຽວກັບການປ້ອງກັນ, ຕ້ານການສໍ້ລາດບັງຫຼວງກໍ່ໃຫ້ຄວາມເຫັນກ່ຽວກັບແຜນການຜັນຂະຫຍາຍຄຳສັ່ງ 50 ຂອງກົມການເມືອງ ກ່ຽວກັບ “ການເພີ່ມທະວີການຊີ້ນຳ ນຳພາຂອງພັກ ສຳລັບວຽກງານຄົ້ນພົບ, ແກ້ໄຂຄະດີການສໍ້ລາດບັງຫຼວງ”; ກ່ຽວກັບຄວາມຄືບໜ້າ, ໝາກຜົນການແກ້ໄຂຄະດີສໍ້ລາດບັງຫຼວງ, ເສດຖະກິດ, ທີ່ມີຄວາມສັບສົນ, ແລະ ໄດ້ຮັບຄວາມສົນໃຈທີ່ສຸດຈາກສັງຄົມ.
(ແຫຼ່ງຄັດຈາກ VOV)


text:
ທະນາຄານແຫ່ງ ສປປ ລາວ(ທຫລ)ຮ່ວມກັບກອງທຶນການເງິນສາກົນ (IMF) ໄດ້ຈັດການສໍາມະນາພາຍໃຕ້ຫົວຂໍ້: “ການຄຸ້ມຄອງເສດຖະກິດມະຫາພາກ” ໃຫ້ແກ່ບັນດາລັດຖະມົນຕີ-ເຈົ້າແຂວງ, ຮອງເຈົ້າແຂວງ, ຄະນະກໍາມາທິການສະ ພາແຫ່ງຊາດ, ຫົວໜ້າກົມຈາກ ກະຊວງກ່ຽວຂ້ອງ, ຜູ້ບໍລິຫານ ລັດວິສາຫະກິດ ແລະ ທະນາຄານ ທຸລະກິດ ໂດຍການໃຫ້ກຽດເຂົ້າ ຮ່ວມຂອງທ່ານ ສົມພາວ ໄຟສິດ ຜູ້ວ່າການ ທຫລ ແລະ ທ່ານ ຊາງ ຢອງ ຣີ ຫົວໜ້າກົມອາຊີ-ປາຊີຟິກ-IMF ເຊິ່ງໄດ້ຈັດຂຶ້ນໃນວັນທີ 10 ກຸມພາ 2017 ທີ່ນະຄອນຫຼວງວຽງຈັນ, ພ້ອມນີ້ກໍມີບັນດາຊ່ຽວຊານຈາກ IMF, ຫ້ອງການຕິດຕາມເສດຖະກິດມະຫາພາກອາຊຽນ+3 (AMRO)ແລະ ທະນາຄານແຫ່ງປະເທດໄທ.
ການສໍາມະນາຄັ້ງນີ້ໂດຍ ເຫັນໄດ້ຄວາມໝາຍ ຄວາມສໍາ ຄັນໃນການຮັກສາສະຖຽນລະ ພາບຂອງເສດຖະກິດມະຫາພາກ ແລະ ຮັກສາການຂະຫຍາຍຕົວ ແບບຍືນຍົງຂອງປະເທດ,ທຫລ ແລະ IMF ຈຶ່ງໄດ້ຮ່ວມກັນ ຈັດ ການສໍາມະນາເພື່ອຍົກລະດັບ ດ້ານວິຊາການໃຫ້ແກ່ບັນດາ ການນຳຂັ້ນສູງຂອງ ສປປ ລາວ ໃນທຸກຂະແໜງການໃຫ້ຮັບຮູ້ ພື້ນຖານການຄຸ້ມຄອງເສດຖະ ກິດມະຫາພາກໄລຍະໃໝ່, ສະ ພາບການພັດທະນາເສດ ຖະກິດພາກພື້ນ ແລະ ສາກົນ, ເປັນເອ ກະພາບດ້ານນະໂຍບາຍກໍ່ຄື ການຈັດຕັ້ງປະຕິບັດ, ສາຍກ່ຽວພັນລະບົບເສດຖະກິດຂອງຂະ ແໜງການຕ່າງໆທີ່ມີການສະ ໜັບສະໜູນ ແລະ ມີການສົ່ງຜົນ ກະທົບເຊິ່ງກັນ ແລະ ກັນ ແນໃສ່ ຮັກສາສະຖຽນລະພາບເງິນຕາ ແຫ່ງຊາດ ເຊິ່ງເປັນຊ່ວງໄລຍະ ເວລາທີ່ປະເທດພວກເຮົາກຳລັງ ສຸມໃສ່ແກ້ໄຂຄວາມຫຍຸ້ງຍາກ ທາງດ້ານເສດຖະກິດມະຫາພາກໄປພ້ອມກັບການກຳນົດແຜນ ການປັບປຸງ ໂຄງສ້າງເສດຖະກິດໃນປີ 2016-2020, ພ້ອມ ດຽວກັນນີ້ກໍ່ເເມ່ນໄລຍະເລີ່ມຕົ້ນຂອງການຈັດຕັ້ງປະຕິບັດເປົ້າ ໝາຍສູ້ຊົນທີ່ກໍານົດໄວ້ໃນແຜນ ພັດທະນາເສດຖະກິດ-ສັງຄົມ ແຫ່ງຊາດ 5 ປີ ຄັ້ງທີ VIII ເພື່ອສ້າງບາດ ລ້ຽວໃໝ່ໃນການນໍາເອົາ ສປປ ລາວ ຫຼຸດພົ້ນອອກຈາກສະຖານະພາບປະເທດ ດ້ອຍພັດທະນາໃນປີ 2020.
ຕໍ່ໜ້າສະພາບຄວາມເປັນ ຈິງຄືດັ່ງກ່າວມັນເລັ່ງທວງໃຫ້ມີ ການແກ້ໄຂສະພາບຄ່ອງທາງ ດ້ານການເງິນ, ຟື້ນຟູລະບົບ ການຜະລິດ-ທຸລະກິດ ໄປພ້ອມ ກັບກັບການສ້າງແຜນການປັບ ປຸງໂຄງສ້າງເສດຖະກິດ ໃນຊຸມ ປີຕໍ່ໜ້າເພື່ອຮັບມືກັບຄວາມສ່ຽງ ຕ່າງໆຈາກຄວາມບໍ່ແນ່ນອນ ຂອງສະພາບແວດລ້ອມເສດຖະ ກິດ-ການເງິນຂອງສາກົນເພື່ອ ສ້າງບາດກ້າວອັນໜັກແໜ້ນຮັບ ປະກັນໃຫ້ເສດຖະກິດຂະຫຍາຍ ຕົວຢ່າງຕໍ່ເນື່ອງ, ໝັ້ນທ່ຽງ ແລະ ໄປຕາມທິດຍືນຍົງຕາມຄາດ ໝາຍກຳນົດໄວ້.
ດັ່ງນັ້ນການດໍາເນີນນະໂຍບາຍ ແລະ ມາດຕາການໃນການຄຸ້ມຄອງສະຖຽນລະພາບເສດຖະກິດມະຫາພາກ ໃນຕໍ່ໜ້າຈະສຸມໃສ່ສ້າງຄວາມເຊື່ອໝັ້ນ ເຮັດໃຫ້ເສດຖະກິດມະຫາພາກມີຄວາມໝັ້ນທ່ຽງ,ດ້ານການ ເງິນ- ງົບປະມານຈະສຸມໃສ່ການຄຸ້ມ ຄອງລະບົບການເງິນແຫ່ງຊາດ ໃຫ້ເຂັ້ມແຂງ, ແກ້ໄຂບັນຫາໜີ້ ສິນ, ປັບປຸງເກັບພາສີອາກອນ, ຈຳກັດລາຍຈ່າຍນອກແຜນໃນ ການລົງທຶນພາກລັດ, ສົ່ງເສີມທຸ ລະກິດຂະໜາດ ນ້ອຍ ແລະ ກາງ ລວມທັງຂະໜາດໃຫຍ່ ແລະ ການລົງທຶນຕ່າງປະເທດເພື່ອເປັນກຳ ລັງແຮງກະຕຸກຊຸກຍູ້ກິດຈະກຳ ທາງດ້ານເສດຖະກິດ; ສຳລັບ ດ້ານການເງິນ-ເງິນຕາຈະສືບຕໍ່ຄວບຄຸມເງິນເຟີ້ໃຫ້ຕໍ່າ, ປັບປຸງ ນະໂຍ ບາຍອັດຕາດອກເບ້ຍໃຫ້ ມີຄວາມເໝາະສົມເພື່ອກະຕຸ້ນ ເສດຖະກິດ ເຮັດໃຫ້ທຸລະກິດຂະໜາດນ້ອຍ ແລະ ກາງທີ່ເປັນຮາກເຫງົ້າຂອງພື້ນຖານເສດຖະກິດ ແຫ່ງຊາດເຂົ້າເຖິງແຫຼ່ງທຶນ, ປັບ ປຸງກົນໄກກຳນົດອັດຕາແລກ
ປ່ຽນມີຄວາມຄ່ອງຕົວ, ສ້າງ ຄວາມເຂັ້ມແຂງທາງດ້ານຄັງ ສຳຮອງຄັງເງິນຕາຕ່າງປະເທດ, ຄຸ້ມຄອງຄວາມໝັ້ນຄົງຂອງທະ ນາຄານທຸລະກິດ ແລະ ສະຖາບັນການເງິນ ແລະ ປັບປຸງໂຄງສ້າງທະນາຄານທຸລະກິດລັດ ໃຫ້ເຂັ້ມແຂງ.
ໂດຍ: ຣັດສະໝີ ດວງສັດຈະ


text:
ງານວາງສະແດງພາບຂັດມັນຂອງ ຫວຽດນາມ ຢູ່ເຊີອູນປະເທດສ.ເກົາຫຼີ
ຜູ້ມາຊົມງານວາງສະແດງພາບຂັດມັນຂອງຫວຽດນາມ
ງານວາງສະແດງພາບຂັດມັນຂອງຫວຽດນາມ ໄດ້ຖືກຈັດຂຶ້ນແຕ່ວັນທີ 15 – 20/7 ຢູ່ນະຄອນເຊີອູນປະເທດສ.ເກົາຫຼີ ແນໃສ່ແນະນຳປະເພດສິລະປະທີ່ເປັນເອກະລັກສະເພາະໃຫ້ແກ່ຊາວ ສ.ເກົາຫຼີ ແລະ ສາກົນຜູ້ນິຍົມສິລະປະ. ມີພາບຂັດມັນ 42 ແຜ່ນໄດ້ນຳມາວາງສະແດງທີ່ ງານວາງສະແດງພາບຂັດມັນຂອງຫວຽດນາມ. ນອກຈາກບັນດາພາບຂັດມັນທີ່ເປັນເອກະລັກສະເພາະກ່ຽວກັບທິວທັດທຳມະຊາດ ແລະ ຊາວຫວຽດນາມແລ້ວ, ຜູ້ມາຊົມຍັງໄດ້ຮັບຟັງການແນະນຳ ແລະ ຊົມຮູບເງົາກ່ຽວກັບບັນດາຂັ້ນຕອນຜະລິດພາບຂັດມັນ….
(ແຫຼ່ງຄັດຈາກ VOV)


text:
ທ່ານ ຫງວຽນຝູຈ້ອງ ເລຂາທິການໃຫຍ່ພັກກອມມູນິດຫວຽດນາມ ແລະທ່ານ ເອມານຸເອນ ມາກຣົງປະທານາທິບໍດີແຫ່ງ ສາທາລະນະລັດຝຣັ່ງ. (ພາບ: TTXVN)
ວກ.ອອນໄລ - ໂດຍຕອບສະໜອງຕາມຄຳເຊື້ອເຊີນຂອງທ່ານ ເອມານຸເອນ ມາກຣົງ ປະທານາທິບໍດີແຫ່ງ ສາທາລະນະລັດຝຣັ່ງ, ທ່ານ ຫງວຽຝູຈ້ອງ ເລຂາທິການໃຫຍ່ພັກກອມມູນິດຫວຽດນາມ ໄດ້ດຳເນີນການຢ້ຽມຢາມປະເທດສາທາລະນະລັດຝຣັ່ງຢ່າງເປັນທາງການ ແຕ່ວັນທີ 25 ຫາ 27 ມີນາ 2018. ບັນດາການພົບປະຂັ້ນສູງໄດ້ແລກປ່ຽນຄວາມເຫັນກ່ຽວກັບບັນດາບັນຫາໃຫຍ່ຂອງສາກົນແລະພາກພື້ນ, ກໍຄືຄວາມຄືບໜ້າໃນການພົວພັນລະຫວ່າງສອງປະເທດ ເຊິ່ງມີຈຸດທີ່ໂດດເດັ່ນໃນປີ 2018 ສະເຫຼີມສະຫຼອງການສ້າງຕັ້ງສາຍພົວພັນທາງການທູດລະຫວ່າງສອງປະເທດຄົບຮອບ 45 ປີ ແລະ 5 ປີແຫ່ງການສ້າງຕັ້ງການພົວພັນຄູ່ຮ່ວມມືຍຸດທະສາດ.
ໃນຂອບເຂດການຢ້ຽມຢາມ, ທ່ານເລຂາທິການໃຫຍ່ ຫງວຽນຝູຈ້ອງ ໄດ້ພົບປະເຈລະຈາກັບທ່ານປະທານາທິບໍດີຝຣັ່ງ ເອມານຸເອນ ມາກຣົງ; ພົບປະຫາລືກັບນາຍົກລັດຖະມົນຕີຝຣັ່ງ ເອດົວ ຟີລິບ; ພົບປະຫາລືກັບປະທານສະພາແຫ່ງຊາດຝຣັ່ງ ຟຣັງຊວາ ເດ ຣູເຢ; ພົບປະຫາລືກັບປະທານສະພາສູງຝຣັ່ງ ເຊຣາ ລາດຊີ; ຕ້ອນຮັບເລຂາທິການທົ່ວປະເທດພັກກອມມູນິດຝຣັ່ງ ປ.ໂລຣອງ; ເຂົ້າຮ່ວມພິມີເປີດສູນວັດທະນະທຳຫວຽດນາມແຫ່ງໃໝ່ຢູ່ປະເທດຝຣັ່ງ; ພົບປະກັບຜູ້ນຳຂອງວິສາຫະກິດທີ່ສຳຄັນຈຳນວນໜຶ່ງຂອງຝຣັ່ງ, ພົບປະກັບປັນຍາຊົນຫວຽດນາມ ແລະຊຸມຊົນຊາວຫວຽດນາມຢູ່ປະເທດຝຣັ່ງ; ຢ້ຽມຢາມນະຄອນ ຈອຍຊີ ເລີ ຣວາ.
ໃນບັນຍາກາດມິດຕະພາບ, ຈິງໃຈ ແລະເຂົ້າໃຈເຊິ່ງກັນແລະກັນ, ສອງຝ່າຍໄດ້ແຈ້ງໃຫ້ກັນຊາບກ່ຽວກັບສະພາບການຂອງແຕ່ລະປະເທດ; ແລກປ່ຽກ່ຽວກັບບັນດາບັນຫາສາກົນແລະພາກພື້ນທີ່ມີຄວາມສົນໃຈຮ່ວມກັນ, ໂດຍສະເພາະກ່ຽວກັບຄວາມໝັ້ນຄົງໃນພາກພື້ນ. ສອງຝ່າຍສະແດງຄວາມຊົມເຊີຍຕໍ່ການພັດທະນາທີ່ເປັນແບບຢ່າງຂອງການພົວພັນສອງຝ່າຍໃນ 45 ປີທີ່ຜ່ານມາ, ເນັ້ນໜັກເຖິງຄວາມປະສົງຢາກພັດທະນາ ແລະເຮັດໃຫ້ການພົວພັນຄູ່ຮ່ວມມືຍຸດທະສາດຫວຽດນາມ-ຝຣັ່ງເລິກເຊິ່ງກວ່າອີກ. ສອງຝ່າຍຢືນຢັນຄວາມຕັດສິນໃຈເພີ່ມທະວີການຮ່ວມມືໃນທຸກຂົງເຂດ: ການເມືອງ, ການທູດ, ການປ້ອງກັນປະເທດ, ການຮັກສາຄວາມສະຫງົບ, ເສດຖະກິດ, ການຄ້າ, ການລົງທຶນ, ການຮັບມືກັບການປ່ຽນແປງສະພາບອາດ, ການພັດທະນາແບບຍືນຍົງ, ວິທະຍາສາດ-ເຕັກໂນໂລຊີ, ການສຶກສາ-ຝຶກອົບຮົມ, ພາສາຝຣັ່ງ, ກົດໝາຍ ແລະຄວາມຍຸຕິທຳ, ສາທາລະນະສຸກ, ການຮ່ວມມືລະຫວ່າງທ້ອງຖິ່ນ, ການພົວພັນແລກປ່ຽນປະຊາຊົນ, ວັດທະນະທຳ, ການທ່ອງທ່ຽວ.
ເພື່ອຍູ້ແຮງການຮ່ວມມືຍຸດທະສາດ, ສ້າງການຫັນປ່ຽນຢ່າງແຂງແຮງໃນການຊຸກຍູ້ແລະຍົກສູງປະສິດທິຜົນການຮ່ວມມືໃນທຸກຂົງເຂດ, ສອງຝ່າຍໄດ້ເປັນເອກະສັນເພີ່ມທະວີການພົບປະແລະພົວພັນແລກປ່ຽນລະດັບສູງ. ຊົມເຊີຍການຢ້ຽມຢາມປະເທດຝຣັ່ງຂອງທ່ານເລຂາທິການໃຫຍ່ ແລະ ຕໍ່ໄປແມ່ນການພົບປະແລະແລກປ່ຽນທະວິພາຄີລະດັບສູງໃນປີ 2018. ຊົມເຊີຍຜົນສຳເລັດຂອງການສົນທະນາທາງເສດຖະກິດປະຈຳປີລະດັບສູງ ແລະການສົນທະນານະໂຍບາຍປ້ອງກັນປະເທດທີ່ໄດ້ດຳເນີນໃນເດືອນມັງກອນປີ 2018 ທີ່ຫວຽດນາມ. ເຫັນດີເປັນເອກະສັນຈະຮັກສາບັນດາກົນໄກທະວິພາຄີ ແລະເປີດກວ້າງກົນໄກການປຶກສາຫາລື, ໃນນັ້ນມີການສົນທະນາຍຸດທະສາດຂັ້ນຮອງລັດທະມົນຕີ ລະຫວ່າງສອງປະຊວງການຕ່າງປະເທດ ແລະກະຊວງປ້ອງກັນປະເທດຂອງສອງປະເທດ; ເພີ່ມທະວີການຮ່ວມມືລະຫວ່າງອົງການສະພາແຫ່ງຊາດຂອງສອງປະເທດ.
ສອງຝ່າຍສະແດງຄວາມຕັດສິນໃຈເພີ່ມທະວີການຮ່ວມມືດ້ານເສດຖະກິດ, ການຄ້າ ແລະການລົງທຶນ, ພ້ອມກັນນັ້ນກໍສືບຕໍ່ຊຸກຍູ້ໃຫ້ວິສາຫະກິດຂອງສອງປະເທດເຂົ້າຮ່ວມໃນຕະລາດຂອງກັນແລະກັນ. ສອງຝ່າຍຢືນຢັນອີກຄັ້ງກ່ຽວກັບຄວາມປະສົງຢາກເພີ່ມທະວີການພົວພັນຄູ່ຮ່ວມມືເສດຖະກິດ ແລະອຸດສາຫະກຳໄລຍະຍາວ, ໂດຍສະເພາະໃນຂົງເຂດໂຄງສ້າງພື້ນຖານ, ການຄົມມະນາຄົມ, ພະລັງງານ ແລະອະວະກາດ. ຊຸກຍູ້ການຮ່ວມມືໃນຂົງເຂດກະສິກຳ ແລະການປະມົງ, ເຄົາລົບປະຕິບັດຕາມມາດຕະຖານສາກົນທີ່ຫວຽດນາມ ແລະຝຣັ່ງໄດ້ຍອມຮັບ. ໃຫ້ຄຳໝັ້ນສັນຍາຈະເປີດເສລີພາບ ແລະອຳນວຍຄວາມສະດວກໃຫ້ແກ່ການຄ້າແລະການລົງທຶນ, ພ້ອມກັນນັ້ນກໍໃຫ້ຄວາມສຳຄັນແກ່ບົດບາດຂອງອົງການການຄ້າໂລກ (WTO). ສອງຝ່າຍສະແດງຄວາມປະສົງຢາກເພີ່ມທະວີການຮ່ວມມືແນໃສ່ປັບປຸງກົນໄກການຄຸ້ມຄອງບໍລະຫານທົ່ວໂລກ, ຊຸກຍູ້ການເຕີບໂຕແບບຍືນຍົງ.
ສອງຝ່າຍຢືນຢັນຄວາມປະສົງເຮັດໃຫ້ການຮ່ວມມືດ້ານການປ້ອງກັນປະເທດໃນການພົວພັນຄຸ່ຮ່ວມມືຍຸດທະສາດມີຄວາມເລິກເຊິ່ງກວ່າອີກ. ບົນຈິດໃຈດັ່ງກ່າວ, ເຫັນດີເປັນເອກະສັນຈະເພີ່ມທະວີການສົນທະນາຍຸດທະສາດ ແລະການຮ່ວມມືດ້ານການປ້ອງກັນປະເທດ, ສືບຕໍ່ຮ່ວມມືໃນການຝຶກອົບຮົມນາຍທະຫານ, ເປັນຕົ້ນແມ່ນໃນຂົງເຂດຮຽນພາສາຝຣັ່ງ, ການຝຶກອົບຮົມຂັ້ນພື້ນຖານແລະລະອຽດສະເພາະ ແລະບັນດາການເຄື່ອນໄຫວຮັກສາສັນຕິພາບ.
ຫວຽດນາມແລະຝຣັ່ງເຫັນດີເປັນເອກະສັນຈະເພີ່ມທະວີການຮ່ວມມືກ່ຽວກັບສິ່ງແວດລ້ອມ ແລະການຮັບມືກັບການປ່ຽນແປງສະພາບອາກາດ, ຫວັງຈະສືບຕໍ່ສົນທະນາດ້ວຍຈິດໃຈສ້າງສັນໃນການກໍ່ສ້າງສົນທິສັນຍາກ່ຽວກັບສິ່ງແວດລ້ອມລະດັບໂລກ. ໂດຍຜ່ານການເຄື່ອນໄຫວຂອງອົງການພັດທະນາຝຣັ່ງ AFD, ຝຣັ່ງໃຫ້ຄຳໝັ້ນສັນຍາຈະສືບຕໍ່ຊ່ວຍເຫຼືອໃຫ້ຫວຽດນາມບັນລຸການເຕີບໂຕ ທາດກາກບອນ ລະດັບຕ່ຳແລະຍືນຍົງ. ສອງຝ່າຍຊົມເຊີຍການລົງນາມໃນບົດບັນທຶກຄວາມຈຳລະຫວ່າງກະຊວງຊັບພະຍາກອນແລະສິ່ງແວດລ້ອມຫວຽດນາມ ແລະ AFD ແນໃສ່ເພີ່ມທະວີການຮ່ວມມືກ່ຽວກັບການເຕີບໂຕສີຂຽວ ແລະຮັບມືກັບໄພພິບັດທາງທຳມະຊາດ ແລະການປ່ຽນແປງສະພາບອາກາດ, ພິເສດແມ່ນຜ່ານການພັດທະນາໂຄງການ Gemmes ຫວຽດນາມ ແລະການກະກຽມສ້າງຮ່າງກົດໝາຍກ່ຽວກັບການປ່ຽນແປງສະພາບອາກາດ.
ໃຫ້ບຸລິມະສິດແກ່ການຮ່ວມມືດ້ານວິທະຍາສາດ ແລະເຕັກໂນໂລຊີ, ບົນພື້ນຖານ ຈົດໝາຍເຈຕະນາ ທີ່ລົງນາມໃນວັນທີ 05 ກັນຍາ 2016 ລະຫວ່າງກະຊວງວິທະຍາສາດແລະເຕັກໂນໂລຊີຫວຽດນາມ ແລະ ກະຊວງການສອນມະຫາວິທະຍາໄລ, ຄົ້ນຄວ້າ ແລະປ່ຽນແປງໃໝ່ຂອງຝຣັ່ງ, ສອງຝ່າຍຢືນຢັນອີກຄັ້ງຄວາມປະສົງຢາກກໍ່ສ້າງຂອບການຮ່ວມມືໃໝ່ໃນຂົງເຂດວິທະຍາສາດ ແລະເຕັກໂນໂລຊີທີ່ສອດຄ່ອງກັບຜົນປະໂຫຍດຮ່ວມກັນ. ສອງຝ່າຍເນັ້ນໜັກຄວາມສຳຄັນຂອງວຽກງານຄົ້ນຄວ້າໃນຂົງເຂດການຮ່ວມມືພັດທະນາ, ຊົນເຊີຍບົດບາດຂອງສະຖາບັນຄົ້ນຄວ້າການພັດທະນາຝຣັ່ງ (IRD) ໃນຂົງເຂດນີ້. ສອງຝ່າຍຊົມເຊີນການລົງນາມໃນຂໍ້ຕົກລົງການຮ່ວມມືທາງດ້ານວິທະຍາສາດແລະເຕັກໂນໂລຊີລະຫວ່າງສະຖາບັນບັນດິດວິທະຍາສາດແລະເຕັກໂນໂລຊີຫວຽດນາມ ແລະ IRD.
ໂດຍຖືວ່າການແລກປ່ຽນວັດທະນະທຳເປັນຂົງເຂດສຳຄັນໃນການຮ່ວມມືຝຣັ່ງ-ຫວຽດນາມ, ປະກອບສ່ວນເພີ່ທະວີຄວາມເຂົ້າໃຈເຊິ່ງກັນແລະກັນ ແລະເພີ່ມທະວີຄວາມສາມັກຄີລະຫວ່າງປະຊາຊົນສອງປະເທດ, ຫວຽດນາມຊົມເຊີຍການປັບປຸງສ້ອມແປງສູນວັດທະນະທຳຫວຽດນາມຢູ່ປາຣີ, ກໍຄືການສ້າງຕັ້ງເຮືອນຝຣັ່ງຢູ່ນະຄອນໂຮ່ຈີມິນ; ຢືນຢັນຄວາມສະໜັບສະໜູນຄວາມຄິດລິເລີ່ມສົ່ງເສີມວັດທະນະທຳຫວຽດນາມຢູ່ປະເທດຝຣັ່ງ. ຂົງເຂດການທ່ອງທ່ຽວໄດ້ຮັບການຊຸກຍູ້ດ້ວຍການເຊັນຈົດໝາຍເຈຕະນາກ່ຽວກັບການຮ່ວມມືດ້ານການທ່ອງທ່ຽວລະຫວ່າງກະຊວງວັດທະນະທຳ, ກິລາແລະທ່ອງທ່ຽວຂອງຫວຽດນາມ ແລະ ກະຊວງເອີຣົບແລະການຕ່າງປະເທດຝຣັ່ງ.
ໃນການຮ່ວມມືດ້ານການສຶກສາ-ຝຶກອົບຮົມ, ສອງຝ່າຍຢືນຢັນຄວາມປະສົງຢາກຊຸກຍູ້ການນຳໃຊ້ພາສາຝຣັ່ງຢູ່ຫວຽດນາມ ແລະ ໃນເທສະພາສາຝຣັ່ງທັງໝົດ, ໂດຍສະເພາະແມ່ນຜ່ານອົງການ ຟຣັງໂກໂພນ ສາກົນ (OIF) ແລະອົງການພາສາຝຣັ່ງ. ສອງຝ່າຍເນັ້ນໜັກເຖິງລັກສະນະຮູບແບບຂອງການຮ່ວມມືໃນຂົງເຂດການສອນໃນມະຫາວິທະຍາໄລ ແລະການຄົ້ນຄວ້າ. ຕາມນັ້ນ, ສະໜັບສະໜູນໂຄງການພັດທະນາສູນຝຣັ່ງຫວຽດ ກ່ຽວກັບການຝຶກອົບຮົມແລະຄຸ້ມຄອງ (CFVG) ເປັນມະຫາວິທະຍາໄລການຄຸ້ມຄອງເອີຣົບ ແລະ ຊົມເຊີຍການເຈລະຈາແນໃສ່ຕໍ່ສັນຍາລະຫວ່າງລັດຖະບານກ່ຽວກັບມະຫາວິທະຍາໄລວິທະຍາສາດແລະເຕັກໂນໂລຊີຮ່າໂນ້ຍ. ຄຽງຂ້າງນັ້ນ, ເພີ່ມທະວີການຮ່ວມມືໃນຂົງເຂດຝຶກອົບຮົມວິຊາຊີບ ພ້ອມກັບການຫັນເປັນທັນສະໄໝຕໍ່ກັບມະຫາວິທະຍາໄລ ແລະສູນຝຶກອົບຮົມຄຸນນະພາບສູງຢູ່ຫວຽດນາມ.
ການຮ່ວມມືໃນຂົງເຂດກົດໝາຍ ແລະຄວາມຍຸດຕິທຳໄດ້ຮັບການເພີ່ມທະວີໂດຍຜ່ານຄຳໝັ້ນສັນຍາຈະພະຍາຍາມປະຕິບັດໂຄງການຮ່ວມມືໄລຍະ 2018 - 2019 ລະຫວ່າງສອງກະຊວງຍຸຕິທຳ. ການຮ່ວມມືທາງດ້ານການແພດແລະການຄົ້ນຄວ້າຢາ ໄດ້ຂະຫຍາຍຕົວຢ່າງດີງາມດ້ວຍການທີ່ສອງຝ່າຍໃຫ້ຄຳໝັ້ນສັນຍາຈະສືບຕໍ່ການແລກປ່ຽນໃນດ້ານການຝຶກອົບຮົມທ່ານໝໍ ແລະ ຊຸກຍູ້ການຮ່ວມມືດ້ານການລົງທຶນໃນຂົງເຂດເພສັດຊະກຳ. ການຮ່ວມມືລະຫວ່າງທ້ອງຖິ່ນຖືກຖືວ່າເປັນເສົາຄ້ຳຂອງການຮ່ວມມືສອງຝ່າຍ, ເພີ່ມທະວີການເຊື່ອມຕໍ່ແລະຄວາມສາມັກຄີລະຫວ່າງສອງປະເທດ ແລະປະຊາຊົນສອງປະເທດ.
ໃນການຊຸກຍູ້ການຮ່ວມມືໃນພາກພື້ນແລະໃນໄລກ, ສອງຝ່າຍເນັ້ນໜັກເຖິງຄວາມສຳຄັນຂອງການພົວພັນລະຫວ່າງອາຊຽນ ແລະສະຫະພາບເອີຣົບ (EU - ອີຢູ). ສອງຝ່າຍສະໜັບສະນູນຄວາມມານະພະຍາຍາມມຸ່ງໄປສູ່ການຍົກລະດັບການພົວພັນອາຊຽນ - ອີຢູ ຂຶ້ນເປັນການພົວພັນຄູ່ຮ່ວມມືຍຸດທະສາດ ແລະສົ່ງເສີມການເຂົ້າຮ່ວມນັບມື້ນັບຕັ້ງໜ້າຂອງອີຢູ ເຂົ້າໃນໂຄງສ້າງຍຸດທະສາດທີ່ອາຊຽນຖືບົດບາດເປັນເຈົ້າພາທາງ. ສອງຝ່າຍຫວັງວ່າຈະລົງນາມໂດຍໄວແລະໃຫ້ສັດຕະຍາບັນສັນຍາການຄ້າເສລີຫວຽດນາມແລະອີຢູ ໃນປີ 2018 ແລະນຳສັນຍາເຂົ້າສູ່ການປະຕິບັດຢ່າງໄວແລະມີປະສິດທິຜົນ.
ສອງຝ່າຍຊົມເຊີນບົດບາດຂອງອາຊຽນໃນການຊຸກຍູ້ດ້ວຍສັນຕິວິທີການຮ່ວມມືລະຫວ່າງປະເທດໃນທະເລ. ສອງຝ່າຍເນັ້ນໜັກເຖິງຄວາມສຳຄັນຂອງການເຄົາລົບນັບຖືອະນຸສັນຍາສະຫະປະຊາຊາດກ່ຽວກັບກົດໝາຍທະເລປີ 1982 ກໍຄືແກ້ໄຂຂໍ້ຂັດແຍ່ງຕ່າງໆດ້ວຍສັນຕິວິທີ, ບໍ່ໃຊ້ກຳລັງອາວຸດຫຼືນາບຂູ່ຈະໃຊ້ກຳລັງອາວຸດ. ສອງຝ່າຍຢືນຢັນຄວາມສຳຄັນຂອງການຮັກສາຄວາມສະຫງົບແລະເສລີພາບໃນການເດີນເຮືອແລະການບີນຢູ່ທຸກເຂດທະເລແລະມະຫາສະໝຸດ, ເຄົາລົບນັບຖືບັນດາຫຼັກການຂອງກົດໝາຍສາກົນ. ຫວຽດນາມ ແລະຝຣັ່ງຫວັງວ່າຈະເພີ່ມທະວີການຮ່ວມມື ແລະສົນທະນາແນໃສ່ປະກອບສ່ວນທີ່ຕັ້ງໜ້າເຂົ້າໃນການຊຸກຍູ້ການເຊື່ອມຕໍ່ຢູ່ອາຊີຕາເວັນອອກສຽງໃຕ້ ແນໃສ່ສ້າງເງື່ອນໄຂອຳນວຍຄວາມສະດວກໃຫ້ແກ່ການແລກປ່ຽນລະຫວ່າງເອີຣົບ ແລະ ອາຊີ ແລະຊຸກຍູ້ການເຕີບໂຕເສດຖະກິດຢ່າງຍືນຍົງ, ກວມລວມ./.
ໂດຍ ເຟືອງຈ່າ


text:
ວັນທີ 12 ກໍລະກົດ 2017 ນີ້, ກອງບັນຊາການທະຫານ ແຂວງບໍ່ແກ້ວ ໄດ້ຈັດກອງປະ ຊຸມເປີດກວ້າງຂອງຄະນະບໍລິ ຫານງານພັກກອງບັນຊາການ ໃນ 6 ເດືອນຕົ້ນປີ 2017 ເປັນ ຄັ້ງທີ V ສະໄໝທີ IV ໂດຍການ ເປັນປະທານຂອງ ສະຫາຍ ພົນ ຈັດຕະວາ ມະລີສານ ແສງຈັນທາ ຄະນະປະຈຳພັກແຂວງ, ຮອງເລ ຂາພັກແຂວງ, ເລຂາຄະນະພັກ ກອງບັນຊາການທະຫານແຂວງ ບໍ່ແກ້ວ, ມີຄະນະພັກກອງບັນຊາ ການ, ເລຂາຄະ ນະພັກຮາກຖານ 5 ຫ້ອງ, 2 ກອງພັນ, ໂຮງໝໍ ແລະ ບັນດາເລຂາໜ່ວຍພັກແຕ່ ລະກົມກອງທົ່ວທະຫານແຂວງບໍ່ແກ້ວເຂົ້າຮ່ວມ.
ໃນກອງປະຊຸມສະຫາຍ ພັນ ເອກ ວິດອນ ພຸດດາວົງ ກຳມະ ການພັກແຂວງ, ຮອງເລຂາພັກ ກອງບັນຊາການທະຫານແຂວງ ບໍ່ແກ້ວ ໄດ້ຜ່ານບົດສະຫຼຸບຈັດ ການຊີ້ນຳ, ນຳພາຂອງຄະນະບໍ ລິຫານງານພັກກອງ ບັນຊາການ ໄລຍະ 6 ເດືອນຜ່ານມາ ເພື່ອສະຫຼຸບຕີລາຄາໝາກຜົນການຈັດຕັ້ງປະຕິບັດບັນດາວຽກງານ ທີ່ເຮັດໄດ້ເຊັ່ນ: ດ້ານດີ, ບັນຫາ ຂໍ້ຄົງຄ້າງ, ວິທີປັບປຸງແກ້ໄຂ ແລະ ສືບຕໍ່ວາງທິດທາງແຜນ ການທ້າຍປີ 2017 ຈາກນັ້ນບັນ ດາເລຂາຄະນະພັກແຕ່ລະກົມ ກອງ ກໍໄດ້ຜັດປ່ຽນກັນຂຶ້ນປະ ກອບຄຳຄິດຄຳເຫັນຕາມບັນຫາ ຄຳຖາມເຈາະຈິ້ມໃນຂົງເຂດ ວຽກງານໃຕ້ການຊີ້ນຳ, ນຳພາ ຂອງພັກ ກອງປະຊຸມໄດ້ຕີລາຄາ ສູງຕໍ່ບັນດາ ເນື້ອໃນຈິດໃຈ, ຄຳ ຖາມເຈາະຈິ້ມ ເພື່ອເປັນການປັບ ປຸງແບບແຜນການນຳພາ, ປັບ ປຸງປົວແປງພາຍໃນພັກ ໂດຍປະ ຕິບັດຕາມ 5 ຫຼັກການ 3 ທິດນຳ ຂອງພັກ ສູ້ຊົນນຳພາຄະນະພັກ-ຄະນະບັນຊາແຕ່ລະຂັ້ນເປັນເຈົ້າ ການທັບມ້າງກົນອຸບາຍຫັນ ປ່ຽນໂດຍສັນຕິຂອງສັດຕູ ເຮັດ ໃຫ້ສະພາບພື້ນຖານມີຄວາມສະ ຫງົບ ຊຸກຍູ້ຂະບວນການແຂ່ງຂັນ ຮັກຊາດ ແລະ ພັດທະນາ ຕິດພັນ ກັບການສ້າງກອງແຂງ-ໜ່ວຍ ພັກຮູ້ນຳພາຮອບດ້ານ, ກົມກອງ ວັດທະນະທຳ, ກົມກອງປອດໃສ ປອດໄພ ປອດຄະດີ, ຈາກນັ້ນ, ປະທານກອງປະຊຸມຍັງໄດ້ໃຫ້ ຄຳໂອ້ລົມ, ຕອບຄຳສະເໜີຂອງ ບັນດາກົມກອງ ແລະ ໄດ້ເນັ້ນໜັກ ບາງບັນຫາຕໍ່ຄະນະພັກຮາກ ຖານ, ເລຂາ ໜ່ວຍພັກ ຕ້ອງໄດ້ ເປັນເຈົ້າການສຶກສາອົບຮົມການ ເມືອງແນວຄິດໃຫ້ພະນັການສະ ມາຊິກພັກ ໃຫ້ມີຄວາມຮັບຜິດ ຊອບສູງ,ມີແບບແຜນວິທີເຮັດ ວຽກທີ່ທັນສະໄໝ, ຈັດຕັ້ງກຳລັງ ກຽມພ້ອມສູ້ຮົບ ເຮັດໃຫ້ສະພາບ
ພື້ນຖານມີຄວາມສະຫງົບ, ຮັບ ປະກັນທາງດ້ານຊີວິດການ ເປັນຢູ່ຂອງນາຍ ແລະ ພົນທະ ຫານພາຍໃນກົມກອງໃຫ້ດີຂຶ້ນ ກວ່າເກົ່າ ພ້ອມກັນປັບປຸງຄ້າຍຄູໃຫ້ກາຍເປັນກົມກອງແບບຢ່າງກົມກອງວັດທະນະທຳ ມີແຜນ ພັດທະນາກ້າວໜ້າຂຶ້ນເລື້ອຍໆ.
ຂ່າວໃຫ້ຮູ້ຕື່ມອີກວ່າ: ຕອນ ແລງຂອງວັນດຽວກັນນີ້, ກອງ ບັນຊາການທະຫານແຂວງບໍ່ ແກ້ວ ຍັງໄດ້ຈັດຕັ້ງພິທີປະດັບ ຫຼຽນກຽດຕິຄຸນຂອງກອງທັບ ປະຊາຊົນລາວໃຫ້ນາຍທະຫານ ຜູ້ທີ່ເຮັດການປະຕິວັດກ່ອນປີ 1975 ຄືນຫຼັງ ຊຸດທີ II ໃນພິທີ ສະຫາຍ ພັນໂທ ຄຳດອງ ຍົມມະ ລາ ຫົວໜ້າພະແນກນະໂຍບາຍ ຫ້ອງການເມືອງທະຫານແຂວງ ບໍ່ແກ້ວ ໄດ້ຜ່ານຂໍ້ຕົກລົງຂອງກະ ຊວງປ້ອງກັນປະເທດ ເລກທີ 4396/ກປທ ນະຄອນ ຫຼວງວຽງ ຈັນ ວັນທີ 09/11/2016 ວ່າ ດ້ວຍການປະດັບຫຼຽນກຽດຕິ ຄຸນກອງທັບປະຊາຊົນລາວ ໃຫ້ ນາຍທະຫານກອງບັນຊາການ ທະຫານແຂວງບໍ່ແກ້ວ ງວດທີ II ແລະ ງວດທີ III ເພື່ອຕອບສະ ໜອງຜົນງານ ຄຸນງາມຄວາມດີ ຂອງພະນັກງານ-ນາຍທະຫານ ກອງທັບປະຊາຊົນລາວ ທີ່ໄດ້ປະ ກອບສ່ວນຢ່າງຕັ້ງໜ້າ ເຂົ້າໃນ ພາລະກິດປະຕິວັດຕໍ່ສູ້ປົດປ່ອຍ ຊາດ ແລະ ປົກປັກຮັກສາພັດທະ ນາປະເທດຊາດ ເປັນເວລາຍາວ ນານ ແລະ ສະເໝີຕົ້ນສະເໝີປາຍ ເຊິ່ງມີຈຳນວນ 24 ສະຫາຍ ໃຫ້ ກຽດປະດັບຫຼຽນກຽດຕິຄຸນໂດຍ ສະຫາຍ ພົນຈັດຕະວາ ມະລີສານ ແສງຈັນທາ ຄະນະປະຈຳພັກ ແຂວງ, ຮອງເລຂາພັກແຂວງ, ຫົວໜ້າການເມືອງ ກອງບັນຊາ ການທະຫານແຂວງບໍ່ແກ້ວ ຢ່າງ
ສົມກຽດ.


text:
ກອງປະຊຸມຜັນຂະຫຍາຍເນື້ອໃນຈິດໃຈຂອງກອງປະຊຸມວຽກງານກວດກາທົ່ວປະເທດ ປະຈຳປີ 2016
ກອງປະຊຸມຜັນຂະຫຍາຍເນື້ອໃນຈິດໃຈຂອງກອງປະຊຸມວຽກງານກວດກາ ປະຈຳປີ 2016 ໄດ້ເປີດຂຶ້ນໃນຕອນເຊົ້າຂອງວັນທີ 28 ມີນາ 2017 ໂດຍການເປັນປະທານຂອງ ສະຫາຍ ນາງ ວິໄລຄຳ ໂພສາລາດ ປະທານກວດກາພັກກະຊວງ, ຮອງລັດຖະມົນຕີກະຊວງ ຍທຂ, ບັນດາສະຫາຍຄະນະພັກກະຊວງ, ທີ່ປຶກສາລັດຖະມົນຕີ, ຄະນະກວດກາພັກກະຊວງ, ບັນດາສະຫາຍເລຂາ, ຮອງເລຂາ, ກຳມະການຄະນະພັກຮາກຖານ ແລະ ເລຂາ, ຮອງເລຂາ ໜ່ວຍພັກທີ່ຂື້ນກັບຄະນະພັກຮາກຖານ; ບັນດາສະຫາຍເລຂາ, ຮອງເລຂາ, ກຳມະການໜ່ວຍພັກຮາກຖານ, ບັນດາຄະນະອຳນວຍການລັດວິສາຫະກິດອ້ອມຂ້າງກະຊວງ; ປະທານ, ຮອງປະທານ, ເລຂາ, ຮອງເລຂາ ພ້ອມດ້ວຍຄະນະຂອງສາມອົງການຈັດຕັ້ງມະຫາຊົນຂັ້ນກະຊວງ ທີຮັບຜິດຊອບວຽກກວດກາ ກໍ່ໃຫ້ກຽດເຂົ້າຮ່ວມ.
ກອງປະຊຸມຜັນຂະຫຍາຍເນື້ອໃນຈິດໃຈຂອງກອງປະຊຸມວຽກງານກວດກາ ປະຈຳປີ 2016 ໃນຄັ້ງນີ້ແມ່ນເພື່ອຕີລາຄາຄືນການເຄື່ອນໄຫວວຽກງານກວດກາ, ການຈັດຕັ້ງປະຕິບັດວຽກງານຕິດຕາມກວດກາ ໃນໄລຍະ 1 ປີຜ່ານມາ ແລະ ທິດທາງແຜນການເຄື່ອນໄຫວວຽກງານກວດກາ ປີ 2017, ຊຶ່ງຄະນະພັກ-ຄະນະນຳກະຊວງ ຍທຂ ໄດ້ສືບຕໍ່ຊີ້ນຳໆພາໃນການຈັດຕັ້ງຜັນຂະຫຍາຍແນວທາງນະໂຍບາຍຂອງພັກທີ່ກຳນົດໄວ້ໃນມະຕິກອງປະຊຸມໃຫຍ່ຄັ້ງທີ X ຂອງພັກ ກໍ່ຄືມະຕິກອງປະຊຸມໃຫຍ່ຄັ້ງທີ IV ຂອງອົງຄະນະພັກກະຊວງ ແລະ ແຜນພັດທະນາເສດທະກິດ-ສັງຄົມ ຂະແໜງ ໂຍທາທິການ ແລະ ຂົນສົ່ງ, ຊຶ່ງສະແດງອອກການກໍ່ສ້າງພື້ນຖານໂຄງລ່າງ, ການຄຸ້ມຄອງ ແລະ ການບໍລິຫານທາງດ້ານ ໂຍທາທິການ ແລະ ຂົນສົ່ງ ໄດ້ຮັບການປັບປຸງດີຂື້ນ ແລະ ກ້າວສູ່ຄວາມທັນໄໝສະດວກວ່ອງໄວເປັນກ້າວໆ, ປະຊາຊົນໄດ້ຊົມໃຊ້ຢ່າງກ້ວາງຂວາງ, ຖັນແຖວພະນັກງານ-ສະມາຊິກພັກກໍ່ໄດ້ຮັບການບຳລຸງ ແລະ ກໍ່ສ້າງທາງດ້ານແນວຄິດ-ການເມືອງ, ການຈັດຕັ້ງ ແລະ ທາງດ້ານແບບແຜນວິທີເຮັດວຽກ.
ຄືດັ່ງທີ່ໄດ້ຮູ້ນຳກັນແລ້ວວ່າ: ຖ້າບໍ່ມີການກວດກາກໍ່ໝາຍຄວາມວ່າບໍ່ມີການນຳພາ ສະນັ້ນວຽກງານກວດກາແມ່ນຫຼັກການສຳຄັນເປັນສ່ວນປະກອບທີ່ບໍ່ສາມາດຕັດແຍກອອກຈາກການນຳພາໄດ້ເພາະມັນເປັນພາລະບົດບາດຕົ້ນຕໍແຫ່ງການນຳພາຂອງພັກ ໃນເງື່ອນໄຂປະຈຸບັນ ການກວດກາຍິ່ງມີບົດບາດສຳຄັນ ຊ່ວຍໃຫ້ຮູ້ໄດ້ປະກົດການຫຍໍ້ທໍ້ຕ່າງໆທີ່ເກີດ ແລະ ຊອກເຫັນມາດຕະການເພື່ອປັບປຸງແກ້ໄຂ ໃຫ້ທັນສະພາບການ ແລະ ແກ້ໄຂໄດ້ແຕ່ຫົວທີ. ກອງປະຊຸມຜັນຂະຫຍາຍເນື້ອໃນຈິດໃຈຂອງກອງປະຊຸມວຽກງານກວດກາ ປະຈຳປີ 2016 ເພື່ອພ້ອມກັນສັງເກດຕີລາຄາ ສະພາບການຈັດຕັ້ງປະຕິບັດວຽກງານກວດກາພັກ-ລັດ ໃນຕະຫຼອດໄລຍະປີ 1 ຜ່ານມາ ແລະ ທິດທາງແຜນການໃນສົກປີ 2017 ເພື່ອຊອກເຫັນດ້ານດີດ້ານອ່ອນເພື່ອປັບປຸງແກ້ໄຂ ແລະ ຖອດຖອນບົດຮຽນກ່ຽວກັບທິດທາງ ຄາດໝາຍສູ້ຊົນ ມາດຕະການແກ້ໄຂ ແນ່ໃສ່ສົ່ງເສີມວຽກງານຕິດຕາມກວດກາໃນໄລຍະໃໝ່ຂອງ ກະຊວງ ໂຍທາທິການ ແລະຂົນສົ່ງ ໃຫ້ເປັນໜ້າທີ່ຮັບຜິດຊອບຂອງຄະນະພັກ, ຄະນະນຳ, ຕະນະກວດກາແຕ່ລະຂັ້ນ ແລະ ກາຍເປັນໜ້າທີ່ຮັບຜິດຊອບສະເພາະຂອງ ສະມາຊິກພັກ, ພະນັກງານ-ລັດຖະກອນ, ພ້ອມກັນນັ້ນກອງປະຊຸມ ຍັງຈະໄດ້ຮັບຟັງການເລົ່າມູນເຊື້ອວັນສ້າງຕັ້ງອົງການກວດກາພັກ-ລັດ ຄົບຮອບ 35 ປີ, ບົດສະຫຼຸບການເຄື່ອນໄຫວວຽກງານກວດກາ ປີ 2016 ແລະ ທິດທາງແຜນການຂອງຄະນະກວດກາສູນກາງພັກ ປີ 2017 ແລະ ເຊື່ອມຊຶມບົດໂອ້ລົມຂອງ ສະຫາຍ ປອ ບຸນທອງ ຈິດມະນີ ກໍາມະການກົມການເມືອງສູນກາງພັກ, ເລຂາທິການສູນກາງພັກ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ, ປະທານອົງການກວດກາລັດຖະບານ, ຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ ຕໍ່ກອງປະຊຸມວຽກງານກວດກາ ທົ່ວປະເທດ ປະຈຳປີ 2016; ມະຕິ ວ່າດ້ວຍການແກ້ໄຂພະຍາດອາດຍາສິດ, ສະກັດກັ້ນ ແລະ ການສໍ້ລາບັງຫຼວງ ສະບັບເລກທີ 022/ຄບສພ, ລົງວັນທີ 13 ມັງກອນ 2016 ແລະ ມະຕິຕົກລົງຂອງກົມການເມືອງສູນກາງພັກ ວ່າດ້ວຍການຈັດຕັ້ງ ແລະ ການເຄື່ອນໄຫວ ຂອງຄະນະກວດກາສູນກາງພັກ ສະບັບເລກທີ 021/ກມສພ, ລົງວັນທີ 27 ທັນວາ 2016.


text:
ສຳນັກຂ່າວຕ່າງປະເທດລາຍງານ 6 ມີນາ 2018 ວ່າ: ລັດຖະບານສີລັງກາປະກາດສະຖານະການສຸກເສີນທົ່ວປະເທດ ເປັນເວລາ 10 ວັນ ເລີ່ມຕັ້ງແຕ່ວັນອັງຄານ (6 ມີນາ) ເປັນຕົ້ນໄປ ແລະ ຫ້າມປະຊາຊົນອອກນອກອາຄານສະຖານທີ່ໃນຍາມຄ່ຳຄືນຕາມໄລຍະເວລາທີ່ກຳນົດ ໃນເມືອງແຄນດີ້ ພາກກາງຂອງປະເທດ ເພື່ອຄວບຄຸມສະຖານະການເຫດຈະລາຈົນລະຫວ່າງກຸ່ມຄົນ 2 ສາສະໜາ ພາຍຫຼັງທີ່ຊາຍຊາວພຸດລາຍໜຶ່ງຖືກກຸ່ມຊາວມຸດສະລິມລຸມທຳຮ້າຍຈົນເສຍຊີວິດ.
ຄວາມຮຸນແຮງລະຫວ່າງຊຸມຊົນຄັ້ງຫຼ້າສຸດນີ້ ເກີດຂຶ້ນເມື່ອວັນຈັນ (5 ມີນາ) ທີ່ຜ່ານມາ ທີ່ເມືອງແຄນດີ້ ເມືອງທີ່ຂຶ້ນຊື່ເລື່ອງການປູກຊາ ແລະ ພະບໍລົມມະສາລີລິກະທາດຂອງພະພຸດທະເຈົ້າ, ເຮືອນ ແລະ ຮ້ານຄ້າຂອງຊາວມຸດສະລິມຫຼາຍສິບຫຼັງ ລວມທັງມັດສະຢິດຖືກຈູດເຜົາ ແລະ ເຈົ້າໜ້າທີ່ພົບຄົບຊາຍຊາວມຸດສະລິມລາຍໜຶ່ງ ໃນເຮືອນຫຼັງທີ່ຖືກຈູດ, ຕຳຫຼວດປະກາດຫ້າມປະຊາຊົນອອກນອກເຮືອນໃນຍາມຄໍ່າຄືນ ໃນເມືອງແຄນດີ້, ຂະນະທີ່ສຳນັກງານຕຳຫຼວດແຫ່ງຊາດຂອງໃນນະຄອນຫຼວງໂຄໂລມໂບ ໄດ້ຈັດສົ່ງເຈົ້າໜ້າທີ່ຕຳຫຼວດປາບປາມຈາລະຈົນຈາກສູນກາງຫຼາຍຮ້ອຍຄົນໄປເສີມກຳລັງ ເພື່ອຄວບຄຸມສະຖານະການ.
ປະເທດສີລັງກາ ປະມານ 75% ຂອງປະຊາກອນ 21.5 ລ້ານຄົນ ເປັນຊາວສິງຫົນເຊິ່ງເກືອບທັງໝົດນັບຖືສາສະໜາພຸດ, ຂະນະທີ່ຊາວຮິນດູມີປະມານ 12.6% ແລະ ຊາວມຸດສະລິມ 9.7% ຄວາມສຳພັນລະຫວ່າງຊາວສິງຫົນ ແລະ ຊາວມຸດສະລິມໃນສີລັງກາ ສ່ວນໃຫຍ່ມີຄວາມສະໜິດສະໜົມ ແຕ່ເກີດຄວາມເຄັ່ງຕຶງໃນໄລຍະບໍ່ພໍເທົ່າໃດປີມານີ້ ໂດຍກຸ່ມຊາວພຸດຫົວຮຸນແຮງບາງສ່ວນກ່າວຫາວ່າຊາວມຸດສະລິມບັງຄັບປະຊາຊົນໃຫ້ຫັນໄປນັບຖືສາສະໜາຂອງຕົນ ແລະ ເຮັດໃຫ້ສາສະນະສະຖານບູຮານຂອງຊາວພຸດເສຍຫາຍ ນອກຈາກນັ້ນ, ຊາວພຸດຊາດນິຍົມບາງກຸ່ມຍັງບໍ່ພໍໃຈການເຂົ້າໄປອາໄສຢູ່ໃນສີລັງກາຂອງຜູ້ລີ້ໄພຊາວໂຣຮິງຢາຈາກມຽນມາ.


text:
ຂປລ. ໃນວັນທີ 29 ມັງກອນ 2018 ທີ່ນະຄອນຫລວງວຽງຈັນ, ລັດຖະບານເຢຍລະມັນໄດ້ມອບເຄື່ອງຊ່ວຍເຫລືອໃຫ້ສູນວິຊາຊີບ ເມືອງນາຊາຍທອງ ແລະ ແຂວງ ສະຫວັນນະເຂດ, ໂດຍຜ່ານຫ້ອງການຮ່ວມມືນາໆຊາດ ເພື່ອການສຶກສາຜູ້ໃຫຍ່ ຂອງເຢຍລະມັນ ໃນລາວ (DVV), ເຊິ່ງຕ່າງໜ້າມອບໂດຍ ທ່ານ ອູເວີ ກາເຕິນສະແລເຈີ (Uwe Gartenschlaeger) ຜູ້ອຳນວຍການປະຈຳພາກພື້ນຂອງຫ້ອງການດີວີວີ ອິນເຕີເນເຊິນນໍ (DVV International) ແລະ ຮັບໂດຍ, ທ່ານ ນາງ ພິລານີ ພິດສະໄໝ ຮອງຫົວໜ້າກົມການສຶກສານອກໂຮງຮຽນຂອງກະຊວງສຶກສາ ເຂົ້າຮ່ວມ ມີ ທ່ານ ເຢນເຣີເກິນເຫິມ Jens Luetkenherm ເອກອັກຄະລັດຖະທູດເຢຍລະມັນ ປະຈຳ ສປປ ລາວ ແລະ ທ່ານ ຄຳຜາຍ ສີສະຫວັນ ຮອງລັດຖະມົນຕີ ກະຊວງສຶກສາທິການ ແລະ ກິລາ, ພ້ອມດ້ວຍສື່ມວນຊົນ ເຂົ້າຮ່ວມ.
ໃນໂອກາດດັ່ງກ່າວ, ທ່່ານ ອູເວີ ກາເຕິນສະແລເຈີ ໄດ້ໃຫ້ຮູ້ວ່າ: ຍັງມີຄົນຈຳນວນຫລາຍໂດຍສະເພາະ ແມ່ນບັນດາກຸ່ມຄົນຢູ່ເຂດຊົນນະບົດ ແມ່ນດ້ອຍໂອກາດໃນການຮຽນຮູ້. ສະນັ້ນ, ຈຶ່ງມີຄວາມຕ້ອງການ ໃນການຝຶກອົບຮົມວິຊາຊີບແບບນອກໂຮງຮຽນ ເຊັ່ນ: ການຝຶກອົບຮົມດ້ານກະສິກຳ, ການກໍ່ສ້າງ, ການເຮັດການຄ້າ ຫລື ສ້ອມແປງເຄື່ອງຈັກ ທັງໝົດທີ່ກ່າວມານັ້ນ, ມັນຈະສົ່ງຜົນດີໃຫ້້ແກ່ການດຳລົງຊີວິດຂອງປະຊາຊົນ. ສະນັ້ນ, ລັດຖະບານເຢຍລະມັນ ຕາງໜ້າໂດຍຫ້ອງການດີວີວີ ຈຶ່ງເຫັນໄດ້ຄວາມສຳຄັນ ໃນການຊ່ວຍເຫລືອ ມອບເຄື່ອງອຸປະກອນ ການຝຶກອົບຮົມທີ່ທັນສະໄໝໃຫ້ແກ່ 2 ພາກ ສ່ວນ ຄື ຫ້ອງການສຶກສາເມືອງເຊໂປນ ແຂວງສະຫວັນນະເຂດ ມອບອຸປະກອນເຄື່ອງຮັບໃຊ້ຫ້ອງການ ມີ ຄອມພິວເຕີຈຳນວນໜຶ່ງ, ລົດຈັກ 1 ຄັນ, ເຄື່ອງອຸປະກອນເສີມຄວາມງາມ ແລະ ມອບໃຫ້ໂຮງຮຽນສອນວິຊາຊີບ ເມືອງນາຊາຍທອງ ນະຄອນຫລວງວຽງຈັນ ມີເຄື່ອງໄດຜົມ, ລົດຈັກ 2 ຄັນ ແລະ ອຸປະກອນການຮຽນອີກຈຳນວນໜຶ່ງ. ທັງນີ້, ກໍເພື່ອຊຸກຍູ້ໃຫ້ບັນດານັກຮຽນ ທີ່ເຂົ້າໄປສຶກສາຮ່ຳຮຽນ ໄດ້ມີອຸປະກອນເຄື່ອງມືປະກອບເຂົ້າ ໃນການຮຽນຮູ້ນຳໃຊ້ຕົວຈິງຫລາຍຂຶ້ນ. ນອກນີ້, ຫ້ອງການ ດີວີວີ ຍັງໄດ້ເຮັດປື້ມ ແລະ ປະຕິທິນ ເພື່ອນຳໄປແຈກຢາຍໃຫ້ບັນດາໂຮງຮຽນ ແລະ ຫ້ອງການຝຶກອົບຮົມວິຊາຊີບນອກໂຮງຮຽນ ບາງບ່ອນໃນທົ່ວປະເທດຕື່ມອີກ, ເຊິ່ງລວມມູນຄ່າການຊ່ວຍເຫລືອໃນຄັ້ງນີ້ ປະມານ 200 ກ່ວາລ້ານກີບ.
ຂ່າວ: ພູທອງ ສີວົງສາ, ພາບ: ສະຫວາດ
ເນື້ອໃນ: ຂປລ


text:
ພິທີ ປະກາດແຕ່ງຕັ້ງ ປະທານສານປະຊາຊົນ ເຂດ 2 ແຂວງໄຊຍະບູລີ, ໃນວັນທີ 23 ເມສາ 2018 ທີ່ຜ່ານມານີ້ ສານປະຊາຊົນ ເຂດ 2 ຢູ່ທີ່ສະໂມສອນຫ້ອງວ່າການປົກຄອງເມືອງປາກລາຍ ໂດຍການເປັນກຽດເຂົ້າຮ່ວມຂອງ ທ່ານ ຄໍາພັນ ສິດທິດໍາພາ ກຳມະການສູນກາງພັກ ປະທານສານປະຊາຊົນສູງສຸດ, ມີທ່ານ ບຸນລັບ ແສງອາພອນ ເລຂາພັກເມືອງ ເຈົ້າເມືອງປາກລາຍ, ປະທານສານປະຊາຊົນແຂວງ, ຮອງປະທານສານປະຊາຊົນແຂວງ, ສານປະຊາຊົນເຂດ, ຜູ້ພິພາກສາ, ຜູ້ຊ່ວຍພິພາກສາ ຕະຫຼອດຮອດພະນັກງານ - ລັດຖະກອນສານປະຊາຊົນແຂວງ ແລະ ສານປະຊາຊົນເຂດເຂົ້າຮ່ວມ.
ໃນພິທີດັ່ງກ່າວ ໄດ້ຜ່ານມະຕິຕົກລົງ ຂອງຄະນະປະຈຳສະພາ ແຫ່ງຊາດ ວ່າດ້ວຍ ການແຕ່ງຕັ້ງ ປະທານສານປະຊາຊົນ ເຂດ 2 ແຂວງໄຊຍະບູລີ, ຄະນະປະຈໍາສະພາແຫ່ງຊາດ ຕົກລົງ ແຕ່ງຕັ້ງ ທ່ານ ນາງ ນະພາພອນ ພົງໄທ ຮັກສາການປະທານສານປະຊາຊົນເຂດ II ແຂວງໄຊຍະບູລີ ເປັນ ປະທານ ສານປະຊາຊົນ ເຂດ II ແຂວງໄຊຍະບູລີ, ມອບໃຫ້ສານປະຊາຊົນສູງສຸດ, ສານປະຊາຊົນ ເຂດ II ແຂວງໄຊຍະບູລີ, ພາກສ່ວນທີ່ກຽ່ວຂ້ອງ, ຜູ້ຖືກແຕ່ງຕັ້ງ ຈົ່ງຮັບຮູ້ ແລະ ຈັດຕັ້ງປະຕິບັດ ມະຕິສະບັບນີ້ຢ່າງເຂັ້ມງວດ.
ໃນຕອນທ້າຍຂອງພິທີດັ່ງກ່າວ ທ່ານຄຳພັນ ສິດທິດຳພາ ປະທານສານປະຊາຊົນສູງສຸດ ໄດ້ເນັ້ນໜັກໃຫ້ບັນດາທ່ານ ທີ່ຖຶກແຕ່ງຕັ້ງຈົ່ງເອົາໃຈໃສ່ເຮັດໜ້າທີ່ຂອງຕົນດ້ວຍຄວາມປອດໃສຍຸຕິທຳ ບໍ່ສວຍໃຊ້ໜ້າທີ່ ຕຳແໜ່ງ ສິດອຳນາດ ເພື່ອຫາຜົນປະໂຫຍດໃຫ້ແກ່ຕົນເອງ ຫຼືຍາດພີ່ນ້ອງ ບໍ່ບັງຄົບນາບຂູ່ ປະຕິບັດສິດໜ້າທີ່ເກີນຂອບເຂດ ຫຼືລະເມີດລະບຽບການດຳເນີນຄະດີ ບໍ່ລຳອຽງເຂົ້າຂ້າງອອກຂາ ທີ່ພາໃຫ້ການຕັດສິນຄະດີ ບໍ່ຍຸຕິທຳ ບໍ່ກັກສຳນວນຄະດີ ກົດໜ່ວງເອກະສານ ປິດບັງຊຸກເຊື່ອງເອກະສານ ຫຼືຫຼັກຖານຢູ່ໃນສຳນວນຄະດີ ແລະ ພ້ອມກັນເຮັດໜ້າທີ່ຂອງຕົນດ້ວຍຄວາມຮັບຜິດຊອບ ເຮັດໃຫ້ວຽກງານສານປະຊາຊົນໄດ້ຮັບຄວາມໄວ້ວາງໃຈຈາກປະຊາຊົນ.
ນາມປາກກາ : SK


text:
ເຊັນບົດບັນທຶກຊ່ວຍຈຳກ່ຽວກັບການຮັກສາສັນຕິພາບ ລະຫວ່າງ ກະຊວງປ້ອງກັນປະເທດ ຫວຽດນາມ ແລະ ອາເມລິກາ
(ກະຊວງປ້ອງກັນປະເທດຫວຽດນາມ ແລະ ກະຊວງປ້ອງກັນ
ປະເທດອາເມລິກາ ລົງນາມໃນບົດບັນທຶກຊ່ວຍຈຳ ກ່ຽວກັບ
ການຮັກສາສັນຕິພາບສະຫະປະຊາຊາດ)
ວັນທີ 7/7, ຢູ່ນະຄອນຫຼວງ ວໍຊິງຕັນ, ໄດ້ດຳເນີນພິທີລົງນາມໃນບົດບັນທຶກຊ່ວຍຈຳ ກ່ຽວກັບການຮັກສາສັນຕິພາບສະຫະປະຊາຊາດ ລະຫວ່າງກະຊວງປ້ອງກັນປະເທດຫວຽດນາມ ແລະ ກະຊວງປ້ອງກັນປະເທດອາເມລິກາ. ພົນໂທ ຫງວຽນຈີ໋ວີ້ງ, ລັດຖະມົນຕີຊ່ວຍວ່າການກະຊວງປ້ອງກັນປະເທດຫວຽດນາມ ແລະ ທ່ານ David Shear, ຜູ້ຊ່ວຍວຽກລັດຖະມົນຕີວ່າການກະຊວງປ້ອງກັນປະເທດອາເມລິກາ ຮັບຜິດຊອບບັນດາບັນຫາປ້ອງກັນຄວາມສະຫງົບປອດໄພໃນພາກພື້ນອາຊີ-ປາຊີຟິກ, ເປັນປະທານຮ່ວມພິທີລົງນາມ. ເນື້ອໃນຕົນຕໍຂອງບົດບັນທຶກຊ່ວຍຈຳ ແມ່ນຊຸກຍູ້ການພົວພັນດ້ານປ້ອງກັນຊາດ 2 ຝ່າຍໃນບັນດາຂົງເຂດທີ່ເຂົ້າຮ່ວມການເຄື່ອນໄຫວຮັກສາສັນຕິພາບສະຫະປະຊາຊາດຄື ເພີ່ມທະວີການແລກປ່ຽນ, ແບ່ງປັນບົດຮຽນ ແລະ ທັກສະເຄື່ອນໄຫວຢູ່ບັນດາຄະນະຜູ້ຕາງໜ້າສະຫະປະຊາຊາດ, ຍົກສູງກຳລັງຄວາມສາມາດຂອງສ່ວນບຸກຄົນ ແລະ ກົມກອງໃນການການຝຶກອົບຮົມຜັນຂະຫຍາຍ, ໜູນຊ່ວຍດ້ານເຕັກນິກໃຫ້ກຳລັງເຂົ້າຮ່ວມການຮັກສາສັນຕິພາບສະຫະປະຊາຊາດ…ກ່າວຄຳເຫັນທີ່ພິທີ, ພົນໂທ ຫງວຽນຈີ໋ວີ້ງ ຢືນຢັນວ່າ: ດ້ວຍເລື່ອງລົງນາມໃນບົດບັນທຶກຊ່ວຍຈຳ ລະຫວ່າງກະຊວງປ້ອງກັນປະເທດຫວຽດນາມ ແລະ ກະຊວງປ້ອງກັນປະເທດອາເມລິກາ ກ່ຽວກັບການຮ່ວມມືໃນຂົງເຂດຮັກສາສັນຕິພາບສະຫະປະຊາຊາດ, ການພົວພັນຮ່ວມມືດ້ານປ້ອງກັນຊາດລະຫວ່າງ 2 ຝ່າຍ ໄດ້ພັດທະນາຂຶ້ນສູ່ລະດັບສູງໃໝ່; ເມື່ອ 2 ປະເທດພ້ອມກັນໃຫ້ຄຳໝັ້ນສັນຍາ ເພື່ອເປົ້າໝາຍແກ້ໄຂຜົນຮ້າຍຢ້ອນຫຼັງຈາກການປະທະກັນດ້ວຍກຳລັງປະກອບອາວຸດ, ເພື່ອສັນຕິພາບ, ສະຖຽນລະພາບຂອງປະເທດທີ 3, ເພື່ອຄວາມຮັບຜິດຊອບລວມໃນຖານະເປັນບັນດາປະເທດທີ່ມີຄວາມຮັບຜິດຊອບຂອງສະຫະປະຊາຊາດ.
(ແຫຼ່ງຄັດຈາກ VOV)


text:
ການຊົດເຊີຍຄ່າເສຍຫາຍ
ການຊົດເຊີຍແມ່ນກ່ຽວກັບວິທີ ການທີ່ໂຄງການຈະຊົດເຊີຍເປັນເງິນສົດ ຫຼື ການ ຊົດເຊີຍເປັນຊັບສິນອື່ນໆສຳລັບຊັບ ສິນ ແລະ ໂອກາດ ທີ່ໄດ້ສູນເສຍເນື່ອງຈາກ ການປ່ຽນແປງໃນການນຳໃຊ້ ທີ່ດິນ (ນ້ຳຖ້ວມ, ກິດຈະກຳການກໍ່ສ້າງ, ການປູກພືດ, ປ່າສະຫງວນ ສຳລັບການປັບປຸງເຂດອ່າງໂຕ່ງເຈົ້າຂອງໂຄງການຈະຕ້ອງໄດ້ທົດແທນຄ່າເສຍຫາຍຕໍ່ຜູ້ທີ່ໄດ້ຮັບຜົນກະທົບຈາກໂຄງການ, ປະຊາຊົນມີສິດໃນການຮຽກຮ້ອຄ່າຊົດເຊີຍ ແລະ ການປະເມີນຄ່າເສຍຫາຍຂອງຕົ້ຮໄມ້ກິນໝາກ ແມ່ນເອົາມູນຄ່າຂອງຜົນຜະລິດ ແຕ່ລະປີ ຄູນໃຫ້ຈຳນວນປີທີ່ຕົ້ນໄມ້ສາມາດໃຫ້ຜົນຜະລິດໄດ້
ການພັດທະນາຊີວິດການເປັນຢູ່
ການຟື້ນຟູຊີວິດການເປັນຢູ່ໝາຍເຖິງແນວທາງທີ່ປະຊາຊົນຈະຜະລິດອາຫານສຳລັບການບໍລິໂພກ, ຜະລິດສຳລັບຊື້ຂາຍ ສ້າງລາຍໄດ້, ຫຼື ຜະລິດອາຫານອື່ນໆ ສຳລັບຂາຍ, ຊົມໃຊ້ ແລະ ຂາຍເພື່ອໃຫ້ມີຄວາມສະດວກສະບາຍໃນຊີວິດ, ສຸຂະພາບ ແລະ ເຄົາລົບຮີດຄອງປະເພນີຂອງທ້ອງຖິ່ນ, ການຟຶ້ນຟູຊີວິດການເປັນຢູ່ຢ່າງໜ້ອຍຕ້ອງໃຫ້ເທົ່າກ່ອນໂຄງການ ເກີດຂຶ້ນ
ການຮ້ອງທຸກ
ແນວທາງການຮ້ອງທຸກແມ່ນຂະບວນການທີ່ພາກສ່ວນຕ່າງໆ ເຊັ່ນ: ຊາວບ້ານ, ລັດຖະບານ, ໂຄງການ, ຂະແໜງການ ພາກເອກະຊົນ ປຶກສາຫາລືບັນຫາເພື່ອຫຼີກເວັ້ນບັນຫາທີ່ຈະເກີດຂຶ້ນໃນອະນາຄົດ, ເພື່ອຫຼຸດຜ່ອນບັນຫາໃນປັດຈຸບັນ ຫຼື ຊອກຫາວິທີທາງຊົດເຊີຍ ສຳລັບບັນຫາທີ່ຜ່ານມາເພື່ອເຮັດໃຫ້ການປະຕິບັດໂຄງການເກີດຜົນປະໂຫຍດສູງສຸດ ແລະ ຫຼຸດຜ່ອນຜົນກະທົບໃນທາງລົບ
ການຍົກຍ້າຍ
ການຍົກຍ້າຍຂອງປະຊາຊົນທີ່ໄດ້ຮັບຜົນກະທົບຈາກໂຄງການສຳປະທານ, ແມ່ນການປ່ຽນແປງທາງດ້ານກາຍຍະພາບຂອງ ຊາວບ້ານ ແລະ ການປ່ຽນແປງທາງດ້ານທຸລະກິດ ຈາກບ່ອນໜຶ່ງໄປອີກບ່ອນໜຶ່ງ, ການເຂົ້າຮ່ວມວາງແຜນການຍົກຍ້າຍຈັດສັນ ແລະ ການຄັດເລືອກພື້ນທີ່ຈັດສັນໃໝ່ ຂອງປະຊາຊົນທີ່ຖືກການຊົດເຊີຍNo related links found


text:
ກ່າວປາໄສໃນວາລະການປະຊຸມຕ່າງໆ, ທ່ານນາຍົກລັດຖະ ມົນ ຕີ ເນັ້ນໜັກວ່າ, ການພັດທະນາຢ່າງຂະຫຍັນຂັນເຄື່ອນ ຂອງ ອາ ຊຽນ ກຳລັງ ເປີດອອກກາລະໂອກາດທີ່ສະດວກສະບາຍ ໃຫ້ ແກ່ ບັນດາວິສາຫະກິດ, ໃນນັ້ນ ຫວຽດນາມ ເປັນໜຶ່ງ ໃນບັນດາ ພື້ນ ຖານເສດຖະກິດ ທີ່ຂະຫຍັນຂັນແຂງທີສຸດ ກັບຍອດ ຜະລິດຕະ ພັນພາຍໃນ (ຈີດີພີ) ໄລ່ສະເລ່ຍເພີ່ມຂຶ້ນ 6% ໃນ 30 ປີຜ່ານມາ ແລະ ຄາດວ່າເພີ່ມຈະຂຶ້ນ 6,5-7% ໃນປີ 2017-2020.
ທ່ານນາຍົກລັດຖະມົນຕີ ໄດ້ຕີລາຄາວ່າ ຄືກັນກັບບັນດາ ປະເທດ ອາຊຽນ, ຫວຽດນາມ ມີຕະຫຼາດທີ່ມີ ຄວາມສາມາດ ບົ່ມຊ້ອນ ຢ່າງໃຫຍ່ຫຼວງ ກ່ຽວກັບການປ່ຽນໃໝ່ ຄວາມປະດິດສ້າງ ກັບຈຳ ນວນພົນລະເມືອງທີ່ໜຸ່ມແໜ້ນ ແລະ ອຸດົມສົມບູນ, ໃນນັ້ນ ມີພົນ ລະເມືອງ 60% ມີອາຍຸຕ່ຳກວ່າ 35 ປີ ແລະ ມີພົນລະເມືອງ ປະມານ 52% ໃຊ້ອິນເຕີແນັສ; ກຳລັງສືບຕໍ່ຍູ້ແຮງ ການເຊື່ອມໂຍງ ເຂົ້າກັບສາກົນ ໂດຍຜ່ານການລົງນາມສັນຍາການຄ້າເສລີ (FTA) ຫຼາຍສະບັບ, ໃນນັ້ນມີ FTA ມາດຕະຖານສູງ ແລະ ພ້ອມກັບບັນດາປະເທດອາຊຽນ ກ້າວໄປເຖິງຕະຫຼາດ ອາຊຽນ ລວມເປັນໜຶ່ງດຽວ.
ບົນຈິດໃຈດັ່ງກ່າວນັ້ນ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຍົກຂໍ້ລິເລີ່ມ ເວທີປາໄສ WEF ASEAN ຕ້ອງພິຈາລະນາ ຈັດຕັ້ງກຸ່ມປະຕິບັດງານຂຶ້ນ ເພື່ອການຄົ້ນຄວ້າ, ນຳມາຂໍ້ສະເໜີ ນະໂຍບາຍການສຶກສາ, ສ້າງອາຊີບ, ຊຸກຍູ້ ການກຳເນີດຂຶ້ນຕະຫຼາດ ແນວຄວາມຄິດ ເລີ່ມຕົ້ນທຸລະກິດ ມີຫົວຄິດປະດິດສ້າງ (start-up) ແລະ ສົ່ງເສີມບັນດາວິສາຫະກິດລົງທຶນພັດທະນາ ຫຼື ຊື້ແນວຄວາມຄິດ start-up ຂອງບັນດາຊາວໜຸ່ມອາຊຽນ ຜູ້ມີ ຄວາມສາມາດ.
ທ່ານ ນາຍົກລັດຖະມົນຕີ ຢືນຢັນວ່າ: “ຫວຽດນາມຈະເຮັດສຸດ ຄວາມສາມາດຂອງຕົນ ພ້ອມກັບອາຊຽນ ແລະ ບັນດາ ຄູ່ຮ່ວມມື ໃນການປະຕິບັດເພື່ອບັນລຸເປົ້າໝາຍທີ່ສູງສົ່ງນີ້”.
ທ່ານ ຫງວຽນຊວນຟຸກ ນາຍົກລັດຖະມົນຕີ ກັບ ບັນດາ ຫົວໜ້າ ຄະນະເຂົ້າຮ່ວມວາລະປະຊຸມຄົບຄະນະ
ພາຍໃຕ້ຫົວຂໍ້ທີ່ວ່າ “ອາຊຽນ 50 ປີ ທີ່ໜຸ່ມແໜ້ນ” . ພາບ: ຖົ໋ງເຍິດ/VNA
ທ່ານຫງວຽນຊວນຟຸກ ນາຍົກລັດຖະມົນຕີ ກ່າວປາໄສ ທີ່ວາ ລະ ປະຊຸມ “ອາຊຽນ 50 ປີ ທີ່ໜຸ່ມແໜ້ນ”. ພາບ: ຖົ໋ງເຍິດ/VNA
ພາບໃນວາລະປະຊຸມຄົບຄະນະ “ອາຊຽນ 50 ປີ ທີ່ໜຸ່ມແໜ້ນ”.. ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ເຂົ້າຮ່ວມກອງປະຊຸມ ສົນທະນາກັບການນຳບັນດາວິສາຫະກິດ WEF ວ່າດ້ວຍເສດ ຖະກິດ
ຫວຽດນາມ. ໃນພາບ: ທ່ານນາຍົກລັດຖະມົນຕີ ກັບບັນ ດາທ່ານຜູ້ແທນ. ພາບ: ຖົ໋ງເຍິດ/VNA
ທ່ານຫງວຽນຊວນຟຸກ ນາຍົກລັດຖະມົນຕີ ເຂົ້າຮ່ວມ ແລະ ກ່າວ ປາໄສທີ່ ກອງປະຊຸມເວທີ ສົນທະນາວ່າດ້ວຍ
“ລົງທຶນເຂົ້າສູ່ ພື້ນ ຖານໂຄງລ່າງທີ່ສະຫຼາດ”. ພາບ: ຖົ໋ງເຍິດ/VNA
Tທ່ານ ຫງວຽນຊວນຟຸກ ນາຍົກລັດຖະມົນຕີ ເຂົ້າຮ່ວມ ແລະ ກ່າວ ປາໄສ ປິດກອງປະຊຸມ WEF ASEAN 2017 . ພາບ: ຖົ໋ງເຍິດ/VNA
ທ່ານ ສົມເດັດ ຮຸນແຊນ ນາຍົກລັດຖະມົນຕີ ຂອງປະເທດ ເຈົ້າ ພາບ WEF ASEAN 2017 ມອບລະຄັງໃຫ້ແກ່ ທ່ານ ນາຍົກ ລັດຖະມົນຕີ ຫງວຽນຊວນຟຸກ
ທີ່ພິທີມອບຕຳແໜ່ງ ເປັນປະເທດ ເຈົ້າພາບກອງປະຊຸມ WEF ASEAN 2018 ໃຫ້ແກ່ຫວຽດນາມ. ພາບ: ຖົ໋ງເຍິດ/VNA
ໃນກອງປະຊຸມສົນທະນາກ່ຽວກັບ ຫວຽດນາມ, ທ່ານ ນາຍົກລັດ ຖະມົນຕີ ຫງວຽນຊວນຟຸກ ໄດ້ຍົກໃຫ້ເຫັນຢ່າງຈະແຈ້ງວ່າ ຫວຽດ ນາມ ພວມຕັດສິນໃຈ ສ້າງລັດຖະບານ ພັດທະນາ ແລະ ຢືນຢັນ ແຜນນະໂຍບາຍ ພັດທະນາ ວິສາຫະກິດ ເອກະຊົນ ຮັກສາ ບົດ ບາດສຳຄັນໃນພື້ນຖານເສດຖະກິດ, ຍູ້ແຮງປະຕິຮູບ, ສ້າງເງື່ອນ ໄຂທີ່ ສະດວກສະບາຍໃຫ້ແກ່ ວິສາຫະກິດ ແລະ ປະຊາຊົນ, ໂດຍສະເພາະຢ່າງຍິ່ງແມ່ນໄວໜຸ່ມ, ຍາດແຍ່ງເອົາກາລະໂອ ກາດ ຂອງ ປະຕິວັດອຸດສາຫະກຳ 4.0, ຊຸກຍູ້ການສຶກສາ ໃຫ້ມີ ຄວາມຈະເລີນໝັ້ນຄົງ, ເສີມຂະຫຍາຍ ນຳ້ໃຈ ເລີ່ມຕົ້ນທຸລະກິດ, ຄວາມອາດສາມາດໃນການປະດິດສ້າງ ແລະ ການຂະຫຍັນ ຂັນແຂງຂອງທົ່ວທັງຊາດອີກດ້ວຍ.
ບົນຈິດໃຈດັ່ງກ່າວ, ທ່ານ ນາຍົກລັດຖະມົນຕີ ຫງວຽນຊວນຟຸກ ປາດຖະໜາໃຫ້ ບັນດາວິສາຫະກິດ, ນັກລົງທຶນສາກົນ ຮ່ວມມື ກັບ ຫວຽດນາມ ເພື່ອຕ່າງຝ່າຍຕ່າງ ມີຜົນປະໂຫຍດ, ພ້ອມກັນ ຍາດເອົາໄຊຊະນະ ແລະ ບັນລຸຜົນສຳເລັດ.
ໂອກາດນີ້, ໃນຖານະປະເທດ ເຈົ້າພາບກອງປະຊຸມອາເປັກ 2017, ທ່ານ ນາຍົກລັດຖະມົນຕີ ຫງວຽນຊວນຟຸກ ສະແດງ ຄວາມຊົມເຊີຍ ຕໍ່ບັນດາ ຜູ້ແທນ ທີ່ເຂົ້າຮ່ວມກັບຫວຽດນາມ ໃນການເຄື່ອນໄຫວ ຂອງ ອາເປັກ ເພື່ອແບ່ງປັນຄວາມ ຄິດສ້າງສັນ, ກາລະໂອກາດ ການຮ່ວມມື ເພື່ອຄວາມ ວັດຖະນາຖາວອນລວມ ຂອງ ພາກພື້ນ.
ເນື່ອງໃນໂອກາດນີ້, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບ ແລະ ພົບປະສົນທະນາກັບ ຜູ້ນຳບັນດາອົງການ ຈັດຕັ້ງ, ກຸ່ມບໍລິສັດລາຍໃຫຍ່ຂອງພາກພື້ນ ແລະ ໂລກເຊັ່ນ: ທ່ານ Philipp Roesler ຜູ້ອຳນວຍການໃຫຍ່ຄຸ້ມຄອງບໍລິຫານ WEF, ທ່ານ ຈີນ ລີ ຈີວຽນ (Jin Liqun) ປະທານທະນາຄານ ລົງທຶນ ພື້ນຖານໂຄງລ່າງທະວີບອາຊີ (AIIB), ທ່ານ Goh Seow Hiong, ຜູ້ອຳນວຍການທົ່ວໜ່ວຍພິພົບ ກຸ່ມບໍລິສັດ Cisco, ທ່ານ Magesvaran Surajan ປະທານຮັບຜິດຊອບ ພາກພື້ນອາຊີ-ປາຊີຟິກ ຂອງກຸ່ມບໍລິສັດ P&G, ທ່ານ Doreen Steidle ຜູ້ ອຳ ນວຍການພາກພື້ນທະນາຄານ HSBC, ທ່ານນາງ Linda Seah ຮອງປະທານກຸ່ມບໍລິສັດ Shire, ທ່ານ Christian Bennett ຮອງ ປະທານກຸ່ມບໍລິສັດ GE ແລະ ອື່ນໆ...
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ Philipp Roesler ຜູ້ ອຳນວຍການຄຸ້ມຄອງບໍລິຫານ
ເວທີປາ ໄສ ເສດຖະກິດໂລກ. ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ ຈີນ ລີ ຈີວຽນ (Jin Liqun) ປະທານທະນາຄານ
ລົງທຶນພື້ນຖານ ໂຄງລ່າງ ທະວີບອາຊີ (AIIB) . ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ Goh Seow Hiong ຜູ້ ອຳນວຍການ
ທົ່ວໜ່ວຍພິພົບກຸ່ມບໍລິສັດ CISCO. ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ Magesvaran Surajan Surajan ປະທານຮັບຜິດຊອບ
ພາກ ພື້ນອາຊີ-ປາຊີຟິກ ຂອງກຸ່ມບໍລິສັດ P&G, ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ Doreen Steidle ຜູ້ ອຳນວຍການພາກພື້ນທະນາຄານ HSBC. ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານນາງ Linda Seah ຮອງປະທານກຸ່ມບໍລິສັດ Shire. ພາບ: ຖົ໋ງເຍິດ/VNA
ທ່ານ ຫງວຽນຊວນຟຸກ ນາຍົກລັດຖະມົນຕີ ຕ້ອນຮັບທ່ານ Christian Bennett ຮອງປະທານກຸ່ມບໍລິສັດ GE. ພາບ: ຖົ໋ງເຍິດ/VNA
ປະຕິບັດໂດຍ: VNA/VNP


text:
ກອງປະຊຸມສຳມະນາກ່ຽວກັບບັນຫາທະເລຕາເວັນອອກຢູ່ອີນເດຍ
(ພາບ: Vietnam+)
ກ່າວຄຳເຫັນທີ່ກອງປະຊຸມສຳມະນາ “ທະເລຕາເວັນອອກ: ບັນດາຜົນກະທົບກ່ຽວກັບຄວາມສະຫງົບປອດໄພ ແລະ ເສດຖະກິດ”, ຖືກດຳເນີນຢູ່ນະຄອນຫຼວງ New Delhi, ປະເທດອິນເດຍ, ໃນວັນທີ 24/02. ທ່ານເອກອັກຄະລັດຖະທູດຫວຽດນາມປະຈຳ ອີນເດຍ ຕົນຊິງແທ່ງ ຢືນຢັນວ່າ, ຫວຽດນາມ ມີພະຍານຫຼັກຖານປະຫວັດສາດ ແລະ ພື້ນຖານດ້ານກົດໝາຍຢ່າງຄົບຖ້ວນ ເພື່ອຢັ້ງຢືນອະທິປະໄຕສຳລັບ 2 ໝູ່ເກາະຮ່ວາງຊາ ແລະ ເຈື່ອງຊາ ຢູ່ທະເລຕາເວັນອອກ. ຫວຽດນາມ ຕັດສິນໃຈປົກປັກຮັກສາອະທິປະໄຕຢູ່ບັນດາໝູ່ເກາະນີ້, ພ້ອມທັງພ້ອມແລ້ວທີ່ຈະຮ່ວມມືກັບບັນດາຝ່າຍທີ່ມີຖະແຫຼງອະທິປະໄຕ ເພື່ອພ້ອມກັນແກ້ໄຂບັນດາການຂັດແຍ້ງຜືນແຜ່ນດິນຢູ່ເຈື່ອງຊາ ແລະ ຮ່ວາງຊາ ດ້ວຍສັນຕິວິທີ ຕາມກົດໝາຍສາກົນ. ທ່ານເອກອັກຄະລັດຖະທູດຮຽກຮ້ອງໃຫ້ທຸກຝ່າຍຄວນຮັກສາສະພາບເດີມ, ບໍ່ນາບຂູ່ ຫຼື ນາບຂູ່ນຳໃຊ້ອາວຸດເພື່ອແກ້ໄຂການຂັດແຍ້ງກັນ, ລະງັບໃຈເພື່ອຫຼີິກລ້ຽງບໍ່ໃຫ້ສະພາບການຢູ່ພາກພື້ນນີ້ເຄັ່ງຕຶງຂຶ້ນຕື່ມ. ບັນດາຝ່າຍຄວນປະຕິບັດຖະແຫຼງການກ່ຽວກັບການພຶດຂອງຝ່າຍຕ່າງໆຢູ່ທະເລຕາເວັນອອກ (DOC) ຢ່າງເຂັ້ມງວດ, ຄົບຖ້ວນ ແລະ ຮັບຮອງເອົາປະມວນຂໍ້ກຳນົດການປະພຶດຂອງຝ່າຍຕ່າງໆຢູ່ທະເລຕາເວັນອອກ (COC) ໂດຍໄວ. ທ່ານເອກອັກຄະລັດຖະທູດ ຕົນຊິງແທ່ງ ກໍ່ຖະແຫຼງວ່າ ຫວຽດນາມ ມີສິດອະທິປະໄຕ ແລະ ສິດຕັດສິນໃນເຂດເສດຖະກິດຈຳເພາະ 200 ໄມທະເລ ແລະ ໄຫຼ່ທະວີບຕາມສົນທິສັນຍາສະຫະປະຊາຊາດກ່ຽວກັບກົດໝາຍວ່າດ້ວຍທະເລ (UNCLOS) ປີ 1982. ຫວຽດນາມ ຕັດສິນໃຈປົກປັກຮັກສາ ແລະ ຮັກສາບັນດາການເຄື່ອນໄຫວເປັນປະຈຳຢູ່ເຂດໄຫຼ່ທະວີບອະທິປະໄຕ, ສືບຕໍ່ຮ່ວມມືກັບບັນດາປະເທດອື່ນ, ໃນນັ້ນມີອິນເດຍ ເພື່ອສຳຫຼວດ ແລະ ຂຸດຄົ້ນບັນດາແຫຼ່ງຊັບພະຍາກອນໃນເຂດເສດຖະກິດຈຳເພາະຂອງຕົນ. ທ່ານເອກອັກຄະລັດຖະທູດກໍ່ສະແດງຄວາມວິຕົກກັງວົນກ່ຽວກັບສະພາບການ, ການຜັນແປທີ່ສັບສົນຢູ່ທະເລຕາເວັນອອກ, ໃນນັ້ນມີເລື່ອງຈີນ ຫັນເອົາທະເລຕາເວັນອອກເປັນບ່ອນປະຕິບັດການທະຫານ ພວມນາບຂູ່ເຖິງສັນຕິພາບ, ຄວາມສະຫງົບປອດໄພ, ສະຖຽນລະພາບ ແລະ ການຮ່ວມມືຢູ່ທະເລຕາເວັນອອກ. ທ່ານເອກອັກຄະລັດຖະທູດ ຊີ້ແຈ້ງວ່າ ຫວຽດນາມ ຖືການກະທຳດັ່ງກ່າວບໍ່ພຽງແຕ່ແມ່ນການລະເມີດອະທິປະໄຕຂອງຫວຽດນາມ ຢູ່ໝູ່ເກາະຮ່ວາງຊາ ຢ່າງຮ້າຍແຮງເທົ່ານັ້ນ, ຫາກຍັງນາບຂູ່ເຖິງສັນຕິພາບ ແລະ ສະຖຽນລະພາບໃນພາກພື້ນ ກໍຄືຄວາມສະຫງົບປອດໄພ ແລະ ຄວາມເສລີໃນການເດີນທະເລ ແລະ ການບິນຢູ່ທະເລຕາເວັນອອກອີກດ້ວຍ.
ທີ່ການເຈລະຈາ, ນັກຮຽນຮູ້ອິນເດຍ ຫຼາຍຄົນໄດ້ສະແດງຄວາມວິຕົກກັງວົນຕໍ່ບັນດາການເຄື່ອນໄຫວດ້ານການທະຫານພຽງລຳພັງຝ່າຍດຽວຂອງຈີນ ຢູ່ທະເລຕາເວັນອອກ, ຮຽກຮ້ອງໃຫ້ຊອກຫາມາດຕະການສັນຕິພາບເພື່ອແກ້ໄຂບັນດາການຂັດແຍ້ງກັນ ແລະ ຊຸກຍູ້ສັນຕິພາບ, ສະຖຽນລະພາບ ແລະ ຄວາມວັດທະນາຖາວອນຢູ່ພາກພື້ນ.
(ແຫຼ່ງຄັດຈາກ VOV)


text:
ທ່ານ ຈັນທະວົງ ແສນອາມາດມົນຕີ ຮອງປະທານ ສນຊ ພ້ອມດ້ວຍຄະນະຜູ້ແທນລາວຈາກສູນກາງ ແລະ ທ້ອງຖີ່ນທົ່ວປະເທດເຂົ້າຮ່ວມຝຶກອົບຮົມຢູ່ ສສ ຫວຽດນາມ
ທ່ານ ປອ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານ ສນຊ ເຄື່ອນໄຫວ ຢ້ຽມຢາມ ແລະ ເຮັດວຽກຢູ່ແຂວງຈຳປາສັກ
ທ່ານ ປະທານ ສນຊ ເຄື່ອນໄຫວ ຢ້ຽມຢາມ ແລະ ເຮັດວຽກຢູ່ແຂວງຈຳປາສັກ. ພົບປະ ແລະ ຟັງການລາຍງານ ການຈັດຕັ້ງຜັນຂະຫຍາຍມະຕິກອງໃຫຍ່ ຄັ້ງທີ 10 ຂອງພັກ, ຂອງ ສນຊ ຈາກທ່ານເຈົ້າແຂວງ, ປະທານແນວລາວສ້າງຊາດແຂວງແລະ ພາຄີ: ຊາວຫນຸ່ມ, ແມ່ຫຍິງງ,ກຳມະບານ ສະຫະພັນນັກລົບເກົ່າແຂວງ.ອ່ານຕໍ່ >>
ປະທານ ສນຊ ພົບປະຢ້ຽມຢາມ ຄູອາຈານແລະນ້ອງ ນັກຮຽນ ວິທະຍາໄລ ວິຊາຊີບ ເມືອງປາກເຊ ແຂວງຈຳປາສັກ
ປະທານ ສນຊ. ໂອ້ລົມການນຳແຂວງ, ແນວລາວສ້າງຊາດແຂວງ, ເມືອງເທດ ສະບານ, ພະນັກງານ ທະຫານ ຕຳຫລວດ, ພະນັກງານ ຈາກອົງການ ພາຄີ ຜູ້ຊົງຄຸນທິ ລວມ ທັງຫົມດ ປະມານ 300 ກວ່າຄົນ
ທ່ານ ປອ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານ ສນຊ ພ້ອມດ້ວຍ ພັນລະຍາ ແລະ ຄະນະ ເດີນທາງໄປຢ້ຽມຢາມ ລາຊະອານາຈັກກຳປູເຈຍເປັນທາງການ
ຕາມຄຳເຊີນ ອັກຄະມະຫາ ໂປ ເຢຽ ຈັກກຮີ ເຮັງຊຳລີນ ປະທານແນວໂຮມ ສາມັກຄີ ພັດທະນາມາຕຸພູມ ກຳປູເຈຍອ່ານຕໍ່ >>
ວັນທີ 17/1/2017 ທ່ານ ປອ ໄຊສົມພອນ ພົມວິຫານ ກຳມະການກົມການເມືອງສູນກາງພັກ ປະທານ ສນຊ ພ້ອມດ້ວຍ ພັນລະຍາ ແລະ ຄະນະ ຢ້ຽມຢາມ ພະນັກງານສະຖານທູດລາວທີ່ພະນົມເປັນ
ທ່ານເອກອັກຄະລັດຖະທູດ ປະສິດ ໄຊຍະສິດ ພ້ອມພັນລະຍາ ໃຫ້ການຕ້ອນຮັບອ່ານຕໍ່ >>


text:
ສະພາຄວາມໝັ້ນຄົງ ສປຊ ພິຈາລະນາຮ່າງມະຕິປະຕິເສດຄຳຕັດສິນຂອງ ອາເມລິກາ ກ່ຽວກັບ Jerusalem
ນີ້ແມ່ນຮ່າງມະຕິໂດຍ ອີຢີບ ຮຽບຮຽງ, ໃນນັ້ນ, ເນັ້ນໜັກເຖິງ Jerusalem ວ່າແມ່ນບັນຫາ “ຕ້ອງໄດ້ຮັບການແກ້ໄຂຜ່ານການເຈລະຈາ” ແລະ “ເປັນໜ້າເສຍດາຍກ່ຽວກັບບັນດາຄຳຕັດສິນຫວ່າງແລ້ວນີ້ກ່ຽວຂ້ອງເຖິງກົດລະບຽບຂອງ Jerusalem” .
ກອງປະຊຸມຂອງສະພາຄວາມໝັ້ນຄົງ ສປຊ
(ພາບ: AFP/TTXVN)
ສະພາຄວາມໝັ້ນຄົງ ສປຊ ພວມພິຈາລະນາຮ່າງມະຕິປະຕິເສດຜົນສັກສິດດ້ານນິຕິກຳຂອງທຸກໆການປ່ຽນແປງສຳລັບກົດລະບຽບຂອງ Jerusalem, ພາຍຫຼັງຄຳຕັດສິນຂອງ ອາເມລິກາ ຮັບຮອງເອົານະຄອນນີ້ແມ່ນນະຄອນຫຼວງ ຂອງ ອິດສະຣາແອນ. ນີ້ແມ່ນຮ່າງມະຕິໂດຍ ອີຢີບ ຮຽບຮຽງ, ໃນນັ້ນ, ເນັ້ນໜັກເຖິງ Jerusalem ວ່າແມ່ນບັນຫາ “ຕ້ອງໄດ້ຮັບການແກ້ໄຂຜ່ານການເຈລະຈາ” ແລະ “ເປັນໜ້າເສຍດາຍກ່ຽວກັບບັນດາຄຳຕັດສິນຫວ່າງແລ້ວນີ້ກ່ຽວຂ້ອງເຖິງກົດລະບຽບຂອງ Jerusalem” ແຕ່ບໍ່ເວົ້າລະອຽດກ່ຽວກັບການກະທຳຂອງທ່ານປະທານາທິບໍດີ ອາເມລິກາ Donald Trump. ຮ່າງມະຕິຢັ້ງຢືນວ່າ “ບໍ່ວ່າຄຳຕັດສິນ ແລະ ການກະທຳໃດ ເພື່ອແນໃສ່ເຮັດໃຫ້ປ່ຽນແປງຈຸດພິເສດ, ກົດລະບຽບ ຫຼື ພາກສ່ວນຈຳນວນປະຊາກອນຂອງ Jerusalem ລ້ວນແຕ່ບໍ່ມີຜົນສັກສິດດ້ານນິຕິກຳ, ບໍ່ມີຄຸນຄ່າ ແລະ ຕ້ອງຖືກຍົກເລີກ”. ຮ່າງມະຕິກໍ່ຮຽກຮ້ອງໃຫ້ບັນດາປະເທດບໍ່ສ້າງຕັ້ງບັນດາຄະນະທູຕານຸທູດຢູ່ Jerusalem, ຕາມມະຕິເລກທີ 478 (1980) ຂອງ ສະພາຄວາມໝັ້ນຄົງ ສປຊ ແລະ ບໍ່ຮັບຮູ້ບໍ່ວ່າການກະທຳໃດ ຫຼື ມາດຕະການໃດໄປຝືນກັບບັນດາມະຕິກ່ຽວກັບກົດລະບຽບຂອງນະຄອນແຫ່ງນີ້.
(ແຫຼ່ງຄັດຈາກ VOV)


text:
ໃນວັນທີ 31 ພຶດສະພາ 2017, ທີ່ ກະຊວງການຕ່າງປະເທດ, ໄດ້ມີກອງປະຊຸມປຶກສາຫາລືດ້ານການເມືອງຂັ້ນຮອງລັດຖະມົນຕີ ຄັ້ງທີ 2 ລະຫວ່າງ ກະຊວງການຕ່າງປະເທດລາວ ແລະ ຫວຽດນາມ, ພາຍໃຕ້ການເປັນປະທານຮ່ວມກອງປະຊຸມຂອງ ທ່ານ ນາງ ຄຳເພົາ ເອີນທະວັນ, ຮອງລັດຖະມົນຕີກະຊວງການຕ່າງປະເທດ ແຫ່ງ ສປປ ລາວ ແລະ ທ່ານ ດັ້ງ ດິ່ງ ກຸ້ຍ, ຮອງລັດຖະມົນຕີກະຊວງການຕ່າງປະເທດ ແຫ່ງ ສສ. ຫວຽດນາມ ພ້ອມດ້ວຍບັນດາພະນັກງານຈາກກົມກອງທີ່ກ່ຽວຂ້ອງຂອງທັງສອງຝ່າຍ ເຂົ້າຮ່ວມ. ກອງປະຊຸມຄັ້ງນີ້ ເປັນນິມິດໝາຍໜຶ່ງທີ່ສຳຄັນ ໃນບັນຍາກາດທີ່ສອງປະເທດລາວ ແລະ ຫວຽດນາມ ກຳລັງຮ່ວມກັນຈັດກິດຈະກຳສະເຫຼີມສະຫຼອງ ປີສາມັກຄີມິດຕະພາບ ລາວ-ຫວຽດນາມ, ຫວຽດນາມ-ລາວ ປີ 2017.
ບົນຈິດໃຈສາມັກຄີຖານສະຫາຍອ້າຍນ້ອງ ແລະ ບົນພື້ນຖານໝາກຜົນຂອງຂໍ້ຕົກລົງຮ່ວມມື ລະຫວ່າງສອງກະຊວງການຕ່າງປະເທດລາວ ແລະ ຫວຽດນາມ ໄລຍະປີ 2014-2020 ໂດຍສະເພາະ ນັບແຕ່ກອງປະຊຸມປຶກສາຫາລືດ້ານການເມືອງ ຂັ້ນຮອງລັດຖະມົນຕີ ຄັ້ງທີ 1 ໃນກາງເດືອນ 7/2015 ທີ່ ນະຄອນຫຼວງຮ່າໂນ້ຍ, ສສ. ຫວຽດນາມ ແລະ ກອງປະຊຸມປຶກສາຫາລືດ້ານການເມືອງ ຂັ້ນລັດຖະມົນຕີ ຄັ້ງທີ 3 ໃນທ້າຍເດືອນ 12/2016 ເປັນຕົ້ນມາ, ການພົວພັນຮ່ວມມືລະຫວ່າງສອງກະຊວງການຕ່າງປະເທດ ໄດ້ຮັບການເພີ່ມທະວີການພົວພັນເຊິ່ງກັນ ແລະ ກັນ ມາໂດຍຕະຫຼອດ.
ໃນໂອກາດນີ້, ສອງຝ່າຍ ໄດ້ແລກປ່ຽນຄຳເຫັນຖອດຖອນບົນຮຽນຮ່ວມກັນແບບກົງໄປກົງມາໃນຫຼາຍບັນຫາ ແນໃສ່ຍົກສູງກົນໄກການຮ່ວມມື ລະຫວ່າງສອງກະຊວງການຕ່າງປະເທດ ໃຫ້ນັບມື້ນັບມີປະສິດທິຜົນ ໃນຖານະເປັນເສນາທິການໃຫ້ແກ່ການນຳສອງປະເທດ ແລະ ເປັນເຈົ້າການໃນການຊຸກຍູ້ສົ່ງເສີມການພົວພັນຮ່ວມມື ລະຫວ່າງສອງປະເທດ; ຮ່ວມກັນສັງເກດຕີລາຄາ ແລະ ທົບທວນຄືນ ກ່ຽວກັບ ການຈັດຕັ້ງຜັນຂະຫຍາຍເນື້ອໃນຈິດໃຈຜົນການຢ້ຽມຢາມຂອງການນຳຂັ້ນສູງ, ຖະແຫຼງການຮ່ວມ ແລະ ຂໍ້ຕົກລົງຂັ້ນສູງຕ່າງໆ, ໂດຍສະເພາະແມ່ນຜົນກອງປະຊຸມ ຄັ້ງທີ 39 ຂອງຄະນະກຳມະການຮ່ວມມືທະວີພາຄີຂອງລັດຖະບານ ແລະ ສົນທິສັນຍາຮ່ວມມື ລະຫວ່າງສອງລັດຖະບານ, ກໍ່ຄື ການຈັດຕັ້ງປະຕິບັດແຜນການຮ່ວມມື ລະຫວ່າງ ສອງກະຊວງການຕ່າງປະເທດ. ພ້ອມດຽວກັນນັ້ນ, ຍັງໄດ້ຕີລາຄາຄືນ ກ່ຽວກັບ ການປະກອບສ່ວນຂອງສອງກະຊວງການຕ່າງປະເທດ ໃນການປະສານສົມທົບຮ່ວມກັບບັນດາກະຊວງ ແລະ ຂະແໜງການກ່ຽວຂ້ອງຂອງທັງສອງຝ່າຍ ທັງສູນກາງ ແລະ ທ້ອງຖິ່ນ ໃນການຊຸກຍູ້ສົ່ງເສີມ, ກວດກາ ແລະ ຕິດຕາມການຈັດຕັ້ງປະຕິບັດຂໍ້ຕົກລົງຂັ້ນສູງຂອງສອງພັກ, ສອງລັດຖະບານ ແນໃສ່ເສີມຂະຫຍາຍສາຍພົວພັນມິດຕະພາບ ອັນເປັນມູນເຊື້ອ, ຄວາມສາມັກຄີພິເສດ ແລະ ການຮ່ວມມືຮອບດ້ານລາວ ແລະ ຫວຽດນາມ ໃນທຸກຂົງເຂດວຽກງານ ເພື່ອນຳຜົນປະໂຫຍດອັນແທ້ຈິງມາສູ່ປະຊາຊົນສອງຊາດລາວ ແລະ ຫວຽດນາມ.
ພິເສດ, ປີ 2017 ເປັນປີສາມັກຄີມິດຕະພາບ ລາວ-ຫວຽດນາມ ແລະ ຫວຽດນາມ-ລາວ, ເຊິ່ງສອງກະຊວງການຕ່າງປະເທດ ໃນຖານະທີ່ເປັນຜູ້ປະຈຳການຂອງຄະນະຊີ້ນຳລະດັບຊາດ ແລະ ທັງເປັນຈຸດໃຈກາງປະສານງານ ໃນການຮ່ວມຈັດກິດຈະກຳສະເຫຼີມສະຫຼອງ ຍິ່ງຈະຕ້ອງໄດ້ມີການປະສານສົມທົບກັນຢ່າງແໜ້ນແຟ້ນກວ່າເກົ່າ ໃນການຮ່ວມຈັດກິດຈະກຳຕ່າງໆໃນຂອບເຂດທົ່ວປະເທດ ເພື່ອໃຫ້ບັນດາກິດຈະກຳຕ່າງໆ ໄດ້ຮັບການຈັດຕັ້ງປະຕິບັດ ແລະ ມີຜົນສຳເລັດຢ່າງຈົບງາມ.
ນອກນັ້ນ, ໃນກອງປະຊຸມຄັ້ງນີ້ ສອງຝ່າຍ ຍັງໄດ້ຮ່ວມມືກັນປຶກສາຫາລືແລກປ່ຽນຄຳຄິດຄຳເຫັນຢ່າງຈິງໃຈ ແລະ ກົງໄປກົງມາ ຕໍ່ບັນຫາສະພາບການພາກພື້ນ ແລະ ສາກົນ ທີ່ທັງສອງຝ່າຍໃຫ້ຄວາມສົນໃຈ.


text:
ທ່ານຮອງລັດຖະມົນຕີກະຊວງ ຍທຂ ລົງຕິດຕາມ ກວດກາ ສະໜາມການກໍ່ສ້າງທາງລົດໄຟລາວ-ຈີນ
ວັນທີ 2 ກຸມພາ 2017 ຜ່ານມາ ທ່ານ ລັດຕະນະມະນີ ຄູນນີວົງ ຮອງລັດຖະມົນຕີກະຊວງ ໂຍທາທິການ ແລະ ຂົນສົ່ງ, ທັງເປັນຫົວໜ້າຄະນະຄຸ້ມຄອງໂຄງການກໍ່ສ້າງເສັ້ນທາງລົດໄຟ ລາວ-ຈີນ, ພ້ອມດ້ວຍຜູ້ຕາງໜ້າຈາກບໍລິສັດທາງລົດໄຟລາວ-ຈີນ, ພ້ອມດ້ວຍຕົວແທນຈາກ ກຸ່ມບໍລິສັດ ຮັບເໝົາກໍ່ ສ້າງ, ບໍລິສັດທີ່ປຶກສາ-ສຳຫຼວດອອກແບບ ແລະ ພະນັກງານກ່ຽວຂ້ອງ ລົງຕິດຕາມ ກວດກາ ສະໜາມການກໍ່ສ້າງທາງລົດໄຟລາວ-ຈີນ ຂອງບັນດາແຂວງທີມີເສັ້ນທາງ ລົດໄຟຜ່ານເຊັນ: ແຂວງ ວຽງຈັນ, ແຂວງ ຫຼວງພະບາງ.ເພື່ອຮັບປະກັນໃຫ້ໂຄງການກໍ່ສ້າງ ດຳເນີນໄປດ້ວຍດີ, ມີມາດຕະຖານສູງ ແລະ ສາມາດເປີດໃຫ້ບໍລິການທັນກຳນົດເວລາ, ເພື່ອຊຸກຍູ້ບໍລິສັດທາງລົດໄຟລາວ-ຈີນຈຳກັດ ແລະ ກຸ່ມບໍລິສັດ ທີ່ຮັບເໝົາການກໍ່ສ້າງ, ພ້ອມດ້ວຍພະນັກງານກໍາມະກອນທຸກຄົນໃຫ້ມີຄວາມຮັບຜິດຊອບສູງ, ເຄົາລົບນັບຖືລະບຽບ ກົດໝາຍ ແລະ ຮີດຄອງປະເພນີລາວ, ເອົາໃຈໃສ່ການປົກປັກຮັກສາສິ່ງ ແວດລ້ອມ ແລະ ທຳມະຊາດຂອງ ສປປ ລາວ, ປະຕິບັດການກໍ່ສ້າງໃຫ້ໄດ້ມາດຕະຖານດີ ແລະ ຄວບຄຸມການກໍ່ສ້າງດ້ວຍລະບົບເຄື່ອງມືທັນສະໄໝ, ມີຄວາມປອດໄພສູງ ເພື່ອປະກອບສ່ວນ ສ້າງພາບພົດ ອັນຈົບງາມແກ່ໂຄງການດັ່ງກ່າວ ກໍຄືປະກອບສ່ວນເສີມຂະຫຍາຍສາຍພົວພັນ ຮ່ວມມືຮອບດ້ານ ລະຫວ່າງສອງປະເທດໃຫ້ແໜ້ນແຟ້ນຍິ່ງໆຂື້ນ.


text:
ການສ້າງເງື່ອນໄຂສະດວກ ແລະ ຮັບປະກັນຄວາມປອດໄພດ້ານການຄ້າໃນພາກພື້ນ APEC
ການສ້າງເງື່ອນໄຂສະດວກ ແລະ ຮັບປະກັນຄວາມ
ປອດໄພດ້ານການຄ້າໃນພາກພື້ນ APEC
(ພາບອິນເຕີແນັດ)
ຕອນເຊົ້າວັນທີ 21/2, ແຂວງ ແຄ໋ງຮ່ວາ, ໄຂກອງປະຊຸມຄັ້ງທຳອິດຂອງອະນຸກຳມະການກ່ຽວກັບລະບຽບການພາສາ (SCCP) ໂດຍກົມໃຫຍ່ພາສີ ຫວຽດນາມ ເປັນເຈົ້າພາບ, ດ້ວຍຫົວຂໍ້ວ່າ: “ສ້າງກຳລັງໜູນໃໝ່ຕື່ມອີກ, ພ້ອມກັນເພີ່ມພູນຄູນສ້າງໃຫ້ອະນາຄົດ“ ຂອງປີ APEC 2017. ກອງປະຊຸມເຕື້ອງເຖິງບັນດາບັນຫາບຸລິມາສິດໃນພາກພື້ນ ອາຊີ - ປາຊີຟິກ ໃນປະຈຸບັນ. ທີ່ກອງປະຊຸມ, ຫວຽດນາມປາຖະໜາວ່າ, ບັນດາພື້ນຖານເສດຖະກິດສະມາຊິກຈະຍູ້ແຮງການແລກປ່ຽນບົດຮຽນ. ຊຸກຍູ້ການໜູນຊ່ວຍຍົກສູງຄວາມສາມາດ ແລະ ໜູນຊ່ວຍດ້ານເຕັກນິກ ລະຫວ່າງອົງການພາສີສະມາຊິກ, ແນໃສ່ເພີ່ມທະວີການເຊື່ອມຕໍ່ ແລະ ປະສິດທິຜົນການຮ່ວມມືດ້ານພາສີໃນພາກພື້ນກວ່າອີກ. ທ່ານ ຫງວຽນວັນເກິນ, ຫົວໜ້າກົມໃຫຍ່ພາສີ ຫວຽດນາມ, ໃຫ້ຮູ້ວ່າ:
“ດ້ວຍຈຸດໝາຍສ້າງເງື່ອນໄຂສະດວກໃຫ້ການພັດທະນາດ້ານການຄ້າທົ່ວໂລກຢູ່ບັນດາພື້ນຖານເສດຖະກິດ APEC, ກໍ່ຄືຮັບປະກັນຄວາມໝັ້ນຄົງໃຫ້ບັນດາພື້ນຖານເສດຖະກິດ ແລະ ສຸຂະພາບປະຊາຄົມແລ້ວ, ພວກຂ້າພະເຈົ້າຍັງແນະນຳໃຫ້ເພື່ອມິດບັນດາສະມາຊິກ APEC ມີຄວາມເຂົ້າໃຈກ່ຽວກັບພາສີ ຫວຽດນາມ ທີ່ພວມຫັນເປັນທັນສະໄໝ, ທ່ວງທັນກັບບັນດາປະເທດມີຄວາມກ້າວໜ້າດ້ານພາສີໃນ 21 ພື້ນຖານເສດຖະກິດ“.
ໃນວັນດຽວກັນ,ຢູ່ນອກກອງປະຊຸມຮອງລັດຖະມົນຕີການເງິນ ແລະ ຮອງຜູ້ວ່າການທະນາຄານສູນກາງ APEC 2017 ຈັດຂຶ້ນຢູ່ ນະຄອນ ຍາຈາງ ແຂວງ ແຄງຮວາ, ກະຊວງການເງິນໄດ້ເປັນເຈົ້າພາບຈັດຕັ້ງກອງປະຊຸມສຳມະນາ “ນະໂຍບາຍການເງິນ ແລະ ປະກັນໄພຮັບມືກັບຄວາມສ່ຽງຈາກໄພທຳມະຊາດ”. “ການເງິນ ແລະ ປະກັນໄພຮັບມືກັບຄວາມສ່ຽງຈາກໄພທຳມະຊາດ” ໄດ້ຮັບການເລືອກເຟັ້ນແມ່ນຫນຶ່ງໃນບັນດາຫົວຂໍ້ບຸລິມະສິດຂອງກອງ ປະຊຸມຮອງລັດຖະມົນຕີການເງິນ ແລະ ຮອງຜູ້ວ່າການທະນາຄານສູນກາງ APEC 2017. ສະນັ້ນ ກອງປະຊຸມສຳມະນາຖືກຈັດຂຶ້ນແນໃສ່ສ້າງເວທີປາໄສເພື່ອສຸມໃສ່ ປຶກສາຫາລືການເພີ່ມທະວີການແບ່ງປັນບົດຮຽນກ່ຽວກັບການສ້າງ ບັນດາມາດຕະການການເງິນ ແລະ ປະກັນໄພຮັບມືກັບຄວາມສ່ຽງຈາກໄພທຳມະຊາດ, ເພີ່ມທະວີກຳລັງຄວາມສາມາດໃນການແກ້ໄຂຜົນຮ້າຍຢ້ອນຫລັງຄວາມ ສ່ຽງຈາກໄພທຳມະຊາດ ແລະ ຫລຸດຜ່ອນລາຍຈ່າຍງົບປະມານກໍຄືຄວາມສ່ຽງສຳລັບຊັບສິນຂອງລັດ. ສິ້ນສຸດກອງປະຊຸມສຳມະນາ ຈະມີບົດລາຍງານສະເຫນີຕໍ່ກອງປະຊຸມຮອງລັດຖະມົນຕີກະຊວງການ ເງິນ ແລະ ຮອງຜູ້ວ່າການທະນາຄານສູນກາງ APEC ຊື່ງຈະຈັດຂຶ້ນໃນວັນທີ 23-24/2. ທ່ານ ຫງວຽນວຽດເລີ້ຍ, ຫົວໜ້າສະຖາບັນຍຸດທະສາດ ແລະ ນະໂຍບາຍການເງິນ, ກະຊວງການເງິນ, ໃຫ້ຮູ້ວ່າ:
“ໃນໄລຍະຜ່ານມາ, ຢູ່ໂລກ, ພາກພື້ນກໍ່ຄືຢູ່ ຫວຽດນາມ ເຄີຍເກີດໄພທຳມະຊາດ. ຈາກນັ້ນພາໄປເຖິງຄວາມເສຍຫາຍດ້ານເສດຖະກິດ ແລະ ການເງິນ. ດັ່ງນັ້ນ, ນີ້ໄດ້ຮັບກຳນົດວ່າແມ່ນ 1 ໃນ 4 ນະໂຍບາຍບຸລິມາສິດໃນວິວັດທະນາການມຸ່ງໄປເຖິງກອງປະຊຸມລັດຖະມົນຕີບັນດາປະເທດ APEC ໃນເດືອນ 10 ນີ້. ບັນດາປະເທດສະມາຊິກເຫັນດີເປັນເອກະພາບເລືອກເອົາຫົວຂໍ້ “ຂໍ້ລິເລີ່ມດ້ານການເງິນ ແລະ ປະກັນໄພຄວາມສ່ຽງຈາກທຳມະຊາດ“ເປັນຈຸດໝາຍຕົ້ນຕໍໃນກອງປະຊຸມ“.
(ແຫຼ່ງຄັດຈາກ VOV)


text:
ນະຄອນຫຼວງວຽງຈັນ, ວັນທີ 31 ພຶດສະພາ 2017
ພະນະທ່ານ,
ຂ້າພະເຈົ້າ ມີຄວາມປິຕິຍິນດີສົ່ງຄຳຊົມເຊີຍອັນຈິງໃຈມາຍັງພະນະທ່ານ ເນື່ອງໃນໂອກາດທີ່ພະນະທ່ານ ໄດ້ຮັບການແຕ່ງຕັ້ງດຳລົງຕຳແໜ່ງ ລັດຖະມົນຕີກະຊວງການຕ່າງປະເທດ ແຫ່ງ ສາທາລະນະລັດ ປະຊາທິປະໄຕ ສັງຄົມນິຍົມ ສີລັງກາ.
ສາທາລະນະລັດ ປະຊາທິປະໄຕ ປະຊາຊົນລາວ ແລະ ສາທາລະນະລັດ ປະຊາທິປະໄຕ ສັງຄົມນິຍົມ ສີລັງກາ ມີສາຍພົວພັນມິດຕະພາບ ແລະ ການຮ່ວມມືອັນດີນຳກັນຕະຫຼອດໄລຍະຫຼາຍທົດສະວັດທີ່ຜ່ານມາ. ຂ້າພະເຈົ້້າຫວັງວ່າ ຈະໄດ້ເຮັດວຽກຮ່ວມກັບພະນະທ່ານ ເພື່ອສືບຕໍ່ເສີມຂະຫຍາຍສາຍພົວພັນ ແລະ ການຮ່ວມມືອັນດີລະຫວ່າງສອງປະເທດ ກໍຄື ສອງກະຊວງການຕ່າງປະເທດ ເພື່ອຜົນປະໂຫຍດຮ່ວມກັນຂອງສອງຊາດພວກເຮົາ.
ຂ້າພະເຈົ້າ ຂໍຖືໂອກາດນີ້ ອວຍພອນໄຊອັນປະເສີດ ມາຍັງພະນະທ່ານ ຈົ່ງມີພະລານາໄມສົມບູນ, ມີຄວາມສຸກ ແລະ ປະສົບຜົນສຳເລັດໃນການປະຕິບັດໜ້າທີ່ອັນມີກຽດ ຂອງພະນະທ່ານ.
ດ້ວຍຄວາມນັບຖືຢ່າງສູງ.
ສະເຫຼີມໄຊ ກົມມະສິດ
ພະນະທ່ານ ຣາວີ ກາຣຸນານາຢາກີ
ລັດຖະມົນຕີການຕ່າງປະເທດ
ແຫ່ງ ສາທາລະນະລັດ ປະຊາທິປະໄຕ ສັງຄົມນິຍົມ ສີລັງກາ
ໂກລົມໂບ


text:
ທ່ານນາຍົກລັດຖະມົນຕີຫວຽດນາມຫງວຽນຊວນຟຸກພ້ອມດ້ວຍຜູ້ແທນເຂົ້າຮ່ວມກອງປະຊຸມ
(ພາບ: Thong Nhat/ TTXVN)
ຕອນເຊົ້າວັນທີ 23 ເມສາ, ຢູ່ຮ່າໂນ້ຍ, ທ່ານນາຍົກລັດຖະມົນຕີຫວຽດນາມ ຫງວຽນຊວນຟຸກ ໄດ້ເປັນປະທານກອງປະຊຸມທົ່ວປະເທດກ່ຽວກັບມາດຕະການສັງລວມຊຸກຍູ້ການສົ່ງອອກສິນຄ້າ, ດ້ວຍການເຂົ້າຮ່ວມໂດຍກົງທາງເຄືອຂ່າຍອິນເຕີເນັດຂອງບັນດາທ້ອງຖິ່ນໃນທົ່ວປະເທດ. ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າ ກອງປະຊຸມຄັ້ງນີ້ ແມ່ນສຸມໃສ່ປຶກສາຫາລືບັນດາມາດຕະການ, ແກ້ໄຂຄວາມຫຍຸ້ງຍາກ ແລະ ຂໍ້ຕິດຂັດເພື່ອຊຸກຍູ້ການສົ່ງອອກສິນຄ້າໃຫ້ແຮງກວ່າອີກ.
ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າຢູ່ໃນໂລກນີ້, ພວມປະກົດມີໄພອັນຕະລາຍເກີດສົງຄາມການຄ້າ ຕໍ່ໜ້າທ່າອ່ຽງອາລັກຂາເພີ່ມຂຶ້ນ. ບັນດາປະເທດໄດ້ຍົກລະດັບບັນດາມາດຕະຖານສູງກວ່າ, ພິເສດແມ່ນສຳລັບຜະລິດຕະພັນກະເສດ, ທັນຍາຫານ, ນັບທັງຂໍ້ກຳນົດກ່ຽວກັບການຈັບຫາສິນໃນນ້ຳຖືກກົດໝາຍ. ທ່ານນາຍົກລັດຖະມົນຕີ ກໍໄດ້ເນັ້ນໜັກເຖິງການຜະລິດຕ້ອງຕິດພັນກັບຕະຫຼາດ, ການສົ່ງອອກບັນດານປະເພດສິນຄ້າທີ່ຕະຫຼາດມີຄວາມຕ້ອງການ ຫາກບໍ່ແມ່ນບັນດາປະເພດສິນຄ້າທີ່ຫວຽດນາມມີ. ທ່ານນາຍົກລັດຖະມົນຕີ ຫງວຽນຊວນຟຸກ ກໍໃສ່ໃຈວຽກງານປະຕິຮູບລະບຽບການບໍລິຫານ ແລະບັນດາມາດຕະການຍົກສູງກຳລັງຄວາມສາມາດແກ່ງແຍ້ງຜະລິດຕະພັນສົ່ງອອກຂອງຫວຽດນາມ.
(ແຫຼ່ງຄັດຈາກ VOV)


text:
(VOVWORLD) -ວັນທີ 20 ພຶດສະພາ, ທ່ານ Lindsey Graham ສະມາຊິກສະພາສູງອາເມລິກາ ໃຫ້ຮູ້ວ່າ ທ່ານປະທານາທິບໍດີອາເມລິກາ ໂດໂນ ທຣຳ ຫວັງຢາກຢຸດຕິວິກິດການນິວເຄຼຍກັບ ສປປ.ເກົາຫຼີ ໃນອາຍຸການຂອງຕົນ ແລະ ພ້ອມແລ້ວທີ່ຈະນຳໃຊ້ວິທີດ້ານການທະຫານ ຖ້າຫາກວ່າ ວິທີດ້ານການທູດປະລາໄຊ. ທ່ານ…
(VOVWORLD) ວັນທີ 14 ພຶດສະພາ, ສະຖານທູດອາເມລິກາ ປະຈຳ ເຢຣູຊາແລມ ໄດ້ເປີດສະຫຼອງຢ່າງເປັນທາງການ, ໂດຍບໍ່ຫົວຊາຕໍ່ການຄັດຄ້ານຈາກປາແລດສະຕິນ ແລະ ຫຼາຍປະເທດໃນໂລກ. ເຫດການດັ່ງກ່າວຖືກຖືວ່າ “ເພີ່ມຄວາມເຄັ່ງຕຶງ”, ເຊິ່ງເຮັດໃຫ້ສະພາບການຢູ່ຕາເວັນອອກກາງ ທີ່ເຄີຍສັບສົນນັ້ນ, ມາຮອດປະຈຸບັນມັນຍິ່ງສັບສົນກວ່າເວລາໃດໝົດ. ເລື່ອງອາເມລິກາ ເປີດສະຫຼອງສະຖານທູດຫຼັງໃໝ່ຢູ່ ເຢຣູຊາແລມ ແມ່ນບາດກ້າວເພື່ອຫັນຂໍ້ຕົກລົງຂອງທ່ານປະທານາທິບໍດີອາເມລິກາ…
ລັດຖະບານກູບາຢືນຢັນໃນວັນທີ 19 ພຶດສະພານີ້ວ່າ: ອຸບັດຕິເຫດເຮືອບິນໂດຍສານຕົກທີ່ເກີດຂຶ້ນໃນວັນທີ 18 ພຶດສະພານີ້ໄດ້ເຮັດໃຫ້ມີຜູ້ເສຍຊີວິດ 110 ຄົນແລະຜູ້ລອດຊີວິດ 3 ຄົນບາດເຈັບສາຫັດ. ລັດຖະມົນຕີກະຊວງຂົນສົ່ງກູບາກ່າວໃນກອງປະຊຸມຖະແຫຼງຂ່າວທີ່ຈັດຂຶ້ນໃນຕອນບ່າຍວັນທີ 19 ພຶດສະພານີ້ວ່າ: ຜູ້ເສຍຊີວິດ 110 ຄົນໃນອຸບັດເຫດຄັ້ງນີ້ ມີຊາວກູບາ 99 ຄົນ, ຊາວຕ່າງປະເທດ…
ສຳນັກຂ່າວຕ່າງປະເທດລາຍງານວ່າ: ໃນຕອນເຊົ້າວັນສຸກທິ18ພຶດສະພາຜ່ານມາ ໄດ້ເກີດເຫດສະເທືອນຂວັນຂຶ້ນອີກຢູ່ໂຮງຮຽນໃນລັດເທັກຊັດຂອງສະຫະລັດ ອາເມລິກາ ເມື່ອມືເດັກອາຍຸ17 ປີ ໄດ້ໃຊ້ປືນຍິງນັກຮຽນຢ່າງບໍ່ເລືອກຫນ້າໃນໂຮງຮຽນ ມັດທະຍົມ Santa Fe High School ໃນລັດທັກຊັດຂອງສະຫະລັດ ອາເມລິກາ. ຂະນະທີ່ພໍ່ແມ່ຜູ້ປົກຄອງຫຼັງຮູ້ເຫດການ ແລະ ສູນເສຍລູກສາວລູກຊາຍ ກໍແທຍຕາຍທັງເປັນ ຮ້ອງໄຫ້ເສຍໃຈ ເພາະນີ້ຫລືເຫດການກວາດຍິງໃນໂຮງຮຽນຄັ້ງຮ້າຍແຫ່ງທີ່ສຸດແລະມີຜູ້ເສຍຊີວິດຈຳນວນຫຼາຍ.…
ສຳນັກຂ່າວເອພີງານວ່າ: ໃນຕອນບ່າຍວັນທີ18 ພຶດສະພາ ເຮືອບິນໂດຍສານໂບອິ້ງ 737 ຂອງກູບາ ປະສົບອຸບັດຕິເຫດຕົກໃນທົ່ງຕິດກັບປ່າໃກ້ກັບສະໜາມບິນສາກົນ Jose Martiຂອງນະຄອນຫລວງຮາວານາ ໃນວັນສຸກຜ່ານມາ ຫລັງຈາກທີ່ບິນຂື້ນຈາກສະໜາມບິນ ໃນນະຄອນຫລວງຮາວານາ ເພື່ອໄປ ເມືອງHolguin. ເອພີລາຍງານວ່າ ເຮືອບິນໂດຍສານໂບອິ້ງ 737 ບັນທຸກຜູ້ໂດຍສານ 104 ຄົນ…
ຕາມຂ່າວຈາກຊິອາໄອ ໃຫ້ຮູ້ວ່າ: ວັນທີ 16 ພຶດສະພານີ້, ຢູ່ນະຄອນຫຼວງໂຊເຟຍປະເທດບຸນກາລີ ທ່ານໂດນັນ ທູສ ປະທານມົນຕີເອີຣົບໄດ້ຮຽກຮ້ອງໃຫ້ສະຫະພາບເອີຣົບຮ່ວມກັນ ເພື່ອຄັດຄ້ານອາເມລິກາຖອນອອກຈາກສັນຍານິວເຄຼຍອີຣານ. ທ່ານກ່າວວ່າ: ຜູ້ນຳບັນດາປະເທດສະຫະພາບເອີຣົບຢ້ຳວ່າ ຂໍພຽງແຕ່ອີຣານຮັກສາສັນຍານິວເຄຼຍອີຣານແລ້ວ, ສະຫະພາບເອີຣົບກໍຈະຮັກສາເຊັ່ນດຽວກັນ. ສັນຍານິວເຄຼຍອີຣານມີຜົນປະໂຫຍດຕໍ່ຄວາມໝັ້ນຄົງຂອງທະວີບເອີຣົບ ກໍຄືທົ່ວໂລກ, ສະນັ້ນ ສະຫະພາບເອີຣົບຕ້ອງຮັກສາສັນຍານີ້. ສະຫະພາບເອີຣົບຄວນເຮັດທຸກວິທີເພື່ອປ້ອງກັນບໍລິສັດເອີຣົບບໍ່ໃຫ້ໄດ້ຮັບຜົນກະທົບຈາກການຖອນອອກຈາກສັນຍານິວເຄຼຍອີຣານຂອງອາເມລິກາ. ທ່ານກ່າວຕື່ມວ່າ:…
ທ່ານກິມເກກວນ ຮອງລັດຖະມົນຕີຜູ້ທີໜຶ່ງກະຊວງການຕ່າງປະເທດ ສປປ ເກົາຫຼີຖະແຫຼງໃນວັນທີ 16 ພຶດສະພານີ້ວ່າ, ຖ້າລັດຖະບານທຣຳບັງຄັບໃຫ້ ສປປ ເກົາຫຼີປະລະນິວເຄຼຍແຕ່ຝ່າຍດຽວ, ສປປ ເກົາຫຼີອາດຈະພິຈາລະນາຄືນວ່າຈະເຂົ້າຮ່ວມການພົບປະລະຫວ່າງຜູ້ນຳ ສປປ ເກົາຫຼີ-ອາເມລິກາຫຼືບໍ່. ທ່ານກິມເກກວນກ່າວວ່າ, ກ່ອນທີ່ຈະຈັດການພົບປະລະຫວ່າງຜູ້ນຳ ສປປ ເກົາຫຼີກັບອາເມລິກາ, ອາເມລິກາໄດ້ກ່າວຖ້ອຍຄວາມຮຸນແຮງທີ່ສຸດຢ່າງບັງອາດຕໍ່ຄູ່ການພົບປະ ເປັນການກະທຳທີ່ບໍ່ເໝາະສົມທີ່ສຸດ. ກ່ອນໜ້ານີ້,…
ຢູ່ໃນຫ້ອງໜັງສືຂອງທ່ານເລຂາທິການໃຫຍ່ສີຈິ້ນຜິງ, ມີຮູບຖ່າຍໃບໜຶ່ງເຊິ່ງໄດ້ບັນທຶກຄວາມຊົງຈຳເມື່ອຄັ້ງທ່ານສີຈິ້ນຜິງຈູງມືກັບທ່ານນາງຊີຊິນຜູ້ເປັນແມ່ຍ່າງຫຼິ້ນຢູ່ໃນສວນສາທາລະນະ. ກະຕັນຍູຕໍ່ພໍ່ແມ່, ຖືສຳຄັນນຳຄວາມຮັກແພງໃນຄອບຄົວ “ແມ່ນຄວາມຮູ້ສຶກຕໍ່ຄອບຄົວທີ່ທ່ານສີຈິ້ນຜິງຍຶດໝັ້ນໄວ້ໃນໃຈສະເໝີ.” ຄວາມເປັນຫ່ວງຂອງແມ່: “ດວງໃຈຂອງແມ່” ພໍ່ແມ່ຂອງທ່ານສີຈິ້ນຜິງເປັນນັກປະຕິວັດເກົ່າ ແລະສະມາຊິກພັກຜູ້ອາວຸໂສ. ປີ 1962 ທ່ານຊີຈຸ້ງຊຸນພໍ່ຂອງທ່ານສີຈິ້ນຜິງຖືກໃສ່ຮ້າຍທາງດ້ານວຽກງານ, ແມ່ຈິ່ງພາສີຢວນຜິງທີ່ເປັນລູກຫຼ້າໄປເຮັດວຽກຢູ່ນິຄົມກະເສດແຫ່ງໜຶ່ງທີ່ແຂວງເຫີໜານ, ເອື້ອຍຂອງທ່ານສີຈິ້ນຜິງສອງຄົນຖືກສົ່ງໄປອອກແຮງງານຢູ່ຄ້າຍທະຫານທີ່ຫ່າງໄກສອກຫຼີກ, ທ່ານສີຈິ້ນຜິງເອງກໍ່ໄດ້ເດີນທາງໄປອອກແຮງງານທີ່ພາກເໜືອແຂວງສ້ານຊີ.ສະມາຊິກໃນຄອບຄົວດຽວກັນຈຳເປັນຕ້ອງພັດພາກຈາກກັນໄປຢູ່ຄົນລະບ່ອນລະທີ່ ຜູ້ເປັນກໍ່ສຸດທີ່ເປັນຫ່ວງນຳລູກທຸກຄົນ, ແມ່ໄດ້ຫຍິບຖົງໃສ່ດ້າຍ ແລະ ເຂັມຖົງໜຶ່ງ ຢູ່ເທິງຖົງແມ່ໄດ້ແສ່ວສະຫຼັກໂຕໜັງສືຈີນສີແດງ…
ວັນທີ 16 ພຶດສະພານີ້, ສຳນັກຂ່າວສານສູນກາງເກົາຫຼີໄດ້ແຈ້ງຂ່າວວ່າ: ເນື່ອງຈາກສ.ເກົາຫຼີ ແລະອາເມລິກາເປີດການຊ້ອມຮົບຮ່ວມຂະໜາດໃຫຍ່ທີ່ເປັນການກະທຳເກາະຜິດ ແລະເປັນປໍລະປັກຕໍ່ສປປ.ເກົາຫຼີໃນຫວ່າງໆນີ້, ເຮັດໃຫ້ສປປ.ເກົາຫຼີຈຳເປັນຕ້ອງຢຸດຕິການເຈລະຈາລະດັບສູງລະຫວ່າງສປປ.ເກົາຫຼີ ແລະສ.ເກົາຫຼີໃນວັນທີ 16 ພຶດສະພານີ້. ແລະອາເມລິກາກໍຄວນເປັນຫ່ວງຕໍ່ການພົບປະລະຫວ່າງຜູ້ນຳສປປ.ເກົາຫຼີ ແລະອາເມລິກາທີ່ຈະມາເຖິງນີ້. ຕາມຂ່າວແຈ້ງວ່າ: ສ.ເກົາຫຼີ ແລະອາເມລິກາໄດ້ເລີ່ມການຊ້ອມຮົບຮ່ວມຂະໜາດໃຫຍ່ພາຍໃນທົ່ວປະເທດສ.ເກົາຫຼີທີ່ແນໃສ່ສປປ.ເກົາຫຼີແຕ່ວັນທີ 11 ພຶດສະພານີ້ ເຊິ່ງເປັນການກະທຳຜິດຕໍ່ “ຖະແຫຼງການປານມູນຈອມ”…
(VOVWORLD) -ຂໍ້ຕົກລົງຂອງອາເມລິກາ ກ່ຽວກັບເລື່ອງຍົກຍ້າຍສະຖານທູດປະເທດນີ້ ປະຈຳ ອິດສະຣາແອນ ໄປຍັງ Jerusalem ໄດ້ກໍ່ຄວາມເຄັ່ງຕຶງຢູ່ພາກພື້ນຕາເວັນອອກກາງນີ້ຂຶ້ນຕື່ມ ແລະ ເຮັດໃຫ້ວິວັດທະນາການສັນຕິພາບເຊິ່ງເຄີຍຍຸດທະສາດຢູ່ພາກພື້ນນີ້ນັບມື້ນັບຫຍຸ້ງຍາກກວ່າ. ວັນທີ 14 ພຶດສະພາ, ຫຼາຍປະເທດໃນໂລກໄດ້ສະແດງຄວາມວິຕົກກັງວົນຕໍ່ເລື່ອງ ອາເມລິກາ ເປີດສະຫຼອງສຳນັກງານອົງການທຸຕານຸທູດປະຈຳ ເຢຣູຊາເລັມJerusalem . ທ່ານເລຂາທິການໃຫຍ່ສະຫະພັນອາຣັບ (AL)…


text:
ຫວຽດນາມ ແລະ ລາວເພີ່ມທະວີການພົວພັນມິດຕະພາບທີ່ເປັນມູນເຊື້ອ
ໂດຍຮັບຄຳເຊີນຂອງທ່ານນາງຮອງປະທານປະເທດ ຫງວຽນທິຢວານ, ທ່ານຮອງປະທານປະເທດ ສປປ ລາວ ບຸນຍັງ ວໍລະຈິດ, ໄດ້ມາຢ້ຽມຢາມຫວຽດນາມ ຢ່າງເປັນທາງການໃນລະຫວ່າງວັນທີ 6-8/7. ທີ່ການເຈລະຈາທີ່ດຳເນີນໃນຕອນເຊົ້າວັນທີ 7/7, ການນຳສອງປະເທດຢືນຢັນວ່າ, ຍາມໃດກໍ່ຖືເປັນສຳຄັນການປັບປຸງ ແລະ ເພີ່ມທະວີການພົວພັນມິດຕະພາບທີ່ເປັນມູນເຊື້ອ, ຄວາມສາມັກຄີແບບພິເສດ, ການຮ່ວມມືຮອບດ້ານຫວຽດນາມ - ລາວ. ສອງຝ່າຍເຫັນດີສືບຕໍ່ແລກປ່ຽນການຢ້ຽມຢາມລະຫວ່າງການນຳຂັ້ນສູງສອງປະເທດ; ສົມທົບກັນຜັນຂະຫຍາຍບັນດາຂໍ້ຕົກລົງທີ່ບັນລຸໄດ້ໃນກອງປະຊຸມຄັ້ງທີ 37 ຄະນະກຳມະການລະຫວ່າງລັດຖະບານຫວຽດນາມ - ລາວຢ່າງມີປະສິດທິຜົນ; ພ້ອມທັງກະກຽງໃຫ້ກອງປະຊຸມຄັ້ງທີ 38 ຂອງຄະນະກຳມະການລະຫວ່າງລັດຖະບານຫວຽດນາມ - ລາວ, ເຊິ່ງຄາດວ່າຈະຈັດຕັ້ງໃນທ້າຍປີ 2015 ຢູ່ລາວ ເປັນຢ່າງດີ. ສອງຝ່າຍສືບຕໍ່ສົມທົບກັນຈັດຕັ້ງການເຄື່ອນໄຫວຕ່າງໆ ເພື່ອສະເຫຼີມສະຫຼອງບັນດາເຫດການທີ່ຍັງເຫຼືອໃນປີ 2015 ໃຫ້ດີ. ຜັນຂະຫຍາຍຂໍ້ຕົກລົງຮ່ວມມືລະຫວ່າງກະຊວງການຕ່າງປະເທດຂອງສອງປະເທດເປັນຢ່າງດີ. ພ້ອມທັງຜັນຂະຫຍາຍສັນຍາການຄ້າໃໝ່ ແລະ ສັນຍາການຄ້າຊາຍແດນຫວຽດນາມ - ລາວ ຢ່າງມີປະສິດທິຜົນ; ຍູ້ແຮງບັນດາໂຄງການເຊື່ອມຕໍ່ການຄົມມະນາຄົນຂົນສົ່ງ ແລະ ພະລັງງານ; ເພີ່ມທະວີການຜັນຂະຫຍາຍບັນດາໂຄງການລົງທຶນຂອງຫວຽດນາມ ຢູ່ລາວ ແລະ ສົມທົບກັນກວດກາບັນດາໂຄງການລົງທຶນເພື່ອແກ້ໄຂຄວາມຫຍຸ້ງຍາກ, ຕິດຂັດໃຫ້ບັນດາວິສາຫະກິດຫວຽດນາມ ທີ່ພວມເຄື່ອນໄຫວຢູ່ລາວ ຢ່າງທັນການ…
ສອງຝ່າຍເຫັນດີເພີ່ມທະວີການພົວພັນຮ່ວມມືອັນດີງາມທີ່ບັນດາເວທີປາໄສສາກົນ ແລະ ພາກພື້ນ; ສົມທົບກັນຢ່າງແໜ້ນແຟ້ນກັບບັນດາປະເທດອາຊຽນອື່ນໆ, ກໍ່ສ້າງປະຊາຄົມອາຊຽນໃຫ້ສຳເລັດໃນທ້າຍປີ 2015. ສອງຝ່າຍເຫັນດີຮັກສາສັນຕິພາບ, ສະຖຽນລະພາບ, ຄວາມສະຫງົບປອດໄພໃນການເດີນທະເລ, ການບິນຢູ່ທະເລຕາເວັນອອກບົນພື້ນຖານກົດໝາຍສາກົນ, ສົນທິສັນຍາສະຫະປະຊາຊາດ ກ່ຽວກັບກົດໝາຍວ່າດ້ວຍທະເລປີ 1982… ທ່ານນາງຮອງປະທານປະເທດ ຫງວຽນທິຢວານ ຢືນຢັນວ່າ, ຫວຽດນາມ ຈະສະໜັບສະໜູນລາວ ຮັບຜິດຊອບໜ້າທີ່ເປັນປະທານອາຊຽນໃນປີ 2016 ສຳເລັດຜົນ.
(ແຫຼ່ງຄັດຈາກ VOV)


text:
ກ່ຽວກັບທະນາຄານ
ທະນາຄານຮ່ວມພັດທະນາໄດ້ຖືກສ້າງຕັ້ງຂື້ນເມື່ອໃນວັນທີ 3 ຕຸລາ 1989 ໂດຍການຮ່ວມທຶນລະຫວ່າງ ທະນາຄານ ແຫ່ງ ສປປ ລາວ ຖືຮຸ້ນ 30% ແລະ ນັກ ທຸລະກິດໄທ ຖືຮຸ້ນ 70%.
ໃນວັນທີ 15 ມິຖຸນາ ປີ 2010 ທະນາຄານ ແຫ່ງ ສປປ ລາວ ໄດ້ໂອນຮຸ້ນຂອງ ຕົນໃຫ້ແກ່ ນັກທຸລະກິດໄທ 100% ແລະ ທະນາຄານຮ່ວມພັດທະນາກໍ່ໄດ້ກາຍເປັນ ທະນາຄານທີ່ລົງທຶນ ໂດຍຕ່າງປະເທດ 100%.
ໃນວັນທີ 18 ຕຸລາ ປີ 2012 ຜູ້ຖືຮຸ້ນໄທໄດ້ຂາຍຮຸ້ນຂອງຕົນທັງໝົດໃຫ້ແກ່ ນັກລົງທຶນພາຍໃນ ແລະ ທະນາຄານຮ່ວມພັດທະນາ ໄດ້ກາຍເປັນທະນາຄານ ເອກະຊົນລາວ 100% ໂດຍການເປັນປະທານສະພາຜູ້ບໍລິຫານທ່ານ ເອກະພັນ ພະພິທັກ ນັກທຸລະກິດໜຸ່ມໄຟ ແຮງ ເຊິ່ງມີປະສົບການໃນການບໍລິຫານໃນກຸ່ມບໍ ລິສັດສີເມືອງກຼຸບ ພ້ອມທັງຄະນະທີ່ປຶກສາດ້ານເສດຖະກິດຈາກປະເທດໄທ ໂດຍການເປັນຫົວໜ້າທີ່ປຶກສາແມ່ນ ທ່ານ ດຣ ວິວັດ ກິດຕິພົງໂກສົນ ເຊິ່ງຈົບການສຶກສາລະດັບປະລິນຍາເອກມີປະສົບການໃນການບໍລິຫານງານ 40 ກວ່າປີ, ເຄີຍເປັນຮອງ ປະທານການຕະຫຼາດ ທະນາຄານຊິຕີ້ແບັງກຸງເທບ ແລະ ຜູ້ຊ່ວຍຜູ້ຈັດການໃຫຍ່ທະນາຄານໄທພານິດ ມະຫາຊົນຈຳກັດ.
ທີມຜູ້ບໍລິຫານຊຸດໃໝ່ຂອງທະນາຄານຮ່ວມພັດທະນາ ປະກອບດ້ວຍ ທ່ານ ສູນທອນ ຈັນທະວົງ ເປັນຜູ້ອຳນວຍການໃຫຍ່ ຊຶ່ງມີຄຸນນະວຸດລະດັບປະລິນ ຍາໂທ ແລະ ມີປະສົບການໃນການບໍລິຫານທຸລະກິດໃນຂະແໜງການບໍລິຫານການເງິນ, ທີ່ປຶກສາບັນຊີ -ກວດສອບບັນຊີ, ທີ່ປຶກສາກົດໝາຍ ຫຼາຍກວ່າ 20 ປີ ຊຶ່ງເປັນໜຶ່ງໃນຜູ້ບໍລິຫານເປັນທີ່ຍອມຮັບທັງພາຍໃນແລະຕ່າງປະເທດ ນອກ ຈາກນັ້ນ ຍັງມີຮອງອຳນວຍການໄດ້ແກ່ ທ່ານ ຄຳຮູ້ ທອງທະວີ, ທ່ານ ນາງ ພອນສະໄໝ ສຸຂະຜົນ, ທ່ານ ບຸນສະຫວ່າງ ພິລາໄຊພິທັກ ເຊິ່ງມີຄຸນນະວຸດລະດັບປະລິນຍາໂທທັງໝົດ ແລະ ມີປະສົບການດ້ານການບໍລິຫານທະນາຄານຫຼາຍກວ່າ 20 ປີ. ທະນາຄານຮ່ວມພັດທະນາໃຫ້ການບໍລິການການເງິນແບບຄົບວົງຈອນ ພ້ອມທັງຍົກລະດັບການບໍລິການໃຫ້ເປັນທີ່ຍອມຮັບຂອງສັງຄົມລາວ ແລະ ກ້າວສູ່ສາ ກົນຢ່າງຮອບດ້ານ. ມາເຖິງປະຈຸບັນທະນາຄານ ຮ່ວມພັດທະນາ ແມ່ນໄດ້ເປີດໜ່ວຍບໍລິການເກືອບທົ່ວປະ ເທດ ເພື່ອໃຫ້ການບໍລິການດ້ານການເງິນຢ່າງຮອບ ດ້ານດ້ວຍບໍລິການທີ່ຄົບຖ້ວນ ແລະ ຫຼາກຫຼາຍເຊັ່ນບໍລິການເງິນຝາກທີ່ສາມາດເປີດໄດ້ທັງສະກຸນເງິນກີບ, ບາດ ແລະ ໂດລາສະຫະລັດ ເຊິ່ງ ຄິດໄລ່ອັດຕາດອກເບ້ຍໃຫ້ແບບລາຍເດືອນ. ບໍລິການສິນເຊື່ອທີ່ຄວບຄຸມ ທຸກຄວາມຕ້ອງການຂອງລູກຄ້າໃນຍຸກປະຈຸບັນພ້ອມທັງແນໃສ່ເປົ້າໝາຍທີ່ເປັນທາງເລືອກໃຫ້ແກ່ຜູ້ປະ ກອບການທຸລະກິດຂະໜາດໃຫຍ່ ຂະໜາດກາງ ແລະ ຂະໜາດ ນ້ອຍ ສາມາດ ເຂົ້າສູ່ແຫຼ່ງທຶນທີ່ໝັ້ນຄົງ, ບໍລິການແລກປ່ຽນເງິນຕາພ້ອມທັງໂອນພາຍໃນ ແລະ ແລະຕ່າງປະເທດເຊິ່ງມີທັງແບບທົ່ວໄປແບບ swift ທີ່ສາມາດໂອນໄປທົ່ວໂລກ ແລະໂອນເງິນແບບລະຫັດ 8 ໂຕເລກ MoneyGram, ບໍລິການໜັງສືຄ້ຳປະ ກັນ ເພື່ອຄວາມໜ້າເຊື່ອຖືຂອງທ່ານໃນການປະກອບທຸລະກິດ ແລະ ເດີນທາງໄປຕ່າງປະເທດບໍລິການບັດສາກົນ VISA , Debit visa ທີ່ສາມາດນຳໃຊ້ໄດ້ທົ່ວໂລກ ບໍລິການເຄື່ອງຮູດບັດ EDC ທີ່ເປັນລູກຄ້າທະນາຄານ ແລະບັດເງິນສົດສາກົນສາມາດຊື້ສິນຄ້າໄດ້ສະດວກສະບາຍ ໂດຍບໍ່ຕ້ອງຈຳເປັນຖືເງິນສົດບໍລິການ ATM ທີ່ສາມາດຖອນຈາກບັນຊີທະນາຄານຮ່ວມພັດທະນາໄດ້ຕະຫຼອດ 24ຊົ່ວໂມງບໍລິການບັນຊີເງິນເດືອນ ສຳລັບພາກລັດ ແລະ ເອກະຊົນ.
ໃນອານາຄົດອັນໃກ້ນີ້ທະນາຄານຮ່ວມພັດທະນາຈະເພີ່ມບໍລິການໃໝ່ໃຫ້ມີຄວາມຫຼາກຫຼາຍຂື້ນກວ່າເກົ່າທີ່ຈະເສີມສ້າງເຕັກໂນໂລຊີທີ່ຈະພາໃຫ້ລູກຄ້າມີຄວາມຄ່ອງຕົວໃນການໃຊ້ບໍລິການທະນາຄານຮ່ວມພັດທະນາ ເຊັ່ນ: ບັດ ATM ໜຶ່ງບັດສາມາດຖອນໄດ້ 4 ບັນ ຊີ, ການຊຳລະຄ່ານ້ຳປະປາ, ຄ່າໄຟຟ້າ, ຄ່າໂທລະ ສັບ ແລະຊື້ບັດເຕີມເງິນໂດຍຜ່ານຕູ້ATM ພ້ອມດຽວກັນນັ້ນທະນາຄານຮ່ວມພັດທະ ນາ ຍັງນຳໃຊ້ລະບົບ E-Banking, I-Banking ໃນການໂອນເງິນ ແລະ ຊຳລະ ຄ່າສິນຄ້າ ເຊິ່ງປຽບສະເໝືອນມີທະນາຄານຢູ່ກັບທ່ານ 24 ຊົ່ວໂມງ ເຊິ່ງທ່ານສາມາດກວດກາຄວາມເຄື່ອນໄຫວຂອງບັນຊີ, ໂອນເງິນພາຍໃນບັນຊີ ແລະຊຳລະຄ່ານ້ຳ, ຄ່າໄຟຟ້າ, ຄ່າໂທລະສັບ ໂດຍຜ່ານມືຖືຂອງທ່ານ.
ສຳນັກງານໃຫຍ່ ທະນາຄານຮ່ວມພັດທະນາ ຕັ້ງຢູ່ຖະໜົນ ລ້ານຊ້າງ ເລກທີ 82, ນະຄອນຫຼວງວຽງຈັນ, ສປປ ລາວ. ປະຈຸບັນທະນາ ຄານຮ່ວມພັດທະນາ ໄດ້ຂະ ຫຍາຍໜ່ວຍບໍລິການແລ້ວ 13 ໜ່ວຍ ເຊິ່ງຕັ້ງຢູ່ ທາດຫລວງ, ຫຼວງພະບາງ, ສີໄຄ, ວັງວຽງ, ປາກເຊ, ທ່າ ແຂກ, ສະຫວັນນະເຂດ, ປາກຊັນ, ຕົ້ນເຜີ້ງ(ບໍ່ແກ້ວ), ຫ້ວຍຊາຍ, ໄຊຍະບູລີ, ອຸດົມໄຊ, ຫຼວງນ້ຳທາ.
ໃນປີ 2014 ນີ້ ທະນາຄານໄດ້ຂະຫຍາຍໜ່ວຍບໍລິການໃໝ່ເພີ່ມອີກ ຄື: ແຂວງຫົວພັນ, ຊຽງຂວາງ, ລາວບາວ, ເຊໂນ, ດົງໂດກ, ຊ້າງຄູ້, ໜອງໜ້ຽວ…ແລະ ຈະກຳລັງຂະຫຍາຍເຄືອຂ່າຍໄປທາງພາກໃຕ້ຢ່າງບໍ່ຢຸດຢັ້ງ. ເຊິ່ງແນໃສ່ບໍລິການທີ່ເປັນ ເລີດຕອບສະຫນອງທັງພາຍ ໃນ ແລະ ຕ່າງປະເທດ ເປັນແຫລ່ງທຶນທີ່ໝັ້ນຄົງ ໃນການລົງທຶນທຸລະກິດ ໂດຍການບໍລິການຈາກ ບຸກຄະລາກອນທີ່ມີຄວາມຊ່ຽວຊານ ສະເພາະດ້ານເນັ້ນການບໍລິ ການທີ່ເປັນມິຕິໃໝ່ ໃນ ສ.ປ.ປ.ລາວ ທີ່ໃສ່ໃຈທຸກລາຍລະອຽດ ຕ້ອນຮັບທຸກລະດັບດ້ວຍພະນັກງານຄຸນນະ ພາບທີ່ ຮັກໃນວຽກງານບໍລິການ. ເມື່ອທຸກທ່ານເຂົ້າ ມານຳໃຊ້ ບໍລິການທະນາຄານຮ່ວມພັດທະນາຈະໄດ້ຮັບຄວາມໝັ້ນໃຈ ແລະ ປະທັບ ໃຈໃນບໍລິການຂອງພວກເຮົາ.
“ທະນາຄານຮ່ວມພັດທະນາ ພັດທະນາສູ່ຄວາມສຳເລັດທີ່ໝັ້ນຄົງ”


text:
ວັນທີ 1 ກັນຍານີ້,ທ່ານນາງຮວ້າຊຸ່ນຢີງ ໂຄສົກກະຊວງການຕ່າງປະເທດຈີນກ່າວໃນກອງປະຊຸມຂ່າວວ່າ: ກອງປະຊຸມໜ່ວຍງານປະສົມເພື່ອຜັນຂະຫຍາຍ"ຖະແຫຼງການແຫ່ງການປະພຶດຂອງບັນດາຝ່າຍໃນທະເລຈີນໃຕ້"ຄັ້ງທີ 22 ໄດ້ຈັດຂຶ້ນຢູ່ຟີລິບປິນໃນວັນທີ 30 ສິງຫາແລ້ວນີ້. ກອງປະຊຸມໄດ້ດຳເນີນໄປຢ່າງມີໄມຕີຈິດມິດຕະພາບ, ຈະເປັນການເລີ່ມຕົ້ນທີ່ດີສຳລັບການປຶກສາຫາລືກ່ຽວກັບ"ກົດແຫ່ງການປະພຶດຢູ່ທະເລຈີນໃຕ້".
ທ່ານນາງຮວ້າຊຸ່ນຢີງຍັງກ່າວຕື່ມວ່າ: ວັນທີ 30 ສິງຫາແລ້ວນີ້, ຈີນແລະປະເທດໃນອາຊຽນໄດ້ຈັດກອງປະຊຸມໜ່ວຍງານປະສົມຄັ້ງທີ 22 ຢູ່ນະຄອນຫຼວງມະນີລາປະເທດຟີລິບປີນກ່ຽວກັບການປະຕິບັດ"ຖະແຫຼງການ ແຫ່ງການປະພຶດຂອງບັນດາຝ່າຍໃນທະເລຈີນໃຕ້". ກອງປະຊຸມເທື່ອນີ້ມີຈຸດປະສົງເພື່ອຜັນຂະຫຍາຍບາດກ້າວທີ 2 ໃນໂຄງຄວາມຄຶດ" 3 ບາດກ້າວ"ກ່ຽວກັບການປຶກສາຫາລື"ກົດແຫ່ງການປະພຶດຢູ່ທະເລຈີນໃຕ້"ທີ່ທ່ານຫວາງອີ້ ລັດຖະມົນຕີກະຊວງການຕ່າງປະເທດຈີນໄດ້ສະເໜີໃນກອງປະຊຸມລັດຖະມົນຕີການຕ່າງປະເທດຈີນ-ອາຊຽນຫວ່າງກ່ອນນີ້, ກອງປະຊຸມດຳເນີນໄປຢ່າງມີໄມຕີຈິດມິດຕະພາບ. ບັນດາຝ່າຍໄດ້ແລກປ່ຽນຄວາມຄິດຄວາມເຫັນຢ່າງກົງໄປກົງມາແລະເລິກເຊິ່ງໂດຍໝູນອ້ອມຫົວຂໍ້ຕ່າງໆເຊັ່ນ ການປະຕິບັດ"ຖະແຫຼງການ",ການປຶກສາຫາລື"ກົດແຫ່ງການປະພຶດ,ການຮ່ວມມືຕົວຈິງທາງທະເລແລະອື່ນໆ, ແລະໄດ້ກຳນົດຫຼັກການ ຊ່ອງທາງ ຮູບການ ແລະກົນໄກເຮັດວຽກຂອງການປຶກສາຫາລື"ກົດແຫ່ງການປະພຶດ"ໄລຍະຕໍ່ໄປ, ແລະໄດ້ມີຄວາມຮັບຮູ້ທີ່ເປັນເອກະພາບກັນ. ນີ້ຈະເປັນການເລີ່ມຕົ້ນທີ່ດີສຳລັບການປຶກສາຫາລື"ກົດແຫ່ງການປະພຶດ"ໄລຍະຕໍ່ໄປ. ກ່ອນໄຂກອງປະຊຸມ, ຊ່ຽວຊານ ນັກວິຊາການຂອງຝ່າຍຕ່າງໆຍັງໄດ້ຈັດງານສຳມະນາສະເພາະໂດຍສຸມໃສ່ບັນຫາການຮ່ວມມືຕົວຈິງທາງທະເລ ແລະໄດ້ມີຄວາມຮັບຮູ້ທີ່ເປັນເອກະພາບກັນຢ່າງກວ້າງຂວາງ.


text: ຕາມຂ່າວCRI: ຕອນບ່າຍວັນທີ19ຕຸລານີ້, ກອງປະຊຸມລັດຖະມົນຕີອາຊຽນຮັບຜິດຊອງວຽກງານແມ່ຍິງຄັ້ງທີໜຶ່ງ ຫຼື AMMW ທີ່ຈັດຂຶ້ນຢູ່ນະຄອນຫຼວງວຽງຈັນ ໄດ້ປິດລົງດ້ວຍຜົນສຳເລັດຢ່າງຈົບງາມ, ຄະນະຜູ້ແທນຈາກບັນດາປະເທດອາຊຽນທີ່ຮ່ວມປະຊຸມ ໄດ້ແລກປ່ຽນຄຳຄິດຄຳເຫັນ ກ່ຽວກັບບົດຮຽນແລະສິ່ງທ້າທາຍຂອງວຽກງານແມ່ຍິງ, ປຶກສາຫາລືກ່ຽວກັບບົດລາຍງານຂອງກອງປະຊຸມຄະນະກຳມາທິການແມ່ຍິງອາຊຽນຄັ້ງທີ11, ແລະກອງປະຊຸມຄະນະກຳມາທິການແມ່ຍິງອາຊຽນກັບຈີນ ຍີ່ປຸ່ນແລະສ.ເກົາຫຼີ. ຫຼັງກອງປະຊຸມ, ໄດ້ປະກາດ ຖະແຫຼງການວຽງຈັນ ກ່ຽວກັບ“ການສົ່ງເສີມບົດບາດຍິງ-ຊາຍ ແລະການເປັນຄູ່ຮ່ວມມືຂອງແມ່ຍິງອາຊຽນເພື່ອສິ່ງແວດລ້ອມແບບຍືນຍົງ” .


text:
ສະໄໝທີ່ IV
ຄະນະບໍລິຫານງານພັກແຂວງ ສະໄໝທີ IV
ກອງປະຊຸມໃຫຍ່ ອົງຄະນະພັກແຂວງຊຽງຂວາງ ສະໄໝທີ IV ເດືອນ 01 ປີ 1998
ສະຖານທີ່ ສະໂມສອນ ໂຮງຮຽນການເມືອງ ແລະ ການປົກຄອງແຂວງ
1. ສະຫາຍ ນາງ ບຸນເພັງ ມູນໂພໄຊ ເລຂາພັກແຂວງ ເຈົ້າແຂວງແຂວງຊຽງຂວາງ
2. ສະຫາຍ ສີວອນ ຢ່າຢົງເຢຍ ຮອງເລຂາພັກແຂວງ ຮອງເຈົ້າແຂວງ
3. ສະຫາຍ ກົງໄຊ ນວນທະສິງ ກຳມະການປະຈຳພັກແຂວງ ປະທານກວດກາພັກ-ລັດ
4. ສະຫາຍ ພັອ ສົມໃຈຫາ ກຳມະການປະຈຳພັກແຂວງ ຫົວໜ້າ ປກສ ແຂວງ
5. ສະຫາຍ ເຮືອງວິໄລ ສໍສຳພັນໄຊ ກຳມະການປະຈຳພັກແຂວງ ຮອງເຈົ້າແຂວງ
6. ສະຫາຍ ວຽງຖະໜອມ ພົມມະຈັນ ກຳມະການປະຈຳພັກແຂວງ ຫົວໜ້າພະແນກການຄ້າແຂວງ
7. ສະຫາຍ ຄຳດີ ອ່ອນລາວົງ ກຳມະການປະຈຳພັກແຂວງ ຊີ້ນຳວຽກງານອົງການຈັດຕັ້ງມະຫາຊົນ
8. ສະຫາຍ ສາຍທອງ ວົງລໍຄຳ ກຳມະການປະຈຳພັກແຂວງ ຫົວໜ້າພະແນກສືກສາແຂວງ
9. ສະຫາຍ ຄຳກ້ອນ ຜາຍອຸດອນ ກຳມະການພັກແຂວງ ຮອງເຈົ້າແຂວງ
10. ສະຫາຍ ຄຳປ່ຽນ ສີນວນທອງ ກຳມະການພັກແຂວງ ຫົວໜ້າຄະນະຈັດຕັ້ງແຂວງ
11. ສະຫາຍ ທອງສີ ສາຍທະລາ ກຳມະການພັກແຂວງ ຫົວໜ້າໂຄສະນາອົບຮົມແຂວງ
12. ສະຫາຍ ພັທ ໄມຄຳ ສີວົງສາ ກຳມະການພັກແຂວງ ຫົວໜ້າການເມືອງ ກອງບັນຊາການທະຫານແຂວງ
13. ສະຫາຍ ບຸນມາ ສິມມະວົງ ກຳມະການພັກແຂວງ ຫົວໜ້າພະແນກ ຄົມມະນາຄົມຂົນສົ່ງ, ໄປສະນີ ແລະ ກໍ່ສ້າງແຂວງ
14. ສະຫາຍ ພັທ ສົມວັນດີ ສີສຸພັນ ກຳມະການພັກແຂວງ ຮອງຫົວໜ້າ ປກສ ແຂວງ
15. ສະຫາຍ ນາງ ໄມວົງ ເທບທິລາດ ກຳມະການພັກແຂວງ ປະທານສະຫະພັນແມ່ຍິງແຂວງ
16. ສະຫາຍ ວັນທອງ ຈັນທະວົງ ກຳມະການພັກແຂວງ ຫົວໜ້າພະແນກ ຖະແຫຼງຂ່າວ ແລະ ວັດທະນາທຳແຂວງ
17. ສະຫາຍ ອ່ອນຕາ ເພັງວົງສອນ ກຳມະການພັກແຂວງ ເລຂາພັກເມືອງ-ເຈົ້າເມືອງໆຄຳ
18. ສະຫາຍ ອິນທະວົງ ທຳມະວອນ ກຳມະການພັກແຂວງ ເລຂາພັກເມືອງ-ເຈົ້າເມືອງໆໜອງແຮດ
19. ສະຫາຍ ພັທ ບຸນມີ ສີວົງຄຳ ກຳມະການພັກແຂວງ ເລຂາພັກເມືອງ-ເຈົ້າເມືອງໆຄູນ
20. ສະຫາຍ ຄຳປານ ນັນທະວົງ ກຳມະການພັກແຂວງ ເລຂາພັກເມືອງ-ເຈົ້າເມືອງໆພູກູດ
21. ສະຫາຍ ຄຳເຝືອ ເພັດລາວົງ ກຳມະການພັກແຂວງ ເລຂາພັກເມືອງ-ເຈົ້າເມືອງໆຜາໄຊ
22. ສະຫາຍ ຈັນດີ ປະຖຳມະວົງສາ ກຳມະການພັກແຂວງ ເລຂາພັກເມືອງ-ເຈົ້າເມືອງໆໝອກ
23. ສະຫາຍ ບຸນແຍ້ມ ສາຍສີດາວົງ ກຳມະການພັກແຂວງ ເລຂາພັກເມືອງ-ເຈົ້າເມືອງໆແປກ


text:
ກຸ່ມບໍລິສັດນ້ຳມັນອາຍແກສ ຫວຽດນາມ ເຊັນຂໍ້ຕົກລົງຮ່ວມມືກັບ MurphyOil ອາເມລິກາ
ການເຮັດວຽກລະຫວ່າງ Petrovietnam ແລະ ExxonMobil
(ພາບ: cafef.vn)
ທ່ານປະທານສະພາສະມາຊິກກຸ່ມບໍລິສັດນ້ຳມັນອາຍແກສ ຫວຽດນາມ (Petrovietnam) ຫງວຽນຊວນເຊີນ ພ້ອມກັບທ່ານປະທານທັງເປັນຜູ້ອຳນວຍການໃຫຍ່ກຸ່ມບໍລິສັດ Murphy Oil ອາເມລິກາ Roger W. Jenkins ຫາກໍເຊັນຂໍ້ຕົກລົງຮ່ວມມື (MOU) ລະຫວ່າງ 2 ກຸ່ມບໍລິສັດເພື່ອແນໃສ່ຊຸກຍູ້ບັນດາກາລະໂອກາດຮ່ວມມືລະຫວ່າງ Murphy Oil ແລະ ກຸ່ມບໍລິສັດນ້ຳມັນອາຍແກສ ຫວຽດນາມ ຢູ່ບັນດາໂຄງການນ້ຳມັນອາຍແກສ ຢູ່ ຫວຽດນາມ, ອາເມລິກາ ແລະ ຢູ່ປະເທດທີ 3. ນອກຈາກການເຊັນ MOU ກັບ Murphy Oil ແລ້ວ, Petrovietnam ກໍມີການພົບປະແລກປ່ຽນກັບທ່ານ Raymond E Jones, ຮອງປະທານພາກພື້ນ ອາຊີ - ປາຊີຟິກ ຂອງກຸ່ມບໍລິສັດນ້ຳມັນອາຍແກສ ExxonMobil. ທີ່ການພົບປະ, ທ່ານ Raymond E Jones ຕີລາຄາສູງບັນດາຄວາມມານະພະຍາຍາມຂອງ ກຸ່ມບໍລິສັດນ້ຳມັນອາຍແກສ ຫວຽດນາມ ພ້ອມກັບ ExxonMobil ຕັ້ງໜ້າຊຸກຍູ້ການພັດທະນາໂຄງການປາວານຂຽວ. ທ່ານໄດ້ແຈ້ງຂ່າວກ່ຽວກັບຄວາມຄືບໜ້າຂອງໂຄງການທີ່ບັນລຸໄດ້ໃນໄລຍະຜ່ານມາ, ກະກຽມບັນລຸຂີດໝາຍສຳຄັນແມ່ນປະກາດກ່ຽວກັບແຜນການຕໍ່ໄປ ແລະ ເຊື່ອໝັ້ນວ່າຈະສືບຕໍ່ໄດ້ຮັບການໜູນຊ່ວຍຢ່າງສູງສຸດຈາກກຸ່ມບໍລິສັດນ້ຳມັນອາຍແກສ ຫວຽດນາມ. ທ່ານປະທານ Petrovietnam ຫງວຽນຊວນເຊີນ ຢັ້ງຢືນບັນດາສັນຍາຮ່ວມມື ທີ່ໄດ້ເຊັນກັບ ExxonMobil ຈະລ້ວນແຕ່ໄດ້ຮັບການປະຕິບັດຢ່າງຖືກຕ້ອງຕາມທັດສະນະພ້ອມກັນແບ່ງປັນ ແລະ ສ້າງທຸກເງື່ອນໄຂດດີທີ່ສຸດເພື່ອພ້ອມກັນພັດທະນາ.
(ແຫຼ່ງຄັດຈາກ VOV)


text:
ທ່ານຮອງນາຍົກລັດຖະມົນຕີ ຮ່ວາງຈູງຫາຍພົບປະກັບ
ນັກທຸລະກິດຫວຽດນາມຢູ່ຕ່າງປະເທດ
ພາບປະກອບ:quehuong
ກອງປະຊຸມນັກທຸລະກິດຫວຽດນາມໃນທົ່ວໂລກ ຫາກໍດຳເນີນໄປໃນວັນທີ 11 ແບະ 12/11 ຢູ່ ນະຄອນຫລວງ ມົດສະກູ ປະເທດ ລັດເຊຍ ໂດຍມີການເຂົ້າຮ່ວມຂອງນັກທຸລະກິດຫວຽດນາມ ຢູ່ພາຍໃນປະເທດ ກວ່າ 200 ຄົນ ແລະ ນັກທຸລະກິດຫວຽດນາມ ຢູ່ ລັດເຊຍ ແລະ ຫລາຍປະເທດໃນໂລກກວ່າ 100 ຄົນ. ກ່າວຄຳເຫັນໄຂກອງປະຊຸມ, ທ່ານ ຫງວຽນແທງເຊີນ, ເອກອັກຄະລັດຖະທູດ ຫວຽດນາມ ປະຈຳລັດເຊຍ ເນັ້ນຫນັກວ່າ:
“ ຜ່ານກອງປະຊຸມຄັ້ງນີ້ ບັນດາວິສາຫະກິດຫວຽດນາມ ຢູ່ ພາຍໃນປະເທດ ກໍຄື ຢູ່ຕ່າງປະເທດ ຈະຊອກຮູ້ຄູ່ຮ່ວມມືໄດ້ຫລາຍກວ່າໃນບັນດາວິສາຫະກິດຊັ້ນນຳຂອງສະຫະພັນລັດເຊຍ.”
ເມື່ອເວົ້າເຖິງບັນດາກາລະໂອກາດ ແລະ ສິ່ງທ້າທາຍ ຈາກບັນດາສັນຍາການຄ້າ ຊື່ງຫວຽດນາມ ໄດ້, ພວມ ແລະ ໃກ້ຈະເຂົ້າຮ່ວມ, ທ່ານ ໂດທັງຫາຍ, ລັດຖະມົນຕີຊ່ວຍວ່າການກະຊວງອຸດສາຫະກຳ ແລະ ການຄ້າ ຫວຽດນາມ ຖືວ່າ:
“ພວກຂ້າພະເຈົ້າສະເຫນີບັນດາວິສາຫະກິດ ຈົ່ງຄົ້ນຄ້ວາເນື້ອໃນສັນຍາຢ່າງລະອຽດເພື່ອຍາດແຍ່ງບັນດາກາລະໂອກາດຊື່ງສັນຍານຳມາໃຫ້, ປະກອບສ່ວນຊຸກຍູ້ການສົ່ງອອກສິນຄ້າຂອງຫວຽດນາມ ອອກສູ່ໂລກ, ພິເສດ ແມ່ນຈຳຫນ່າຍສິນຄ້າ “Made in Viet Nam” ຜ່ານບັນດາລະບົບຂາຍສົ່ງຂາຍຍົກຂອງບັນດາວິສາຫະກິດຢູ່ປະເທດປະຈຳຖິ່ນ, ໃນນັ້ນ ມີບັນດາວິສາຫະກິດຫວຽດນາມ.”
(ແຫຼ່ງຄັດຈາກ VOV)


text:
ຕາມຂ່າວ CRI: ຫວ່າງມໍ່ໆມານີ້, ຜູ້ອຳນວຍການໃຫຍ່ອົງການພະລັງງານປະລະມານູສາກົນກ່າວວ່າ, ອີຣານໄດ້ປະຕິບັດພັນທະຂອງຕົນໃນຂົງເຂດນິວເຄຼຍທີ່ກຳນົດໄວ້ໃນສັນຍານິວເຄຼຍອີຣານ. ຜູ້ຕາງໜ້າລະດັບສູງທີ່ຮັບຜິດຊອບການຕ່າງປະເທດແລະນະໂຍບາຍຄວາມປອດໄພຂອງສະຫະພາບເອີລົບ, ລັດຖະມົນຕີການຕ່າງປະເທດຣັດເຊຍແລະເຢຍລະມັນກໍໄດ້ຕີລາຄາຢ່າງຕັ້ງໜ້າຕໍ່ສັນຍານິວເຄຼຍອີຣານເຊັ່ນດຽວກັນ.
ໃນພິທີຖະແຫຼງຂ່າວທີ່ຈັດຂຶ້ນຢູ່ນະຄອນຫຼວງປັກກິ່ງ ສປ ຈີນໃນວັນທີ 10 ຕຸລານີ້, ທ່ານນາງຮ້ວາຊຸນຢີງ ໂຄສົກກະຊວງການຕ່າງປະເທດຈີນກ່າວວ່າ, ຫວັງໃຫ້ບັນດາຝ່າຍສືບຕໍ່ຮັກສາແລະປະຕິບັດສັນຍານິວເຄຼຍອີຣານໃຫ້ດີ. "ສັນຍານິວເຄຼຍອີຣານແມ່ນໝາກຜົນສຳຄັນຂອງລັດທິຫຼາຍຝ່າຍ, ແມ່ນແບບຢ່າງທີ່ແກ້ໄຂບັນຫາຈຸດສຸມສາກົນໂດຍຜ່ານວິທີທາງການເມືອງ, ໄດ້ເສີມຂະຫຍາຍບົດບາດສຳຄັນຕໍ່ການຮັກສາລະບົບບໍ່ແຜ່ອາວຸດນີວເຄຼຍສາກົນແລະຊຸກຍູ້ສັນຕິພາບແລະສະຖຽນລະພາບຂອງເຂດຕາເວັນອອກກາງ, ໄດ້ຮັບຄວາມເຫັນພ້ອມແລະການສະໜັບສະໜູນຢ່າງກວ້າງຂວາງຈາກປະຊາຄົມໂລກ. ພວກເຮົາຫວັງໃຫ້ຝ່າຍຕ່າງໆຈົ່ງຍຶດໝັ້ນຄວາມປາຖະໜາດ້ານການເມືອງຂອງຕົນ, ສືບຕໍ່ຮັກສາແລະປະຕິບັດສັນຍາດັ່ງກ່າວໃຫ້ດີ, ເຊິ່ງມັນໄດ້ສອດຄ່ອງກັບຜົນປະໂຫຍດພື້ນຖານຂອງບັນດາຝ່າຍ."


text:
ພິທີເຊັນບົດບັນທຶກຊ່ວຍຈຳການຮ່ວມມືລະຫວ່າງ ສະຖາບັນທະນາຄານ ຫວຽດນາມ ແລະສະຖາບັນການທະນາຄານລາວ
ໃນວັນທີ 12/08/2016, ຢູ່ສະຖາບັນທະນາຄານ ສສ ຫວຽດນາມ ໄດ້ມີພິທີ ເຊັນບົດບົນທຶກຊ່ວຍຈຳການຮ່ວມມືລະຫວ່າງ ສະຖາບັນທະນາຄານ ຫວຽດນາມ ແລະ ສະຖາບັນການທະນາຄານ, ທະນາຄານ ແຫ່ງ ສປປ ລາວ.
ຜູ້ລົງນາມ ແລະ ເປັນສັກຄີພະຍານ ໃນພິທີເຊັນບົດບັນທຶກຊ່ວຍຈຳການຮ່ວມມື, ຝ່າຍ ສທຄ ລາວ ເປັນກຽດໂດຍ ທ່ານ ນາງ ດວງດີ ພິມວົງສາ ຫົວໜ້າສະຖາບັນການທະນາຄານ ແລະ ທ່ານ ວົງພະຈັນ ແສງສຸວັນ ຮອງຫົວໜ້າສະຖາບັນການທະນາຄານ ພ້ອມດ້ວຍສະມາຊິກໃນຄະນະ ຈຳນວນ 4 ທ່ານ. ສຳລັບ ຝ່າຍ ສທຄ ຫວຽດນາມ ນຳໂດຍ ທ່ານ ປອ ບຸ່ຍຕິນຫງິ ຜູ້ອໍານວຍການ ສທຄ ຫວຽດ ນາມ, ທ່ານ ຮສ. ປອ ກ່ຽວຫິວທ້ຽນ ຮອງອໍານວຍການ ສທຄ, ທ່ານ ຮສ. ປອ. ໂດ໊ທິກິມຫ່າວ ຮອງອໍານວຍການ ສທຄ ພ້ອມທັງບັນດາຄູອາຈານ ຕົວແທນແຕ່ລະຂະແໜງ, ພາກວິຊາ ແລະ ນັກສຶກສາລາວ ທີ່ຮຽນຢູ່ ສທຄ ຫວຽດ ນາມ ກໍ່ໄດ້ເຂົ້າຮ່ວມ ມີຈຳນວນຫລາຍກວ່າ 50 ທ່ານ.
ໃນພິທີດັ່ງກ່າວ, ຕາງໜ້າໃຫ້ແກ່ ສທຄ ຫວຽດນາມ ແມ່ນ ທ່ານ ປອ ບຸ່ຍຕິນຫງິ ແລະ ຕາງໜ້າໃຫ້ ສທຄ ລາວ ແມ່ນ ທ່ານ ນາງ ດວງດີ ພິມວົງສາ ສອງຝ່າຍໄດ້ເອກະພາບກັນລົງນາມບົດບັນທຶກຊ່ວຍຈຳການຮ່ວມມື ທາງດ້ານວິຊາການເນື້ອໃນຕົ້ນຕໍຄື: 1). ການແລກປ່ຽນປຶ້ມຕຳລາຫຼັກສູດການຮຽນ-ການສອນ ໃນສາຂາວິຊາຕ່າງໆ ຕາມຄວາມອາດສາມາດ ແລະ ທ່າແຮງຂອງທັງສອງຝ່າຍ, 2). ປະສານສົມທົບເພື່ອຈັດຕັ້ງຊຸດຮຽນ ໃນສາຂາວິຊາຮຽນຕ່າງໆ ແລະ ບໍາລຸງວິຊາການສະເພາະດ້ານ ໃຫ້ແກ່ພະນັກງານ ຄູ-ອາຈານ ແລະ ເປົ້າໝາຍອື່ນໆ ທີ່ມີຄວາມຕ້ອງການ, 3). ຮ່ວມມືໃນການແລກປ່ຽນຄູ-ອາຈານ ແລະ ນັກສຶກສາ, 4) ປະສານສົມທົບການເປີດຊຸດຮຽນ ຫຼັງມະຫາວິທະຍາໄລ ລະດັບປະລິນຍາໂທ ແລະ ປະລິນຍາເອກ ຢູ່ສະຖາບັນການທະນາຄານລາວ, 5) ຮ່ວມມືໃນການຄັດເລືອກນັກສຶກສາເຂົ້າຮຽນຕາມຫຼັກສູດການກໍ່ສ້າງ ຂອງ ສທຄ ຫວຽດນາມ, ນອກຈາກນີ້, ຍັງຈະໄດ້ຮ່ວມມືກັນຈັດຕັ້ງຄົ້ນຄວ້າບົດວິທະຍາສາດ ແລະ ແລກປ່ຽນບັນດາໂຄງການ, ບັນດາວັນນະກຳຄົ້ນຄວ້າວິທະຍາສາດຕ່າງໆ.
ພິທີເຊັນບົດບັນທຶກຊ່ວຍຈຳການຮ່ວມມື ລະຫວ່າງ ສອງສະຖາບັນ ຢູ່ສະຖາບັນທະນາຄານ ສສ ຫວຽດນາມ ແມ່ນມີຄວາມໝາຍສຳຄັນ ເພາະເປັນການປັບປຸງບົດບັນທຶກການຮ່ວມມືທີ່ໄດ້ເຊັນກັນໃນປີ 2006 ນັ້ນ ໃຫ້ແທດເໝາະກັບສະພາບ ການຂະຫຍາຍຕົວໃນປະຈຸບັນ.


text:
ຮຽນຮູ້Cisco Course ໃນ Gurgaon. ລົງທະບຽນສໍາລັບCisco ຝຶກອົບຮົມໃນ Gurgaon in top company training "Innovative Technology Solutions" ແລະໄດ້ຮັບ ການຮັບຮອງ Ciscoທີ່ຢູ່ ໄດ້ຮັບລາຍະລະອຽດກ່ຽວກັບຄ່າທໍານຽມຫລັກສູດ, ງົບປະມານ, ໄລຍະເວລາ, ໄລຍະເວລາ.
ລາຍຊື່ Cisco Certification Courses
ຄໍາສໍາຄັນ: Cisco Training ໃນ gurgaon, cisco certification ໃນ gurgaon, ທີ່ດີທີ່ສຸດ ccna training instituteໃນອິນເດຍ gurgaon, haryana,ccna course ຄ່າທໍານຽມໃນ delhi, ເຄືອຂ່າຍ bulls ccna ຄ່າທໍານຽມ, ທີ່ດີທີ່ສຸດ ccna / ccnp / ccie training instituteໃນ delhi delhi ໃຫມ່, delhi,ccnp course ໄລຍະເວລາແລະຄ່າທໍານຽມ, ເຄືອຂ່າຍ guru gurugram, haryana, ສະຖາບັນທີ່ດີທີ່ສຸດໃນສະຖາບັນ delhi, ເຄືອຂ່າຍ bulls ccnp ຄ່າທໍານຽມ


text:
ຮອງນາຍົກລັດຖະມົນຕີຟ້າມບິ່ງມິງເຂົ້າຮ່ວມກອງປະຊຸມລັດຖະມົນຕີການຕ່າງປະເທດແມ່ຂອງ- ແມ່ນ້ຳລ໋ານຊາງຄັ້ງທີ3
ວັນທີ 15 ທັນວາ, ຢູ່ແຂວງ ຢຸນໜານ, ປະເທດຈີນ ໄດ້ດຳເນີນກອງປະຊຸມລັດຖະມົນຕີການຕ່າງປະເທດຮ່ວມມືແມ່ຂອງ - ແມ່ນ້ຳລ໋ານຊາງ (MLC) ຄັ້ງທີ 3
(ທ່ານຮອງນາຍົກລັດຖະມົນຕີຟ້າມບິ່ງມິງເຂົ້າຮ່ວມ
ກອງປະຊຸມລັດຖະມົນຕີການຕ່າງປະເທດແມ່ຂອງ- ແມ່ນ້ຳລ໋ານຊາງຄັ້ງທີ 3)
ດ້ວຍການເຂົ້າຮ່ວມຂອງລັດຖະມົນຕີການຕ່າງປະເທດບັນດາປະເທດກຳປູເຈຍ, ລາວ, ມາເລເຊຍ, ໄທ, ຈີນ ແລະ ຫວຽດນາມ. ຄະນະຜູ້ແທນຫວຽດນາມ ໂດຍທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງ ນຳໜ້າ.
ກ່າວຄຳເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີ ຟ້າມບິ່ງມິງ ໄດ້ ຮັບຮູ້ບັນດາໝາກຜົນພົ້ນເດັ່ນຂອງການຮ່ວມມື MLC ໃນ 2 ປີຜ່ານມາ, ຕີລາຄາສູງຄວາມມານະພະຍາຍາມຂອງຈີນ ແລະ ເປັນເຈົ້າການຕັ້ງໜ້າເຂົ້າຮ່ວມຂອງບັນດາປະເທດແມ່ຂອງ. ທ່ານຮອງນາຍົກລັດຖະມົນຕີຖືວ່າ, ເພື່ອມີການໜູນຊ່ວຍຢ່າງມີປະສິດທິຜົນຂອງບັນດາປະເທດສະມາຊິກ ກຳແໜ້ນກາລະໂອກາດພັດທະນາໃໝ່ ແລະ ແກ້ໄຂບັນດາສິ່ງທ້າທາຍລວມ, ການຮ່ວມມື MLC ຄວນເອົາໃຈໃສ່ເປັນພິເສດເຖິງການເພີ່ມທະວີການຄຸ້ມຄອງ ແລະ ນຳໃຊ້ແຫຼ່ງຊັບພະຍາກອນນ້ຳແມ່ນ້ຳຂອງແບບຍືນຍົງ ເພື່ອແນໃສ່ສ້າງຄວາມດຸ່ນດ່ຽງກ່ຽວກັບຜົນປະໂຫຍດ ແລະ ຄວາມຮັບຜິດຊອບລະຫວ່າງບັນດາປະເທດຢູ່ແຄມແມ່ນ້ຳ. ການສົມທົບກັນລະຫວ່າງ MLC ແລະ ຄະນະກຳມະການແມ່ຂອງ (MRC) ຈະຊ່ວຍພັດທະນາທ່າແຮງຂອງແຕ່ລະອົງການຈັດຕັ້ງ ແລະ ຕອບສະໜອງຄວາມຕ້ອງການຂອງບັນດາປະເທດກ່ຽວກັບການແບ່ງປັນຂໍ້ມູນຂ່າວສານ, ການຄົ້ນຄວ້າລວມ, ຍົກສູງກຳລັງຄວາມສາມາດໃນການຄຸ້ມຄອງ ແລະ ສົມທົບກັນໃຫ້ດີກວ່າ.
ແລະກໍ່ໃນວັນດຽວກັນ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຟ້າມບິ່ງມິງ ໄດ້ມີການເຈລະຈາກ່ຽວກັບທ່ານລັດຖະມົນຕີການຕ່າງປະເທດຈີນ ຫວາງອີ ເນື່ອງໃນໂອກາດເຂົ້າຮ່ວມກອງປະຊຸມ.
(ແຫຼ່ງຄັດຈາກ VOV)


text:
ຕາມຂ່າວ CRI: ງານມິດຕະພາບນັກກົດໝາຍຈີນ-ອາຊຽນທັງເປັນເວທີປຶກສາຫາລືກົດໝາຍຈີນ-ອາຊຽນທີ່ຈັດຂຶ້ນໂດຍສະມາຄົມກົດໝາຍຈີນໄດ້ອັດລົງຢູ່ນະຄອນນານນິງເຂດກວາງຊີ ສປ ຈີນໃນຕອນບ່າຍວັນທີ 6 ທັນວານີ້.
ທ່ານຈ່າງມິງສີ, ຮອງປະທານສະມາຄົມກົດໝາຍຈີນໄດ້ຜ່ານ "ຄວາມເປັນເອກະພາບນານນິງກ່ຽວກັບການຮ່ວມມືດ້ານກົດໝາຍ". ໃນຖານະເປັນຜົນງານສຳຄັນຂອງເວທີປຶກສາຫາລືຄັ້ງນີ້, "ຄວາມເປັນເອກະພາບນານນິງກ່ຽວກັບການຮ່ວມມືດ້ານກົດໝາຍ" ແມ່ນຄວາມເປັນເອກະພາບຂອງການຮ່ວມມືໃນອະນາຄົດລະຫວ່າງບຸກຄົນໃນອົງການກົດໝາຍຈີນແລະອາຊຽນ, ທັງຈະເປັນທິດທາງແລະນຳພາການແລກປ່ຽນແລະຮ່ວມມືດ້ານກົດໝາຍລະຫວ່າງຈີນແລະອາຊຽນຢ່າງຮອບດ້ານແລະປົກກະຕິ.


text:
ປະທານສະພາສະຫະພັນ ລັດເຊຍ Valentina Ivanovna Matvienko ຢ້ຽມຢາມຫວຽດນາມຢ່າງເປັນທາງການ
ທ່ານນາງ Valentina Ivanovna Matvienko
ໂດຍໄດ້ຮັບຄຳເຊື້ອເຊີນຂອງທ່ານນາງປະທານສະພາແຫ່ງຊາດ ຫວຽດນາມ ຫງວຽນທິກິມເງິນ, ຄະນະຜູ້ແທນຂັ້ນສູງສະພາສະຫະພັນ (ຫຼື ສະພາສູງ), ສະພາແຫ່ງຊາດສະຫະພັນ, ລັດເຊຍ ໂດຍທ່ານນາງ Valentina Ivanovna Matvienko, ປະທານສະພາສະຫະພັນ ນຳໜ້າມາຢ້ຽມຢາມ ຫວຽດນາມ ຢ່າງເປັນທາງການແຕ່ວັນທີ 20 – 22/2/2017. ທ່ານນາງ Valentina Ivanovna Matvienko ເຄີຍມາຢ້ຽມຢາມ ຫວຽດນາມ ໃນປີ 2005 ດ້ວຍຖານະຕຳແໜ່ງເປັນຜູ້ວ່າການນະຄອນ Sankt Peterburg ແລະ ໃນປີ 2012 ດ້ວຍຖານະຕຳແໜ່ງເປັນປະທານສະພາສູງສະພາແຫ່ງຊາດ ລັດເຊຍ.
(ແຫຼ່ງຄັດຈາກ VOV)


text:
ພົບປະແລກປ່ຽນກັບເພື່ອນມິດສາກົນ ເນື່ອງໃນໂອກາດ ສະເຫລີມສະຫລອງ 40 ປີ ແຫ່ງວັນປົດປ່ອຍພາກໃຕ້ ຫວຽດນາມ
(ພາບປະກອບ)
ຕອນບ່າຍວັນທີ 30/4, ສະຫະພັນບັນດາອົງການມິດຕະພາບຫວຽດນາມສົມທົບກັບສະຫະພັນອົງການມິດຕະພາບນະຄອນໂຮ່ຈິມິນ ຈັດຕັ້ງງານພົບປະແລກປ່ຽນກັບເພື່ອນມິດສາກົນເນື່ອງໃນໂອກາດສະເຫລີມສະຫລອງ 40 ປີແຫ່ງວັນປົດປ່ອຍພາກໃຕ້ຫວຽດນາມ, ໂຮມປະເທດຊາດເປັນເອກະພາບ. ມີຜູ້ແທນສາກົນ, ຜູ້ພະຍານປະຫວັດສາດ ກວ່າ 100 ທ່ານ ໄດ້ເຂົ້າຮ່ວມການຕໍ່ຕ້ານຕ້ານຈັກກະພັດອາເມລິກາ ກູ້ຊາດໄດ້ພ້ອມກັນແບ່ງປັນອາລົມຈິດ, ທົບທວນຄືນບັນດາເຫດການ, ອະນຸສອນກ່ຽວກັບໄລຍະແຫ່ງການຕໍ່ສູ້ບໍ່ຮູ້ອິດຮູ້ເມື່ອຍເພື່ອຄວາມມຸ່ງຫວັງສັນຕິພາບ, ເອກະລາດ, ເອກະພາບ. ທີ່ງານພົບປະ, ບັນດາຜູ້ແທນມາຈາກຫລາຍປະເທດ ແລະ ເຂດແຄ້ວນ ໄດ້ສະແດງຄວາມເປັນກຽດໄດ້ກັບຄືນຫວຽດນາມ ແລະ ມີຫນ້າໃນງານພົບປະ ແມ່ນກົງກັບຈຸດເວລາສະເຫລີມສະຫລອງ 40 ປີແຫ່ງວັນປົດປ່ອຍພາກໃຕ້ຫວຽດນາມ ໂຮມປະເທດຊາດເປັນເອກະພາບ. ບັນດາຜູ້ແທນຕີລາຄາສູງບັນດາຜົນງານຊື່ງຫວຽດນາມ ບັນລຸໄດ້ ແລະ ຢືນຢັນ: ສືບຕໍ່ເອົາໃຈໃສ່, ສະຫນັບສະຫນູນຫວຽດນາມ ໃນວິວັດທະນາການແກ້ໄຂຜົນຮ້າຍຢ້ອນຫລັງຈາກສົງຄາມ, ສ້າງສາ ແລະ ພັດທະນາປະເທດຊາດ.
(ແຫຼ່ງຄັດຈາກ VOV)


text:
ທ່ານເລຂາທິການໃຫຍ່ ຫງວຽນຟຸຈ້ອງ ພົບປະການນຳພັກກອມມູນິດ ອາເມລິກາ ແລະ ເພື່ອນມິດຝ່າຍຊ້າຍ ອາເມລິກາ
(ທ່ານເລຂາທິການໃຫຍ່ ຫງວຽນຟຸຈ້ອງ
ພົບປະກັບເພື່ອນມິດຝ່າຍຊ້າຍອາເມລິກາ)
ທີ່ການພົບປະກັນປະທານພັກກອມມູນິດອາເມລິກາ John Bachtell, ໃນວັນທີ 10/07, ທ່ານເລຂາທິການໃຫຍ່ ຫງວຽນຟຸຈ້ອງ ຖືວ່າ ພັກກອມມູນິດ ແລະ ປະຊາຊົນຫວຽດນາມ ຍາມໃດກໍ່ເອົາໃຈໃສ່ ແລະ ຕິດຕາມພາລະກິດຂອງບັນດານັກກອມມູນິດອາເມລິກາ ແລະ ສະແດງຄວາມປິຕິຊົມຊື່ນເມື່ອເຫັນວ່າ ການພົວພັນອັນເປັນມູນເຊື້ອທີ່ສະໜິດແໜ້ນລະຫວ່າງ 2 ພັກໄດ້ຮັບການປັບປຸງຢ່າງບໍ່ຢຸດຢັ້ງ ແລະ ເພີ່ມທະວີໃນຕະຫຼອດໄລຍະຜ່ານມາ. ສ່ວນທ່ານປະທານພັກກອມມູນິດອາເມລິກາ John Bachtell ຖືວ່າ, ການຢ້ຽມຢາມອາເມລິກາຄັ້ງນີ້ຂອງທ່ານເລຂາທິການໃຫຍ່ ຫງວຽນຟຸຈ້ອງ ມີຄວາມໝາຍປະຫວັດສາດສຳລັບການພົວພັນຮ່ວມມືລະຫວ່າງຫວຽດນາມ - ອາເມລິກາ.
ແລະກໍໃນວັນດຽວກັນ, ທີ່ນະຄອນຫຼວງນິວຢອກ, ທ່ານເລຂາທິການໃຫຍ່ ຫງວຽນຟຸຈ້ອງ ໄດ້ພົບປະກັບເພື່ອນມິດຝ່າຍຊ້າຍອາເມລິກາ. ທີ່ການແລກປ່ຽນກັບທ່ານເລຂາທິການໃຫຍ່ ຫງວຽນຟຸຈ້ອງ, ບັນດາເພື່ອນມິດຝ່າຍຊ້າຍ ຢືນຢັນວ່າ, ບັນດາກຳລັງຝ່າຍຊ້າຍ ແລະ ປະຊາຊົນກ້າວໜ້າອາເມລິກາ ຍາມໃດກໍຕັ້ງໜ້າສະໜັບສະໜູນໃຫ້ການຕໍ່ສູ້ຂອງປະຊາຊົນຫວຽດນາມ.
(ແຫຼ່ງຄັດຈາກ VOV)


text:
ບັນດາທ່ານຜູ້ນຳເຢຍລະມັນໄດ້ສະຫງວນໃຫ້ແກ່ທ່ານປະທານປະເທດ ເຈືອງເຕິນຊາງ ການຕ້ອນຮັບດ້ວຍໄມຕີຈິດອັນອົບອຸ່ນ ພ້ອມກັບພິທີການຮັບແຂກທີ່ຊົງກຽດທີ່ສຸດທີ່ມີຕໍ່ທ່ານ.
ໃນທີ່ກອງປະຊຸມເຈລະຈາກັບທ່ານປະທານາທິບໍດີ Joachim Gauck ແລະ ທ່ານນາຍົກລັດຖະມົນຕີ Angela Merkel, ສອງ ຝ່າຍໄດ້ກຳນົດບັນດາທິດທາງ ແລະ ວິທີການອັນລະອຽດ ເພື່ອຍູ້ ແຮງ ການພົວພັນຄູ່ຮ່ວມມືຍຸດທະສາດ ຫວຽດນາມ-ເຢຍລະມັນ ໃນໄລຍະຈະມາເຖິງນີ້, ໂດຍສະເພາະແມ່ນກ່ຽວກັບການ ຮ່ວມມື ໃນດ້ານການຄ້າ-ການລົງທຶນ, ວິທະຍາສາດ-ເຕັກໂນໂບຢີ ແລະ ການສຶກສາ-ບຳລຸງສ້າງ; ສະໜັບສະໜູນຫວຽດນາມເພີ່ມທະວີ ການພົວພັນຢ່າງຮອບດ້ານກັບສະຫະພັນເອີຣົບ (EU), ໃນນັ້ນ, ມີການຊຸກຍູ້ການລົງນາມສັນຍາການຄ້າເສລີລະຫວ່າງຫວຽດນາມ-ເຢຍລະມັນ (EVFTA) ໂດຍໄວ… ມີຫຼາຍກາລະໂອກາດຮ່ວມ ມືລະຫວ່າງປະຊາຄົມວິສາຫະກິດສອງປະເທດກໍໄດ້ຮັບການສ້າງ ຕັ້ງຂຶ້ນໃນທີ່ເວທີປາໄສວິສາຫະກິດທີ່ Frankfurt, ປະກອບສ່ວນ ສ້າງພະລັງແຮງໃຫມ່, ເປີດການທະລຸລ່ວງເສັ້ນທາງການຄ້າລະ ຫວ່າງສອງປະເທດ.
ບົນພື້ນຖານດັ່ງກ່າວ, ສອງຝ່າຍໄດ້ເປັນເອກະພາບກັນຊຸກຍູ້ເພີ່ມ ມູນຄ່າການຄ້າຂຶ້ນ 20 ຕື້ USD ແລະ ມູນຄ່າການລົງທຶນ ຂອງ ເຢຍລະມັນຢູ່ຫວຽດນາມຂຶ້ນເຖິງ 5 ຕື້ USD ໃນ 5 ປີຈະມາເຖິງ.
ກ່ຽວພັນເຖິງສະຖານະການໂລກ ແລະ ພາກພື້ນ, ທ່ານປະທາ ນາທິບໍດີ, ນາຍົກລັດຖະມົນຕີ, ວົງການການເມືອງ ແລະ ນັກຮຽນ ຮູ້ເຢຍລະມັນ ໄດ້ສະແດງຄວາມເປັນຫວ່ງກ່ຽວກັບສະຖານະການ ເຄື່ອນໄຫວບູລະນະຫາດຫີນເພີ່ມຂຶ້ນ ຊຶ່ງກໍ່ຄວາມບໍ່ສະຫງົບຕໍ່ ສັນຕິພາບ, ສະຖຽນລະພາບ, ຄວາມສະຫງົບປອດ ໄພດ້ານການ ເດີນທະເລ ແລະ ການເດີນອາກາດຢູ່ທະເລ ຕາເວັນ ອອກ; ແບ່ງ ປັນ ແລະ ສະໜັບສະໜູນ ຫຼັກໝັ້ນຂອງຫວຽດນາມ ໃນການແກ້ ໄຂຂໍ້ພິພາດໂດຍສັນຕິວິທີ, ບົນພື້ນຖານເຄົາລົບ ບັນດາຫຼັກ ການຂອງກົດໝາຍສາກົນ, ສົນທິສັນຍາຂອງສະຫະປະຊາຊາດ ວ່າດ້ວຍກົດໝາຍທະເລ, ຂໍ້ຖະແຫຼງການກ່ຽວກັບການ ປະພຶດຕໍ່ ຂອງຝ່າຍຕ່າງໆຢູ່ທະເລຕາເວັນອອກ (DOC) ແລະ ສູ້ຊົນມີ ປະມວນກົດລະບຽບວ່າດ້ວຍ ການປະພຶດຕໍ່ຢູ່ທະເລຕາ ເວັນອອກ (COC) ໂດຍໄວ.


text:
-
ວກ.ອອນໄລ - ປີ 2017, ທົ່ວພັກ, ທົ່ວປວງຊົນ, ທົ່ວກອງທັບຫວຽດນາມເຮົາ ໄດ້ຮ່ວມຈິດຮ່ວມໃຈ ຮ່ວມແຮງກັນ ຜ່ານຜ່າຄວາມຫຍຸ້ງຍາກສິ່ງທ້າທາຍ, ບັນລຸຜົນສຳເລັດຫຼາຍຢ່າງທີ່ສຳຄັນ ຮອບດ້ານໃນທຸກຂົງເຂດ; ສ້າງປະຖົມປັດໄຈທີ່ສຳຄັນເພື່ອໃຫ້ບັນດາຂັ້ນ, ບັນດາຂະແໜງການ, ຊຸມຊົນທຸລະກິດ ແລະ ປະຊາຊົນໃນທົ່ວປະເທດ ສືບຕໍ່ຄວາມພະຍາຍາມ ສູ້ຊົນປະຕິບັດບັນດາເປົ້າໝາຍ, ໜ້າທີ່ພັດທະນາເສດຖະກິດ-ສັງຄົມ ປີ 2018 ແລະ 5 ປີ 2016 - 2020 ຢ່າງສຳເລັດມີໄຊ ຕາມມະຕິຂອງພັກ ແລະ ມະຕິຂອງສະພາແຫ່ງຊາດ.
-
ວກ. - ປີ 2017 ໄດ້ຜ່ານໄປແລ້ວ ແຕ່ໄດ້ສ້າງເຄື່ອງໝາຍໃນຮູບພາບເສດຖະກິດ-ສັງຄົມຂອງປະເທດຫວຽດນາມທີ່ມີຈຸດສະຫວ່າງຫຼາກຫຼາຍ. ສິ່ງດັ່ງກ່າວເປັນໜ້າພາກພູມໃຈຫຼາຍ, ເຖິງວ່າຍັງມີຄວາມຫຍຸ້ງຍາກ ແລະຂໍ້ຈຳກັດກໍຕາມ. ບັນດາຜົນສຳເລັດທີບັນລຸໄດ້ພວມສ້າງຄວາມເຊື່ອໝັ້ນອັນແຮງກ້າ ເພື່ອໃຫ້ພວກເຮົາກ້າວເຂົ້າສູ່ປີ 2018 ດ້ວຍຄວາມຫວັງຈະບັນລຸ ແລະບັນລຸລື່ນຄາດໝາຍການພັດທະນາເສດຖະກິດ-ສັງຄົມທີ່ໄດ້ວາງໄວ້.
-
ວກ. - ປະຈຸບັນນີ້ ຢູ່ປະເທດຫວຽດນາ, ລະບົບບັນດາໜ່ວຍພາລະກິດບໍລິການຂອງລັດ ສັງກັດໃນອົງການຈັດຕັ້ງພັກ ລັດ, ອົງການຈັດຕັ້ງການເມືອງ-ສັງຄົມ ແຕ່ຂັ້ນສູນກາງເຖິງຂັ້ນທ້ອງຖິ່ນ ແມ່ນມີຢ່າງຫຼາກຫຼາຍ, ດ້ວຍຫຼາຍໜ້າທີ່ແລະຫຼາຍປະເພດຕ່າງກັນ. ຖັນແຖວປັນຍາຊົນ ນັກວິທະຍາສາດ ພະນັກງານໃນລະບົບບັນດາໜ່ວຍພາລະກິດບໍລິການຂອງລັດ ໄດ້ປະກອບສ່ວນທີ່ໃຫຍ່ຫຼວງເຂົ້າໃນພາລະກິດການສ້າງສາແລະປົກປັກຮັກສາປະເທດຊາດ. ການເຄື່ອນໄຫວໃຫ້ບໍລິການສາທາລະນະ ຕອບສະໜອງໄດ້ໂດຍພື້ນຖານຄວາມຕ້ອງການຂອງປະຊາຊົນແລະສັງຄົມ, ມຸ່ງໄປສູ່ເປົ້າໝາຍຄວາມໝັ້ນຄົງແລະຄວາມຍຸດຕິທຳທາງສັງຄົມ; ຕອບສະໜອງຄວາມຕ້ອງການນັບມື້ນັບເພີ່ມຂຶ້ນຂອງປະຊາຊົນ, ປະກອບສ່ວນປະຕິບັດເປົ້າໝາຍການພັດທະນາຢ່າງໄວວາແລະຍືນຍົງ, ສຳເລັດໂດຍພື້ນຖານເກືອບທຸກເປົ້າໝາຍສະຫັດສະວັດ, ຊຸກຍູການເຊື່ອມໂຍງສາກົນຢ່າງເລິກເຊິ່ງ.
-
ວກ.ອອນໄລ - ໃນລະຫວ່າງວັນທີ 06 - 11 ພະຈິກ 2017 ທີ່ນະຄອນ ດານັ໊ງ ເວທີປາໄສການຮ່ວມມືເສດຖະກິດ ອາຊີ-ປາຊີຟິກ (APEC) ໄດ້ດຳເນີນສັບປະດາຂັ້ນສູງ 2017 ພາຍໃຕ້ຫົວຂໍ້ “ສ້າງກຳລັງຜັດດັນໃໝ່, ພ້ອມກັນເພີ່ມພູນຄູນສ້າງອະນາຄົດຮ່ວມກັນ”. ນີ້ແມ່ນການເຄື່ອນໄຫວສຸດທ້າຍ ແລະ ມີຄວາມສຳຄັນທີ່ສຸດໃນປີ ເອເປກ 2017 ກ່ອນເວລາຫວຽດນາມມອບພາລະບົດບາດຂອງປະເທດເຈົ້າພາບ ເອເປກ ໃຫ້ແກ່ ປະເທດ ປາປົວ ນິວກີເນ. ຜົນສຳເລັດຂອງ ເອເປກ 2017 ອີກເທື່ອໜຶ່ງ (1) ຈາລຶກຢ່າງເລິກເຊິ່ງເຄື່ອງໝາຍຂອງຫວຽດນາມ ໃນວິວັດການພັດທະນາຢ່າງບໍ່ຢຸດຢັ້ງຂອງ ເອເປກ, ຊຸກຍູ້ທ່າອຽງສັນຕິພາບ ສະຖຽມລະພາບ ການຮ່ວມມື ການພັດທະນາຂອງພາກພື້ນແລະໃນໂລກ, ເພື່ອຕອບສະໜອງຄວາມມຸ່ງມາດປາຖະໜາ ແລະ ຜົນປະໂຫຍດຂອງບັນດາພື້ນຖານເສດຖະກິດສະມາຊິກ ເອເປກ ທັງໝົດ.
-
ວກ.ອອນໄລ - ການພັດທະນາເສດຖະກິດລວມໝູ່ ດ້ວຍບັນດາຮູບການຮ່ວມມືທີ່ຫຼາກຫຼາຍ ເຊິ່ງຕົ້ນຕໍແມ່ນສະຫະກອນນັ້ນ ເປັນໜ້າທີ່ຈຸດໜັກໃຈກາງຂອງພັກແລະລັດ ຫວຽດນາມ ໃນຫຼາຍໄລຍະ. ໃນຊຸມປີທີ່ຜ່ານມາ, ສະຫະກອນໄດ້ຮັບການຟື້ນຟູແລະພັດທະນາເທື່ອລະກ້າວ ໃນພື້ນຖານເສດຖະກິດກຳນົດທິດສັງຄົມນິຍົມ, ມີບັນດາຮູບການສະຫະກອນແບບໃໝ່ທີ່ເຄື່ອນໄຫວຢ່າງມີປະສິດທິຜົນ, ຍົກສູງລາຍໄດ້ຂອງສະມາຊິກສະຫະກອນ. ແຕ່, ຄຽງຄູ່ກັບບັນດາຜົນງານທີ່ບັນລຸໄດ້ນັ້ນ ການພັດທະນາສະຫະກອນກໍ່ຍັງມີຈຸດອ່ອນຕ່າງໆທີ່ແກ່ຍາວ; ຂໍ້ຈຳກັດ ຈຸດອ່ອນຂອງຂົງເຂດເສດຖະກິດນີ້ ໄດ້ຮັບການແກ້ໄຂຢ່າງຊັກຊ້າ.
-
ວກ.ອອນໄລ - ຄວາມວັດທະນາຖາວອນຂອງພື້ນຖານເສດຖະກິດຫວຽດນາມໃນອະນາຄົດ ຂຶ້ນຕໍ່ສ່ວນຫຼາຍທີ່ສຸດກັບ ຄວາມສາມາດເພີ່ມທະວີການເຊື່ອມໂຍງເຂົ້າກັບພວງພະນັງຄຸນຄ່າທົ່ວໂລກ ແລະ ການດຶງດູດ ນຳໃຊ້ທຶນຂອງຕ່າງປະເທດຢ່າງມີປະສິດທິຜົນ. ໃນນັ້ນ, ການຊ່ວຍໜູນໃຫ້ວິສາຫະກິດຂະໜາດກາງແລະຂະໜາດນ້ອຍ ເຂົ້າຮ່ວມໃນພວງພະນັງຄຸນຄ່າທົ່ວໂລກ ແມ່ນພາກສ່ວນທີ່ສຳຄັນຂອງຂະບວນວິວັດນີ້.
-
ວກ. ອອນໄລ - ໃນຮູບພາບແຫ່ງການພັດທະນາລວມຂອງອາຊຽນ ໃນເຄິ່ງສະຕະວັດທີ່ຜ່ານມາ, ການຮ່ວມມືເສດຖະກິດອາຊຽນ ເປັນແຜ່ນພາບທີ່ຮຸ່ງເຮືອງເຫຼືອງເຫຼື້ອມ ແລະ ມີຊີວິດຊີວາທີ່ສຸດ, ດ້ວຍບັນດາຜົນງານອັນລະອຽດແລະແທ້ຈິງ. ເລີ່ມແຕ່ເປັນອົງການຈັດຕັ້ງ ທີ່ມີຄວາມບຸລິມະສິດໃຫ້ແກ່ຈຸດໝາຍການເມືອງ, ບໍ່ມີການປຶກສາຫາລືເຖິງກາຮ່ວມມືດ້ານເສດຖະກິດ(1), ມາຮອດປະຈຸປັນນີ້, ອາຊຽນໄດ້ກາຍເປັນສາຍເຊື່ອມຕໍ່ເສດຖະກິດທີ່ແຂງແຮງ ຊຶ່ງຂົງເຂດການຄ້າສິນຄ້າໄດ້ມີລະດັບເປີດເສລີສູງ, ເປັນສູນການຄ້າທີ່ສຳຄັນໃນແຜນທີ່ເສດຖະກິດໂລກ, ບືນຕົວຂຶ້ນເປັນພື້ນຖານເສດຖະກິດອັນດັບທີ 6 ໃນໂລກ ແລະ ອັນດັບທີ 3 ຢູ່ອາຊີ, ດ້ວຍລວມຍອດຜະລິດຕະພັນພາຍໃນ 2.550 ຕື້ໂດລາສະຫະລັດ ໃນປີ 2016. ດ້ວຍທ່ວງທ່າເຕີບໂຕໃນປະຈຸປັນ, ເຖິງປີ 2050 ອາຊຽນອາດຈະກາຍເປັນພື້ນຖານເສດຖະກິດໃຫຍ່ອັນດັບທີ 4 ໃນໂລກ.
-
ວກ. - ມະຕິກອງປະຊຸມຄັ້ງທີ 4 ຄະນະບໍລິຫານງານສູນກາງພັກ ສະໄໝທີ XII ກ່ຽວກັບ “ເພີ່ມທະວີການກໍ່ສ້າງ, ປັບປຸງພັກ; ກີດກັ້ນ, ຍູ້ຖອຍຄວາມເສື່ອມໂຊມທາງດ້ານແນວຄິດການເມືອງ, ຄຸນສົມບັດ, ແບບແຜນດຳລົງຊີວິດ, ບັນດາປະກົດການ “ຫັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນ” ໄດ້ກຳນົດວ່າ ໜຶ່ງໃນບັນດາການ “ຫັນປ່ຽນດ້ວຍຕົນເອງ”, “ປ່ຽນແປງດ້ວຍຕົນເອງ” ຢູ່ພາຍໃນນັ້ນ ແມ່ນ “ການປະຕິເສດພື້ນຖານເສດຖະກິດຕະຫຼາດກຳນົດທິດສັງຄົມນິຍົມ”(1), ປະຕິເສດບັນດາຜົນສຳເລັດໃນການພັດທະນາເສດຖະກິດຂອງຫວຽດນາມ ແລະ ໃຫ້ທັດສະນະວ່າ ແນວທາງພັດທະນາເສດຖະກິດຂອງພັກກອມມູນິດຫວຽດນາມ ແມ່ນຜິດພາດ.
-
ວກ. - ໃນທ່າອຽງໂລກາພິວັດ, ເປີດເສລີພາບການຄ້າ ແລະ ກະແສຟອງປະຕິວັດອຸດສາຫະກຳຄັ້ງທີສີ່ ໄດ້ສົ່ງຜົນກະທົບຢ່າງແຂງແຮງເຖິງທຸກຂົງເຂດຂອງຊີວິດເສດຖະກິດ-ສັງຄົມ, ບົດບາດຂອງວິທະຍາສາດ-ເຕັກໂນໂລຊີ ແລະ ການປ່ຽນແປງໃໝ່ປະດິດສ້າງ ນັບມື້ນັບມີຄວາມສຳຄັນໃນການຊຸກຍູ້ການເພີ່ປະສິດທິພາບແຮງງານ, ຄຸນນະພາບການເຕີບໂຕ ແລະ ຄວາມສາມາດແຂ່ງຂັນຂອງພື້ນຖານເສດຖະກິດ. ພັດທະນາຕະຫຼາດວິທະຍາສາດ-ເຕັກໂນໂລຊີ ຖືກຖືວ່າເປັນວິທີແກ້ໄຂທີ່ສຳຄັນ ແນໃສ່ຊຸກຍູ້ການເຄື່ອນໄຫວປ່ຽນແປງໃໝ່ ແລະ ການມອບໂອນເຕັກໂນໂລຊີຂອງວິສາຫະກິດ, ປະກອບສ່ວນປົວແປງລະດັບກຽມຄວາມພ້ອມທາງດ້ານເຕັກໂນໂລຊີ, ຄວາມສາມາດເຂົ້າເຖິງເຕັກໂນໂລຊີໃໝ່ ແລະ ຄວາມສາມາດຮັບເອົາເຕັກໂນໂລຊີຂອງວິສາຫະກິດ (ບັນດາປັດໄຈສົ້ນເຂົ້າທີ່ສ້າງໃຫ້ມີປະສິດທິຜົນຂອງພື້ນຖານເສດຖະກິດ).
-
ວກ.ອອນໄລ - ກະສິກຳຫວຽດນາມ ໄດ້ມີບາດກ້າວພັດທະນາອັນໃຫຍ່ຫຼວງ, ຮັບປະກັນຄວາມໝັ້ນຄົງທາງດ້ານສະບຽງອາຫານ, ປະກອບສ່ວນເຂົ້າໃນການຮັກສາສະຖຽມລະພາບເສດຖະກິດ-ສັງຄົມ. ແຕ່ວ່າ, ເພື່ອກາຍເປັນພື້ນຖານກະສິກຳທັນສະໄໝ ແມ່ນຍັງຕ້ອງເຮັດວຽກງານຕ່າງໆຫຼາຍຢ່າງອີກ, ກ່ອນອື່ນມົດແມ່ນ ຈິນຕະນາການກ່ຽວກັບການພັດທະນາ ຕ້ອງສອດຄ່ອງກັບກົດເກນເສດຖະກິດຕະຫຼາດ; ຈັດຕັ້ງການຜະລິດ, ໝູນໃຊ້ວິທະຍາສາດ-ເຕັກໂນໂລຊີ, ແກ້ໄຂສະພາບການມຸ່ນຍ້ອຍ, ກະແຈກກະຈາຍ, ເກີດຂຶ້ນເອງ... ດ້ວຍການສະສົມແລະເຕົ້າໂຮມທີ່ດິນ, ເຊື່ອມຕໍ່ລະຫວ່າງຄອບຄົວຊາວກະສິກອນ ກັບວິສາຫະກິດຢ່າງແໜ້ນແຟ້ນ, ຍົກສູງຄວາມສາມາດພາຍໃນ, ຄວາມສາມາດປັບຕົວໃຫ້ສອດຄ່ອງ ແລະ ຮັບມືກັບຕະຫຼາດທີ່ມີການປ່ຽນແປງຫຼາຍຢ່າງ.


text:
ຮອງປະທານຜູ້ປະຈຳການສະພາແຫ່ງຊາດຕ່ອງທິຟ໋ອງຢ້ຽມຢາມແລະໂອ້ລົມກັບພໍ່ແມ່ພີນ້ອງຊາວຫວຽດນາມອາໄສຢູ່ລາວ
ເນື່ອງໃນໂອກາດການຢ້ຽມຢາມ ແລະ ເຮັດວຽກຢູ່ລາວ, ເຂົ້າຮ່ວມບັນດາການເຄື່ອນໄຫວສະເຫຼີມສະຫຼອງ 55 ປີແຫ່ງວັນສ້າງຕັ້ງການພົວພັນທາງການທູດ ແລະ 40 ປີແຫ່ງວັນເຊັນສົນທິສັນຍາມິດຕະພາບ ແລະ ການຮ່ວມມືຫວຽດນາມ - ລາວ
(ທ່ານນາງ ຕ່ອງທິຟ໋ອງ ປາດຖະໜາວ່າ, ພໍ່ແມ່ພີນ້ອງຊາວຫວຽດນາມ ເອົາໃຈໃສ່ເຖິງເລື່ອງຮ່ຳຮຽນຂອງລຸ້ນລູກລຸ້ນຫຼານໃຫ້ເປັນຢ່າງດີ, ສາມັກຄີຮັກແພງ, ຊ່ວຍເຫຼືອເຊິ່ງກັນ ແລະ ກັນ)
ຕອນບ່າຍວັນທີ 18 ກໍລະກົດ, ຄະນະຜູ້ແທນຂັ້ນສູງພັກ ແລະ ລັດຫວຽດນາມ ໂດຍທ່ານນາງຕ່ອງທິຟ໋ອງ, ຮອງປະທານຜູ້ປະຈຳການສະພາແຫ່ງຊາດຫວຽດນາມ, ນຳໜ້າ ໄດ້ໄປຢ້ຽມຢາມ ແລະ ໂອ້ລົມກັບພະນັກງານ, ພາລະກອນສະຖານທູດ, ຜູ້ຕາງໜ້າປະຊາຄົມ ແລະ ວິສາຫະກິດຫວຽດນາມ ຢູ່ລາວ. ທີ່ການພົບປະ, ທ່ານນາງ ຕ່ອງທິຟ໋ອງ ປາດຖະໜາວ່າ, ພໍ່ແມ່ພີນ້ອງຊາວຫວຽດນາມ ເອົາໃຈໃສ່ເຖິງເລື່ອງຮ່ຳຮຽນຂອງລຸ້ນລູກລຸ້ນຫຼານໃຫ້ເປັນຢ່າງດີ, ສາມັກຄີຮັກແພງ, ຊ່ວຍເຫຼືອເຊິ່ງກັນ ແລະ ກັນ, ຮັກສາສີສັນວັດທະນະທຳຂອງຊາດ, ພາບພົດປະເທດຫວຽດນາມ; ປະຊາຄົມວິສາຫະກິດຫວຽດນາມ ຢູ່ລາວ ມານະພະຍາຍາມພັດທະນາກວ່າອີກ, ຜັນຂະຫຍາຍບັນດາໂຄງການ, ກິດຈະກຳຮ່ວມມື, ລົງທຶນຢູ່ລາວ. ທ່ານນາງ ຕ່ອງທິຟ໋ອງ, ຮອງປະທານຜູ້ປະຈຳການສະພາແຫ່ງຊາດ ສະເໜີໃຫ້ປະຊາຄົມຊາວຫວຽດນາມ ອາໄສຢູ່ລາວ ສືບຕໍ່ເສີມຂະຫຍາຍມູນເຊື້ອອັນດີງາມ, ມານະພະຍາຍາມຈົນສຸດຄວາມສາມາດຂອງຕົນເພື່ອປະກອບສ່ວນເຂົ້າໃນພາລະກິດພັດທະນາເສດຖະກິດ, ສັງຄົມຂອງລາວ, ຍາມໃດກໍ່ເປັນຂົວຕໍ່ໃຫ້ສາຍພົວພັນແບບພິເສດລະຫວ່າງ 2 ປະເທດ; ບັນດາວິສາຫະກິດຫວຽດນາມ ແລະ ລາວ ມີການເຄື່ອນໄຫວທາງດ້ານຊີວິດສັງຄົມຫຼາຍຢ່າງເພື່ອປະກອບສ່ວນຍົກສູງຊີວິດການເປັນຢູ່ໃຫ້ພໍ່ແມ່ຊາວຫວຽດນາມ ອາໄສຢູ່ລາວ ແລະ ປະຊາຊົນລາວ.
(ແຫຼ່ງຄັດຈາກ VOV)


text:
ຂປລ. ຕາມຂ່າວສານ ຊີນຮວາ, ວັນທີ 13 ເດືອນມິນາ, ສະພາ ແຫ່ງຊາດຈີນ ໄດ້ປະກາດ ການປະຕິຮູບ ຄະນະ ລັດຖະບານ ຂະໜາດໃຫຍ່ ເພື່ອແນໃສ່ ປັບປຸງ ລະບົບ ການເຄື່ອນໄຫວ ຂອງ ລັດຖະບານຈີນ ໃຫ້ໄດ້ຮັບ ປະສິດຜົນແລະ ຄ່ອງແຄ້ວ ຂຶ້ນຕື່ມອີກ. ແຜນປະຕິຮູບ ດັ່ງກ່າວ ແມ່ນສະພາ ແຫ່ງຊາດ ຮ່າງຂຶ້ນ ເພື່ອຈະສະເໜີຂຶ້ນຕໍ່ ວາລະ ກອງປະຊຸມ ຄັ້ງທຳອິດ ຂອງ ສະພາ ແຫ່ງຊາດຈີນ ສະໄໝ 13 ເພື່ອປຶກສາ ຫາລື. ສະພາ ແຫ່ງຊາດ ປະກອບດ້ວຍ 26 ກະຊວງ ແລະ ຄະນະ ກຳມະການ. ບັນດາ ກະຊວງໃໝ່ ໄດ້ຖືກ ສ້າງຕັ້ງຂຶ້ນ ຕາມແຜນ ໂດຍປະກອບມີ ກະຊວງ ຊັບພະຍາກອນ, ກະຊວງ ນັກຮົບເກົ່າ ແລະ ກະຊວງ ພາວະສຸກເສີນ. ນອກຈາກນັ້ນ ຍັງຈະປະກອບມີ ບັນດາ ອົງການ ບໍລິຫານໃໝ່ ພາຍໃຕ້ ການຊື້ນຳ ຂອງ ສະພາ ແຫ່ງຊາດຈີນ ປະກອບດ້ວຍ ອົງການ ຮ່ວມມື ແລະ ພັດທະນາ ສາກົນ ແລະ ອົງການ ກວດຄົນເຂົ້າເມືອງ. ຂະນະດຽວ ກັນນັ້ນ, ແຜນການ ດັ່ງກ່າວ ປະກອບດ້ວຍ ການໂຮມ ຕົວເຂົ້າ ຂອງ ບັນດາ ອົງການ ຄຸ້ມຄອງ ທະນາຄານ ແລະ ການປະກັນໄພ ເຂົ້າໃນ ໜ່ວຍງານ ຄຸ້ມຄອງລວມ, ຊຶ່ງແມ່ນ ຄະນະ ກຳມະການ ຄຸ້ມຄອງ ທະນາຄານ ແລະ ການປະກັນໄພ ໂດຍມີ ໜ້າທ່ີ ຮັບຜິດຊອບ ຕົ້ນຕໍ ແມ່ນຕິດຕາມ ການເຄື່ອນໄຫວ ຂອງບັນດາ ທະນາຄານ ແລະ ບໍລິສັດ ປະກັນໄພ, ສະກັດກັ້ນ ແລະ ແກ້ໄຂ ຄວາມສ່ຽງ ດ້ານການເງິນ ກໍຄື ການຮັບ ປະກັນ ຜົນປະໂຫຍດ ໃຫ້ແກ່ລູກຄ້າ. ໃນວັນທີ 12 ເດືອນມິນາ, ທ່ານສີຈິ້ນຜິງ ປະທານ ປະເທດຈີນ ກ່າວໃນ ວາລະ ກອງປະຊຸມ ຄົບຄະນະ ຂອງບັນດາຜູ້ແທນ ກອງທັບ ປົດປ່ອຍ ປະຊາຊົນຈີນ (PlA) ແລະ ກຳລັງ ປະກອບອາວຸດ ໃນກອງປະຊຸມ ຄັ້ງທຳອິດ ຂອງ ສະພາ ແຫ່ງຊາດຈີນ ສະໄໝ 13 ວ່າ ຄວນຊຸກຍູ້ ຢ່າງຕັ້ງໜ້າ ເຂົ້າໃນ ພາກປະຕິບັດ ຕົວຈິງ ເພື່ອເຮັດໃຫ້ ການເຊື່ອມໂຍງ ຂຶ້ນຕື່ມ ລະຫວ່າງ ກອງທັບ ແລະ ພົນລະເຮືອນ ເພື່ອມຸ່ງ ໄປສູ່ ເປົ້າໝາຍ ການກໍ່ສ້າງ ກອງທັບ ໃຫ້ມີຄວາມ ເຂັ້ມແຂງ ໃນສັງກາດໃໝ່ ໂດຍສະເພາະ ການພັດທະນາ ກອງທັບຈີນ ໃຫ້ມີທັກສະ ໃນ ການນຳໃຊ້ ວິທະຍາສາດ-ເຕັກໂນໂລຊີ./.
ເນື້ອໃນ: ຂປລ


text:
ວິທະຍາ ຊະນະ ສະຖາພອນ 2-0 ເຊັດ ເຕັນນິສທົດສອບຄວາມພ້ອມກ່ອນລຸຍຊີເກມ ທີ່ມາເລເຊຍ
ທ້າວ ວິທະຍາ ຣາຊາວະ ດີ (ເສື້ອຂາວ) ນັກເຕັນນິສມື 1 ລາວ ຊຸດຕິດທີມຊາດລາວ ເຂົ້າຮ່ວມການແຂ່ງຂັນກິລາ ເຕັນນິສ ງານມະຫະກຳກິລາ ຊີເກມ ຄັ້ງທີ 29 ຫຼື ກົວລາລຳ ເປີ ເກມ ທີ່ມາເລເຊຍ ຮັບກຽດ ເປັນເຈົ້າພາບ ລະຫວ່າງວັນທີ 19-31 ສິງຫາ ຮັກສາຜົນ ງານໄດ້ດີ ຫຼັງເອົາຊະນະ ນັກກິ ລາຮ່ວມທີມຊາດດ້ວຍການ ເອົາຊະນະ ທ້າວ ສະຖາພອນ ສິມມາລາ ວົງ ນັກເຕັນນິສມື 2 ລາວ ໄປແບບຂາດລອຍ 2-0 ເຊັດ.
ການແຂ່ງຂັນນັດທົດ ສອບຄວາມພ້ອມ ແລະ ຄວາມສາມາດຂອງທັບນັກກິລາເຕັນນິສທີມຊາດລາວ ປະ ເພດຊາຍດ່ຽວລະຫວ່າງ ທ້າວ ວິທະຍາ ຣາຊາວະດີ ພົບກັບ ທ້າວ ສະຖາພອນ ສິມມາລາ ວົງ ໄດ້ມີຂຶ້ນໃນວັນທີ 12 ສິງ ຫາຜ່ານມາ ທີ່ສະໜາມກິລາ ເຕັນນິສເຈົ້າອານຸວົງ ເມືອງຈັນ ທະບູລີ ນະຄອນຫຼວງວຽງຈັນ ຂອງສະຫະພັນເຕັນນິສແຫ່ງ ຊາດລາວ ໂດຍມີ ຄະນະບໍລິ ຫານງານສະຫະພັນ, ຄູເຝິກ ແລະ ນັກກິລາຕະຫຼອດກອງ ເຊຍເຂົ້າຮ່ວມຕິດຕາມຊົມ ແລະ ເຊຍຢ່າງຫຼວງຫຼາຍ.
ຜ່ານການແຂ່ງຂັນຜົນປາກົດວ່າ: ວິທະຍາ ຣາຊາວະດີ ຍັງຄົງສາຮັກຜົນງານຂອງໂຕໄວ້ໄດ້ຢ່າງສະໝ່ຳສະເໝີສົມ ລາຄາມື 1 ຊອງລາວ ຫຼັງໄປ ສຶກສາຕໍ່ທີ່ ສປ ຈີນ ເປັນເວລາ 2 ປີ ບໍ່ເປັນອຸປະສັກ ສາມາດ ເອົາຊະນະ ທ້າວ ສະຖາພອນ ສິມມາລາວົງ ໝູ່ຮ່ວມດ້ວຍກັນ ຊຸດລຸຍລ່າຫຼຽນ ກົວລາລຳເປີ ເກມ 2017 ໄປໄດ້ 2-0 ເຊັດ 6-3 ແລະ 6-2. ຂະນະທີ່ໃນ ວັນພຸດທີ 16 ສິງຫານີ້ຍັງຈະມີ ການສືບຕໍ່ແຂງຂັນປະເພດຄູ່ ຊາຍ ລະຫວ່າງ ວິທະຍາ ຣາ ຊາວະດີ + ດອນດີ້ ແກ້ວດາລາ ຄູ່ມື 1 ລາວ ພົບກັບ ສະຖາ ພອນ ສິມມາລາວົງ+ກິດຕະ ກອນ ໄຊຍະລິນ ຄູມື 2 ລາວ ການແຂ່ງຂັນຈະເລີ່ມເວລາ 17:00 ໂມງເປັນຕົ້ນໄປ ທີ່ສະ ໜາມກກິລາເຕັນນິສເຈົ້າອານຸວົງ.
ການແຂ່ງຂັນກິລາເຕັນ ນິສ ກົວລາລຳເປີ ເກມ ຄັ້ງນີ້ ຈະມີິການຊີງໄຊກັນທັງໝົດ 5 ລາຍການ ປະກອບມີ ປະເພດ ດ່ຽວຍິງ-ຊາຍ, ທີມຄູ່ຍິງ-ຊາຍ ແລະ ທີມຄູ່ປະສົມ, ໃນນັ້ນ ສະ ຫະພັນເຕັນນິສແຫ່ງຊາດລາວ ໄດ້ສົ່ງນັກກິລາເຕັນນິສທີມ ຊາດລາວ ເຂົ້າຮ່ວມ 4 ຄົນ ຊາຍໝົດ ຄື: ວິທະຍາ ຣາຊາ ວະດີ,ດອນດີ້ ແກ້ວດາລາສຸກ, ສະຖາພອນ ສິມມາລາວົງ ແລະ ກິດຕະກອນ ໄຊຍະລິນ ລົງແຂ່ງຂັນ 2 ລາຍການ ຈາກປະເພດດ່ຽວຊາຍ ແລະ ທີມຄູ່ຊາຍ ສ່ວນມື້ອອກເດີນ ທາງໄປ ປະເທດມາເລເຊຍ ເລີ່ມເວລາ 7:00 ໂມງເຊົ້າ ໃນ ວັນທີ 19 ສິງຫາ 2017 ທີ່ສະ ໜາມບີນສາກົນວັດໄຕ.
ຂ່າວຈາກ:laosportnews.com.


text:
ມອບ-ຮັບໂຄງການຄົ້ນຄວ້າວິທະຍາສາດ-ປະຫວັດສາດ
ເສັ້ນທາງໂຮ່ຈິມິ່ງ ແລະ ບັ້ນຮົບປົດປ່ອຍຊຳທອງ-ລ່ອງແຈ້ງ
ໂດຍປະຕິບັດຕາມແຜນການຮ່ວມມືກ່ຽວກັບການຄົ້ນຄວ້າລະຫວ່າງສອງກະຊວງປ້ອງກັນປະເທດ ກໍຄືກົມວິທະຍາສາດ-ປະຫວັດສາດ ການທະຫານ
ກະຊວງປ້ອງກັນປະເທດ ສປປ ລາວ ແລະ ສະຖາບັນປະຫວັດ ສາດການທະຫານກະຊວງປ້ອງກັນປະເທດ ສສ ຫວຽດນາມ ໄດ້ຈັດຕັ້ງຮ່ວມມືຄົ້ນຄວ້າ 2
ໂຄງການຄື: ປະຫວັດສາດເສັ້ນທາງໂຮ່ຈິມິ່ງເບື້ອງແຜ່ນດິນລາວປີ 1960-1975 ແລະ ບັ້ນຮົບປົດປ່ອຍຊຳທອງ-ລ່ອງແຈ້ງ ວັນທີ 3 ກຸມພາ ຫາ ວັນທີ 30
ເມສາ 1971.
ພິທີເຊັນມອບ-ຮັບໂຄງການຄົ້ນຄວ້າວິທະຍາສາດ-ປະຫວັດສາດ ເສັ້ນທາງໂຮ່ຈິມິ່ງ ແລະ ບັ້ນຮົບປົດປ່ອຍຊຳທອງ-ລ່ອງແຈ້ງ
ຜ່ານການຮ່ວມມືຄົ້ນຄວ້າຮຽບຮຽງການຮີບໂຮມເນື້ອໃນເອກະສານ ແລະ ຂໍ້ມູນຈາກອະດີດການນຳແລະ ພະນັກງານປະຕິວັດອາວຸໂສຜູ້ທີ່ຜ່ານເຫດ
ການຕົວຈິງໃນໄລຍະຜ່ານມາ ພ້ອມທັງໄດ້ຮັບການຊີ້ນຳເອົາໃຈໃສ່ຈາກຄະນະນຳທັງສອງກະຊວງປ້ອງກັນປະເທດລາວ-ຫວຽດນາມ ແລະ ບວກກັບພະນັກ
ງານວິຊາການທັງສອງພາກສ່ວນໄດ້ສຸມທຸກເຫື່ອແຮງສະຕິປັນຍາເຮັດໃຫ້ບັ້ນຄົ້ນຄວ້າດັ່ງກ່າວໄດ້ດຳເນີນມາດ້ວຍດີ ແລະ ບັນລຸ ຕາມຄາດໝາຍແຜນການ
ກຳນົດສອງໂຄງການດັ່ງກ່າວນີ້ ຈຶ່ງເປັນຂີດໝາຍສຳຄັນຂອງການຄົ້ນຄວ້າວິໄຈແຫ່ງສັດຈະທຳຕົວຈິງທາງດ້ານປະຫວັດສາດການທະຫານລະຫວ່າງສອງກອງ
ທັບເຮົາ ກໍຄືບາດກ້າວພັດທະນາອັນໃໝ່ຂອງສອງສາຍພົວພັນຮ່ວມມືຄົ້ນຄວ້າວິທະຍາສາດລະຫວ່າງກົມວິທະຍາສາດ-ປະຫວັດສາດ ການທະຫານກອງທັບ
ປະຊາຊົນລາວ ແລະ ສະຖາບັນປະຫວັດສາດການທະຫານກອງທັບປະຊາຊົນຫວຽດນາມ ໂດຍສອງໂຄງການນີ້ຈະໄດ້ຮັບການຈັດພິມຕີແຜ່ອອກສູ່ສັງຄົມ
ເພື່ອເຮັດໃຫ້ນາຍ ແລະ ພົນທະຫານ, ປະຊາຊົນບັນດາ ເຜົ່າທັງສອງຊາດລາວ-ຫວຽດນາມ ໄດ້ຄົ້ນຄວ້າສຶກສາຮຳ່ຮຽນເອົາວິລະກຳມູນເຊື້ອດັ່ງກ່າວ.
ພິທີເຊັນມອບ-ຮັບສອງໂຄງການນີ້ໄດ້ຈັດຂຶ້ນວັນທີ 25 ເມສາ 2018, ຢູ່ທີ່ກົມວິທະຍາສາດ-ປະຫວັດ ສາດ ການທະຫານ ຕາງໜ້າໃຫ້ກະຊວງປ້ອງ
ກັນປະເທດ ສປປ ລາວ ໂດຍແມ່ນສະຫາຍ ພົນຈັດຕະວາ ວຽງໄຊ ສົມວິຈິດ ຫົວໜ້າກົມວິທະຍາສາດ-ປະຫວັດສາດ ການທະຫານ ກະຊວງປ້ອງກັນປະ
ເທດ ສປປ ລາວ ຕາງໜ້າໃຫ້ກະຊວງປ້ອງກັນປະເທດ ແຫ່ງ ສສ ຫວຽດນາມ ແມ່ນສະຫາຍ ພົນຈັດຕະວາ ປອ ຫງວຽນ ຮວາງ ຍຽນ ຫົວໜ້າສະຖາບັນ
ປະຫວັດສາດການທະຫານ ກະຊວງປ້ອງກັນປະເທດ ສສ ຫວຽດນາມ ໂດຍຊ້ອງໜ້າພະນັກງານທີ່ກ່ຽວຂ້ອງທັງສອງຝ່າຍເຂົ້າຮ່ວມເປັນສັກຂີພິຍານ.


text:
ວັນທີ 3/5, ທ່ານ ເຈີ່ນແທງເໝີນ, ຮອງປະທານ, ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດ ຫວຽດນາມ ໄດ້ໄປອວຍພອນ ພະອາຈານ ທີກແທງຊາມ, ຮອງປະທານ, ຫົວໜ້າຄະນະເລຂາ ສະພາສົງສູນກາງພຸດທະສາສະໜາ ຫວຽດນາມ ແລະ ຄະນະບໍລິຫານງານພຸດທະສາສະໜາແຂວງ ບັກນີງ ເນື່ອງໃນໂອກາດວັນວິສາຂະບູຊາ ພສ 2561, ປີ 2017.
ພິທີຫົດສົງພະ
ທ່ານ ເຈີ່ນແທງເໝີນ, ຮອງປະທານ, ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດ ຫວຽດນາມ ຢັ້ງຢືນວ່າ: ໃນປີຜ່ານມາ, ບັນດາພະມະຫາອາຈານ, ພະອາຈານ, ພຸດທະສາສະນິກກະຊົນ ໄດ້ມີການປະກອບສ່ວນເຂົ້າໃນການເລືອກຕັ້ງສະມາຊິກສະພາແຫ່ງຊາດ, ສະພາປະຊາຊົນທຸກຂັ້ນ, ຮັບຮູ້ບັນດາການປະກອບສ່ວນອັນໃຫຍ່ຫຼວງຂອງສະມາຄົມພຸດທະສາສະໜາ ຫວຽດນາມ, ຄະນະບໍລິຫານງານພຸດທະສາສະໜາແຂວງ ບັກນີງ, ປະກອບສ່ວນເຂົ້າໃນການພັດທະນາເສດຖະກິດ - ສັງຄົມ, ຮັບປະກັນການປ້ອງກັນຊາດ, ປ້ອງກັນຄວາມສະຫງົບ.
ຕອນຄ່່ຳວັນທີ 3/5, ຢູ່ວັດ ຈິ່ງ, ອຽນຕື໋, ພະສົງສຳມະເນນ, ພຸດທະສາສະນິກກະຊົນ ໄດ້ເຂົ້າຮ່ວມພິທີໄຂສັບປະດາວິສາຂະບູຊາ, ພສ 2561 ໂດຍສະມາຄົມພຸດທະສາສະໜາ ຫວຽດນາມ ແຂວງ ກວາງນີງ ຈັດຕັ້ງ. ພະມະຫາອາຈານ ທິກແທງກວຽດ, ຮອງປະທານສະພາບໍລິຫານງານສະມາຄົມພຸດທະສາສະໜາ ຫວຽດນາມ, ຫົວໜ້າຄະນະບໍລິຫານງານສະມາຄົມພຸດທະສາສະໜາ ຫວຽດນາມ ແຂວງ ກວາງນີງ ເນັ້ນໜັກວ່າ:
“ຢູ່ກວາງນີງ, ວັດທັງໝົດລ້ວນແຕ່ໄດ້ຈັດເຫດການນີ້ຢ່າງສົມກຽດ. ຢູ່ເຂດຊາຍແດນ, ທະເລ, ເຂດພູສູງ, ເຂດຫ່າງໄກສອກຫຼີກ ແມ່ນບັນດາເຂດທີ່ພຸດທະສາສະໜາ ຍັງບໍ່ທັນໄດ້ພັດທະນາເທື່ອ, ບັນດາເຂດທີ່ປະຊາຊົນ, ພຸດທະສາສະນິກກະຊົນ ປະສົບກັບຄວາມຫຍຸ້ງຍາກ, ຄະນະບໍລິຫານຈະສຸມໃສ່ເຂົ້າຈຸດສຸມນັ້ນ”
(ແຫຼ່ງຄັດຈາກ VOV)


text:
ປະທານປະເທດ ເຈືອງເຕີນຊາງ ຕ້ອນຮັບທູດພິເສດ ຂອງປະທານ Raul Castro
ທ່ານປະທານປະເທດ ເຈືອງເຕີນຊາງ
(ພາບປະກອບ)
ທີ່ການຕ້ອນຮັບທູດພິເສດຂອງປະທານ Raul Castro, ໃນຕອນບ່າຍວັນທີ 30/06, ທ່ານປະທານປະເທດ ເຈືອງເຕີນຊາງ ໄດ້ຊົມເຊີຍການຢ້ຽມຢາມຫວຽດນາມ ຂອງທ່ານທູດພິເສດ Alejandro Castro ແລະ ຕີລາຄາສູງບັນດາໄຊຊະນະໃນວິວັດແຫ່ງການພັດທະນາພື້ນຖານເສດຖະກິດ, ກໍຄືບັນດາໄຊຊະນະທາງດານທູດ ໃນການສ້າງຕັ້ງການພົວພັນກັບອາເມລິກາ ຄືນໃໝ່. ທ່ານປະທານປະເທດ ເຈືອງເຕີນຊາງ ໃຫ້ຮູ້ວ່າ, ຫວຽດນາມ ພ້ອມແລ້ວທີ່ຈະແບ່ງປັນກັບປະເທດກຸຍບາ ອ້າຍນ້ອງ ບັນດາບົດຮຽນທີ່ບັນລຸໄດ້ໃນນະໂຍບາຍການຕ່າງປະເທດຂອງຕົນ, ກໍ່ຄືໃນວິວັດແຫ່ງການພັດທະນາປະເທດຊາດ; ພ້ອມທັງເນັ້ນໜັກວ່າ, ເສດຖະກິດການຕະຫຼາດຈະຍູ້ໄວການພັດທະນາເສດຖະກິດ ແຕ່ພັດກໍໃຫ້ເກີດການຊຸດໂຊມໃນຖັນແຖວ, ນີ້ແມ່ນສິ່ງທ້າທາຍຮຽກຮ້ອງໃຫ້ມີຄວາມຕັດສິນໃຈສູງ ໃນການຕຳໜິຕິຊົມຕົນເອງ ແລະ ຕຳໜິຕິຊົມເພື່ອນສະຫາຍ, ເພື່ອແນໃສ່ຮັບໃຊ້ຈຸດໝາຍສູງສຸດແມ່ນ ກໍ່ສ້າງພັກກຳອຳນາດຢ່າງແທດຈິງ, ປອດໄສ, ເຂັ້ມແຂງ, ສົມກັບຄວາມໄວ້ເນື້ອເຊື່ອໃຈຂອງປະຊາຊົນ.
ທູດພິເສດ Alejandro Castro ໄດ້ລາຍງານກັບທ່ານປະທານປະເທດເຈືອງເຕີນຊາງ ເນື້ອໃນເຮັດວຽກຢ່າງເລິກເຊິ່ງ, ກວ້າງຂວາງກັບບັນດາກະຊວງ, ຂະແໜງການຂອງຫວຽດນາມ ກ່ຽວກັບການປົກປັກຮັກສາອະທິປະໄຕຂອງຊາດ ໃນຂະນະທີ່ເຫັນການພົວພັນທາງການທູດເປັນຫຼາຍຮູບຫຼາຍແບບ. ທູດພິເສດ Alejandro Castro ກໍໃຫ້ຮູ້ວ່າ, ກຸຍບາ ຢາກແບ່ງປັນບົດຮຽນໃນການປ່ຽນໃໝ່ຂອງຫວຽດນາມ.
(ແຫຼ່ງຄັດຈາກ VOV)


text:
ພິທີປິດຊຸດຝຶກອົບຮົມທິດສະດີການເມືອງ ແລະ ການປົກຄອງ ໄລຍະສັ້ນ 45 ວັນຊຸດທີ I
ຊຸດຝຶກອົບຮົມທິດສະດີການເມືອງ ແລະ ການປົກຄອງ ໄລຍະສັ້ນ 45 ວັນຊຸດທີ I ໃຫ້ພະນັກງານນຳພາ-ພະນັກ
ງານຫຼັກແຫຼ່ງໃນກະຊວງວິທະຍາສາດ ແລະ ເຕັກໂນໂລຊີ (ກວຕ) ໄດ້ດຳເນີນມາແຕ່ວັນທີ 19 ກຸມພາ 2018 ແລະ ໄດ້ສຳເລັດລົງວັນທີ 26 ເມສາ 2018 ດ້ວຍຜົນສຳເລັດອັນຈົບງາມ.
ໃນຕອນແລງຂອງວັນທີ 26 ເມສາ 2018 ກະຊວງວິທະຍາສາດ ແລະ ເຕັກໂນໂລຊີ ໄດ້ຈັດພິທີປິດຊຸດຝຶກອົບຮົມ ທິດສະດີການເມືອງ ແລະ ການປົກຄອງ ໄລຍະສັ້ນ 45 ວັນຊຸດທີ I ຢູ່ທີ່ຫ້ອງປະຊຸມ ສະຖາບັນການຄຸ້ມຄອງວິທະຍາສາດ ແລະ ເຕັກໂນໂລຊີ ໂດຍໃຫ້ກຽດເຂົ້າຮ່ວມຂອງ ສະຫາຍ ບັນດິດ ສຈ. ບໍ່ວຽງຄຳ ວົງດາລາ, ກຳມະການສູນກາງພັກ, ເລຂາຄະນະພັກ, ລັດຖະມົນຕີ ກວຕ, ມີ ສະຫາຍ ປອ. ຄຳພັນ ວົງພະຈັນ, ຮອງຫົວໜ້າກົມວິຊາການ, ສະຖາບັນການເມືອງ-ການປົກຄອງແຫ່ງຊາດ, ມີບັນດາທ່ານຮອງລັດຖະມົນຕີ, ບັນດາຄະນະພັກ, ຄະນະນຳຂອງກະຊວງ, ບັນດານັກສຳມະນາກອນຈາກຫ້ອງການ, ກົມ ແລະ ສະຖາບັນພາຍໃນ ກວຕ ເຂົ້າຮ່ວມ.
ສະຫາຍ ນາງ ສຸພາລັກ ສີລາເພັດ, ຮອງຫົວໜ້າກົມຈັດຕັ້ງ ແລະ ພະນັກງານ, ຫົວໜ້າຫ້ອງການພັກ ໄດ້ຂຶ້ນຜ່ານບົດສະຫຼຸບຕີລາຄາລວມການຝຶກອົບຮົມ, ການຝຶກອົບຮົມໃນຊຸດນີ້ປະກອບດ້ວຍເອກະສານ 5 ພາກວິຊາ, 37 ບົດ ພ້ອມທັງໄດ້ສົນທະນາແລກປ່ຽນບົດຮຽນ ແລະ ປະສົບການຕົວຈິງຢ່າງກົງໄປກົງມາ, ດ້ວຍບັນຍາກາດຝົດຟື້ນ ແລະ ເຕັມໄປດ້ວຍຄວາມຮັບຜິດຊອບສູງຂອງບັນດາຜູ້ບັນຍາຍທີ່ມາຈາກ ສະຖາບັນການເມືອງການປົກຄອງແຫ່ງຊາດ ແລະ ນັກສຳມະນາກອນ ພາຍໃນ ກວຕ ຊຶ່ງໄດ້ມີຄວາມໝາຍຄວາມສຳຄັນໃຫ້ແກ່ກະຊວງ ເວົ້າລວມ, ເວົ້າສະເພາະແມ່ນ ນັກສຳມະນາກອນທີ່ເຂົ້າຮ່ວມໄດ້ມີການຍົກລະດັບຄວາມຮູ້ຄວາມສາມາດໃຫ້ສູງກວ່າເກົ່າ ສຳເລັດຕາມຄາດໝາຍ ທີ່ວາງໄວ້.
ພາຍຫຼັງຜ່ານບົດສະຫຼຸບການຝຶກອົບຮົມ, ຍັງໄດ້ມີພິທີມອບໃບຢັ້ງຢືນການຝຶກອົບຮົມແກ່ນັກສຳມະນາກອນ ທັງໝົດ 35 ສະຫາຍ, ໂດຍໃຫ້ກຽດມອບ ຂອງ ສະຫາຍ ປອ. ຄຳພັນ ວົງພະຈັນ, ຮອງຫົວໜ້າກົມວິຊາການ, ສະຖາບັນການເມືອງ-ການປົກຄອງແຫ່ງຊາດ.
ໃນໂອກາດດຽວກັນນີ້, ສະຫາຍ ບັນດິດ ສຈ. ບໍ່ວຽງຄຳ ວົງດາລາ, ກໍໄດ້ກ່າວສະແດງຄວາມຍ້ອງຍໍຊົມເຊີຍ ແລະ ຂອບໃຈມາຍັງ ສະຖາບັນການເມືອງ-ການປົກຄອງແຫ່ງຊາດ ທີ່ໄດ້ເອົາໃຈໃສ່ໃນການຖ່າຍທອດຄວາມຮູ້ໃຫ້ແກ່ ນັກສຳມະນາກອນ ແລະ ສະຫາຍ ຍັງໄດ້ເນັ້ນໃຫ້ບັນດານັກສຳມະນາກອນ ຈົ່ງນຳເອົາຄວາມຮູ້ຈາກການຝຶກອົບຮົມ ໃນຄັ້ງນີ້ໄປຈັດຕັ້ງຜັນຂະຫຍາຍເຂົ້າໃນໜ້າທີຂອງຕົນໃຫ້ເກີດປະສິດທິຜົນດີຂຶ້ນກວ່າເກົ່າ.
ຮູບພາບ: ບິນລີ້ ສີສຸລາດ
ບົດຂ່າວ: ບຸນທັນ ນັນທະວົງ


text:
ຈຸດປະສົງຂອງກອງປະຊຸມສຳມະນາ ແລະ ຝຶກອົບຮົມຄັ້ງນີ້ ກໍເພື່ອຍົກລະດັບຄວາມຮູ້ ແລະ ຄວາມ ເຂົ້າໃຈກ່ຽວກັບວຽກງານຂັ້ນຕອນການພັດທະນາມາດຕະຖານ ຂອງ ລາວ ໃຫ້ແກ່ພະນັກງານໃນຂະແໜງການ ຕ່າງໆທີ່ມາຈາກຄະນະກໍາມະການເຕັກນິກແຫ່ງຊາດ, ພະນັກງານວິຊາການຈາກກົມມາດຕະຖານ ແລະ ວັດແທກ ແລະ ຈາກພາກສ່ວນຕ່າງໆທີ່ເຮັດວຽກກ່ຽວກັບວຽກ ງານມາດຕະຖານໃຫ້ມີສ່ວນຮ່ວມກັບວຽກງານການສ້າງມາດຕະຖານແຫ່ງຊາດ ໂດຍສະເພາະ ມາດຕະຖານຜະລິດຕະພັນ ແລະ ສິນຄ້າຂອງລາວ.
ໂອກາດນີ້, ທ່ານຮັກສາການກົມມາດຕະຖານ ແລະ ວັດແທກ ໄດ້ກ່າວເປີດກອງປະຊຸມວ່າ: ກອງປະຊຸມສຳມະນາ ແລະ ຝຶກອົບຮົມຄັ້ງນີ້ ເປັນໂອກາດດີ ເພາະມີຊ່ຽວຊານຈາກໂຄງການ ມາໃຫ້ການຊ່ວຍເຫຼືອດ້ານວິຊາການກ່ຽວກັບຂັ້ນຕອນການພັດທະນາມາດຕະຖານ. ຄະນະກໍາມະການເຕັກນິກແຫ່ງຊາດ ປະກອບມີ 5 ຄະນະກຳມະການໃນຂົງເຂດຜະລິດຕະພັນເຊັ່ນ: 1. ວັດສະດຸການກໍ່ສ້າງ, 2. ອາຫານ ແລະ ກະສິກຳ, 3. ເຄມີ ແລະ ເຄື່ອງສຳອາງ, 4. ເຄື່ອງໄຟຟ້າ-ເອເລັກໂຕຼນິກ ແລະ 5. ຂົງເຂດຜະລິດຕະພັນຍານພະຫານະ. ຄະນະກຳມະການດັ່ງກ່າວໄດ້ຊ່ວຍຄົ້ນຄວ້າ, ໃຫ້ຄຳປຶກສາວຽກງານການພັດທະນາມາດຕະຖານຂອງລາວ ແລະ ກໍຍັງ ໄດ້ເຂົ້າຮ່ວມກອງປະຊຸມຄະນະກຳມາທິການທີ່ປຶກສາດ້ານ ມາດຕະຖານ ແລະ ຄຸນນະພາບອາຊຽງ ຫຼື ACCSQ ເປັນຕົ້ນ.
ທ່ານ ກ່າວວ່າ: ທີ່ຜ່ານມາ ແລະ ປັດຈຸບັນ, ກົມມາດຕະຖານ ແລະ ວັດແທກ ໄດ້ສົມທົບກັບຄະນະກຳມະການເຕັກນິກແຫ່ງຊາດ ແລະ ພາກສ່ວນທີ່ກ່ຽວ ຂ້ອງຮ່ວມກັນສ້າງບັນດາມາດຕະຖານແຫ່ງຊາດ ໃນຂົງເຂດຜະລິດຕະພັນຕ່າງໆໄດ້ຈຳນນວນ 25 ມາດຕະຖານ. ນອກຈາກນີ້ ກໍຍັງໄດ້ຮັບຮອງເອົາມາດຕະຖານໄຟຟ້າ- ເອເລັກໂຕຼນິກສາກົນ ມາເປັນມາດຕະຖານແຫ່ງຊາດ ໄດ້ຈຳນວນ 119 ມາດຖານ ແລະ ໄດ້ປະກາດໃຊ້ຢ່າງເປັນທາງການແລ້ວ.
ກອງປະຊຸມສຳມະນາຄັ້ງນີ້, ຊ່ຽວຊານໂຄງການ EIF TIER II ເປັນຜູ້ຝຶກອົບຮົມດ້ານວິຊາການກ່ຽວກັບວຽກງານການພັດທະນາມາດຕະຖານ, ການສ້າງລະ ບົບ ແລະ ຂັ້ນຕອນຕ່າງໆກ່ຽວກັບການພັດທະນາມາດຕະຖານຂອງ ສປປ ລາວ ເພື່ອໃຫ້ສອດຄ່ອງ ແລະ ສາມາດເຊື່ອມໂຍງກັບວຽກງານມາດຕະຖານຂອງບັນ ດາປະເທດສະມາຊິກອາຊຽນ ກໍຄືພາກພື້ນ ແລະ ສາກົນ.ກອງປະຊຸມຄັ້ງນີ້ ຍັງເປີດໂອກາດໃຫ້ຜູ້ເຂົ້າຮ່ວມໄດ້ແລກປ່ຽນບົດຮຽນ, ປະສົບການກັບຊ່ຽວຊານໂຄງ ການດັ່ງກ່າວ ເພື່ອຈະເຮັດຜູ້ເຂົ້າຮ່ວມມີສ່ວນຮ່ວມ ແລະ ຮ່ວມມືກັນສ້າງບັນດານິຕິກໍາ ກໍຄືບັນດາມາດຕະຖານຕ່າງໆຊຶ່ງຈະສ້າງເປັນເງື່ອນໄຂ ແລະ ສິ່ງອໍານວຍຄວາມ ສະດວກໃຫ້ແກ່ຜະລິດຕະພັນສິນຄ້າລາວ ມີການຂະຫຍາຍຕົວ ແລະ ສາມາດແຂ່ງຂັນກັບສາກົນໄດ້. ອີກຢ່າງໜຶ່ງ ເປັນການກະກຽມຄວາມພ້ອມຂອງ ສປປ ລາວ ທີ່ຈະເຂົ້າເປັນປະຊາຄົມເສດຖະກິດ ອາຊຽນ ຫຼື AEC ໃນທ້າບປີ 2015 ນີ້.
ນັກສໍາມະນາກອນຈາກພາກລັດ, ເອກະຊົນ ແລະ ພະນັກງານພາຍໃນກົມມາດຕະຖານ ຈຳນວນ 30ກວ່າທ່ານ ເຂົ້າຮ່ວມກອງປະຊຸມຄັ້ງນີ້.


text:
ກົມປ້ອງກັນພາຍໃນກົມໃຫຍ່ສັນຕິບານ ຈັດກອງປະຊຸມປຶກສາຫາລື-ພົບປະແລກປ່ຽນ.
ກົມປ້ອງພາຍໃນກົມໃຫຍ່ສັນຕິບານ ກະຊວງ ປ້ອງກັນຄວາມສະຫງົບ ຈັດກອງປະຊຸມ ປຶກສາຫາລື-ພົບປະແລກປ່ຽນ ການຈັດຕັ້ງ ປະຕິບັດວຽກງານ ແລະ ພ້ອມກັນຄົ້ນຄວ້າ ວາງທິດທາງແຜນການໃນຕໍ່ໜ້າ ໃນວັນທີ 3 ພຶດສະພາ 2018 ນີ້ ໂດຍການ ເຂົ້າຮ່ວມຂອງ ພົຈວ ບຸນມີ ແສງຄຳຢອງ ຫົວໜ້າກົມໃຫຍ່ສັນຕິບານກະຊວງປ້ອງກັນ ຄວາມສະຫງົບ ມີຜູ້ຕ່າງໜ້າຈາກກະຊວງ ປ້ອງກັນປະເທດ, ກົມກອງອ້ອມຂ້າງກະຊວງ ປກສ ແລະ ພາກສ່ວນທີ່ກ່ຽວຂ້ອງເຂົ້າຮ່ວມ.
ພັທ ເພັງຄຳ ວົງສົມບັດ ຫົວໜ້າກົມປ້ອງກັນພາຍໃນ ກົມໃຫຍ່ສັນຕິບານ ກະຊວງ ປກສ ໄດ້ໃຫ້ຮູ້ວ່າ: ກອງປະຊຸມປຶກສາຫາລື-ພົບປະແລກປ່ຽນ ການຈັດຕັ້ງປະຕິບັດວຽກງານປ້ອງກັນພາຍໃນຄັ້ງນີ້ ເພື່ອກະກຽມໃຫ້ແກ່ກອງປະຊຸມວຽກງານປ້ອງກັນພາຍໃນທົ່ວປະເທດ ແລະ ແນໃສ່ເຮັດໃຫ້ພາຍໃນກົງຈັກການຈັດຕັ້ງຂອງພັກ-ລັດ ມີຄວາມສະຫງົບປອດໄພຢ່າງໜັກແໜ້ນ, ທັງເປັນການຈັດຕັ້ງຜັນຂະຫຍາຍວຽກງານປ້ອງກັນພາຍໃນໃຫ້ຮັບປະກັນຄວາມສະຫງົບປອດໄພ, ຄວາມຖືກຕ້ອງສອດຄ່ອງກັບວຽກງານຕົວຈິງ ແລະ ມີຄວາມໝັ້ນຄົງໃນລະບົບການເມືອງ, ການປົກຄອງຂອງປະເທດ ໂດຍສະເພາະແມ່ນ ພາລະບົດບາດນຳພາຂອງພັກໃຫ້ມີຄວາມປອດໃສ, ເຂັ້ມແຂງ ແລະ ໜັກແໜ້ນເຊິ່ງເປັນປັດໃຈສຳຄັນ ໃນການຕອບຕ້ານກົນອຸບາຍຂອງກຸ່ມຄົນບໍ່ດີ, ທີ່ມ້າງເພທຳລາຍ ແລະ ແຊກຊ້ອນ ເຂົ້າໃນຖັນແຖວ ສະມາຊິກພັກ-ພະນັກງານ, ທະຫານ, ຕຳຫຼອດ ເຮັດໃຫ້ມີປະກົດການຫຍໍ້ທໍ້ຕ່າງໆດ້ວຍຫຼາຍຮູບແບບໃນສັງຄົມ.
ການປືກສາຫາລື-ພົບປະແລກປ່ຽນສະພາບການຄັ້ງນີ້ ຈຶ່ງມີຄວາມສຳຄັນເພື່ອພ້ອມກັນຄົ້ນຄວ້າສ້າງແຜນປ້ອງກັນ, ຍຸດທະວີທີໃນການຕ້ານເລ້ຫຼ່ຽມກົນອຸບາຍມ້າງເພຂອງກຸ່ມຄົນບໍ່ດີ.